|  |
| --- |
| **Codul deontologic al avocaților** |

**Devenit obligatoriu prin regulamentul din 12 noiembrie 2012**

**publicat în Monitorul Oficial Belgian din data de 17 ianuarie 2013 – intrat în vigoare la 17 ianuarie 2013**

modificat prin

* Regulamentul din 14.01.2013 – Adăugarea secțiunii 5 la capitolul 2 al Titlului 2 al primei părți (Monitorul Oficial Belgian: 14.02.2013 – data intrării în vigoare: 01.06.2013)
* Regulamentul din 14.01.2013 care modifică articolul 4.6 (Monitorul Oficial Belgian: 15.02.2013 – data intrării în vigoare: 01.06.2013)
* Regulamentul din 25 martie 2013 care modifică articolul 3.12 (Monitorul Oficial Belgian: 16.04.2013 – data intrării în vigoare: 01.01.2013)
* Regulamentul din 25 martie 2013 care modifică articolele de la 5.1 până la 5.9 (Monitorul Oficial Belgian: 16.04.2013 – data intrării în vigoare: 01.08.2013)
* Regulamentul din 25 martie 2013 care adaugă capitolul 4 la titlul 5 (Monitorul Oficial Belgian: 18.04.2013 – data intrării în vigoare: 01.08.2013)
* Regulamentul din 27 mai 2013 care adaugă capitolul 4 la titlul 7 (Monitorul Oficial Belgian: 19.06.2013 – data intrării în vigoare: 01.10.2013)
* Regulamentul din 23 septembrie 2013 al Ordinului barourilor francofone și germanofone care modifică articolul 5.17 al codului deontologic al avocaților (Monitorul Oficial Belgian 23.10.2013)
* Regulamentul din 24 martie 2014 al Ordinului barourilor francofone și germanofone care introduce titlul 10 în codul deontologic al avocaților (Monitorul Oficial Belgian 05.05.2014 – data intrării în vigoare 01.09.2014)
* Regulamentul din 26 mai 2014 al Ordinului barourilor francofone și germanofone care modifică articolul 5.17 al codului deontologic al avocaților (Monitorul Oficial Belgian 29.08.2014 – data intrării în vigoare 29.08.2014)
* Regulamentul din 23 iunie 2014 al Ordinului barourilor francofone și germanofone care modifică articolele de la 4.38 până la 4.41 ale codului deontologic al avocaților (Monitorul Oficial Belgian 29.08.2014 – data intrării în vigoare 01.12.2014)
* Regulamentul din 15 septembrie 2014 al Ordinului barourilor francofone și germanofone care modifică articolele de la 4.1 până la 4.3 ale codului deontologic al avocaților (Monitorul Oficial Belgian 07.10.2014 – data intrării în vigoare 01.02.2015)
* Regulamentul din 15 septembrie 2014 al Ordinului barourilor francofone și germanofone care modifică articolul 6.46 al codului deontologic al avocaților (Monitorul Oficial Belgian 07.10.2014 – data intrării în vigoare 01.02.2015)
* Regulamentul din 13 octombrie 2014 al Ordinului barourilor francofone și germanofone care modifică articolul 3.23 alineatul 2 al codului deontologic al avocaților (Monitorul Oficial Belgian 05.11.2014 – data intrării în vigoare 05.11.2014)
* Regulamentul din 1 decembrie 2014 al Ordinului barourilor francofone și germanofone care modifică articolele 6.35, 6.37, 6.39, 6.40 și 6.43 ale codului deontologic al avocaților (Monitorul Oficial Belgian 24.12.2014 – data intrării în vigoare 01.04.2015)
* Regulamentul din 9 februarie 2015 al Ordinului barourilor francofone și germanofone care modifică articolele 4.54 și următoarele ale codului deontologic al avocaților (Monitorul Oficial Belgian 24.02.2015 – data intrării în vigoare 01.06.2015)

**Codul deontologic**

**Titlul 1 – Principiile fundamentale și îndatoririle generale**

**Articolul 1.1 (Monitorul Oficial Belgian 17.01.2013)**

Respectând jurământul depus, avocatul asigură cu conștiinciozitate interesele celor pe care îi reprezintă sau ale căror drepturi și libertăți le apără prin respectarea Statului de drept. Acesta nu se limitează la exercitarea fidelă a mandatului pe care i-l oferă clientul său.

**Articolul 1.2 (Monitorul Oficial Belgian 17.01.2013)**

Avocatul are următoarele îndatoriri:

(a) apărarea și consilierea clientului în condiții de independență și libertate deplină;

(b) respectarea secretului profesional, precum și a discreției și confidențialității cu privire la cazurile de care se ocupă;

(c) prevenirea conflictelor de interese;

(d) demnitatea, probitatea și delicatețea care reprezintă baza profesiei și care garantează o exercitare adecvată a acesteia;

(e) loialitatea atât cu privire la client, cât și cu privire la adversari, tribunale și terți;

(f) diligența și competența îndeplinirii misiunilor care îi sunt încredințate;

(g) respectarea confraternității în afara oricărui spirit corporatist;

(h) contribuția la buna administrare a justiției;

(i) respectul pentru onoarea profesiei;

(j) respectarea regulilor și autorităților profesionale.

**Articolul 1.3 (Monitorul Oficial Belgian 17.01.2013)**

Pentru îndeplinirea misiunii sale, avocatul se asigură că principiile fundamentale ale profesiei sale, așa cum decurg din îndatoririle enunțate în articolul 1.2, nu sunt puse în pericol de clienții săi, de tribunale sau de terți.

**Articolul 1.4 (Monitorul Oficial Belgian 17.01.2013)**

Orice încălcare din partea avocatului a acestor principii și a obligațiilor care decurg din prezentul cod reprezintă o încălcare deontologică și poate face obiectul unor proceduri disciplinare.

**Titlul 2 – Compatibilități, incompatibilități și activități specifice**

**Capitolul 1. Compatibilitatea profesiei cu funcțiile și activitățile remunerate**

**Articolul 2.1 (Monitorul Oficial Belgian 17.01.2013)**

Fiecare Ordin al avocaților subordonează exercitarea unei funcții sau a unei activități remunerate, publică sau privată, care să nu pună în pericol nici independența avocatului, nici demnitatea baroului, printr-o autorizație prealabilă sau o simplă informare.

Nicio autorizație sau informare nu atrage după sine renunțarea la pronunțare, în conformitate cu procedura prevăzută din punct de vedere disciplinar, excluderea avocatului a cărui independență nu a fost respectată, sau care a compromis demnitatea baroului.

Consiliul Ordinului trebuie să aprecieze dacă activitatea luată în considerare pune în pericol în mod concret independența avocatului sau demnitatea baroului.

**Articolul 2.2 (Monitorul Oficial Belgian 17.01.2013)**

Avocatul care exercită o altă activitate profesională își organizează cabinetul în așa fel încât să rămână în măsura de a asigura apărarea intereselor clienților săi.

Avocatul stagiar care exercită o altă activitate profesională își rezervă prioritatea obligațiilor stagiului, printre care frecventarea cabinetului patronului și formarea profesională.

**Articolul 2.3 (Monitorul Oficial Belgian 17.01.2013)**

Profesia de avocat este incompatibilă cu profesiile de jurist în cadrul unei întreprinderi, consilier fiscal sau juridic, salariat sau independent, precum și cu toate activitățile profesionale care pot fi exercitate de către avocat în această calitate.

**Articolul 2.4 (Monitorul Oficial Belgian 17.01.2013)**

Avocatul care exercită o altă activitate printr-un contract de muncă sau un statut, nu poate interveni în favoarea sau împotriva angajatorului său. Această interdicție este valabilă și pentru avocații cu care acesta își exercită în comun profesia și pentru stagiarii săi.

**Articolul 2.5 (Monitorul Oficial Belgian 17.01.2013)**

Prin derogare de la articolul precedent, avocatul care exercită o activitate didactică este autorizat să intervină pentru unitatea în care predă, cu excepția cazului în care există riscul ca independența sa să fie pusă în pericol.

**Articolul 2.6 (Monitorul Oficial Belgian 17.01.2013)**

În cadrul celorlalte activități profesionale, avocatul nu face uz de titlul său.

**Capitolul 2. Activități specifice**

**Secțiunea 1 – Mandate în instanță**

**Articolul 2.7 (Monitorul Oficial Belgian 17.01.2013)**

Avocatul învestit cu un mandat în instanță (administrator al procedurii de faliment, mandatar în instanță în conformitate cu legea, cu privire la continuitatea întreprinderilor, administrator al unei succesiuni vacante, etc.) respectă în continuare toate obligațiile deontologice ale baroului compatibile cu mandatul care i se încredințează.

**Articolul 2.8 (Monitorul Oficial Belgian 17.01.2013)**

Avocatului îi este interzis sa exercite un mandat în instanță atunci când, în timpul exercitării acestui mandat, poate să se confrunte cu un conflict de interese, în special dacă a exercitat în prealabil un mandat în instanță sau un mandat convențional.

**Articolul 2.9 (Monitorul Oficial Belgian 17.01.2013)**

Avocatului îi este interzis să accepte un mandat de administrator al procedurii de faliment, un mandat de lichidator judiciar sau un mandat în instanță în conformitate cu legea, cu privire la continuitatea întreprinderilor, atunci când este consilierul persoanei respective.

Această interdicție se aplică și pentru avocații care au avut rolul de consilieri pentru această persoană, cu excepția cazului în care acesta a fost consultat cu privire la o chestiune care nu are nicio legătură cu falimentul, lichidarea sau reorganizarea judiciară.

**Articolul 2.10 (Monitorul Oficial Belgian 17.01.2013)**

Avocatului îi este interzis să accepte un mandat de administrator al procedurii de faliment, un mandat de lichidator judiciar sau un mandat în conformitate cu legea, cu privire la continuitatea întreprinderilor, atunci când este consilierul unui creditor care a avut un rol-cheie în deschiderea procedurii respective.

Această interdicție se aplică și pentru avocații care au avut rolul de consilieri pentru acest creditor, cu excepția cazului în care acesta a fost consultat cu privire la o chestiune care nu are nicio legătură cu falimentul, lichidarea sau reorganizarea judiciară.

**Secțiunea 2 – Mediere**

**Articolul 2.11 (Monitorul Oficial Belgian 17.01.2013)**

Fără a aduce prejudiciu celorlalte metode alternative de soluționare a conflictelor, medierea este un proces voluntar și confidențial de gestionare a conflictelor prin care părțile recurg la un terț independent și imparțial, mediatorul.

Mediatorul ajută părțile să elaboreze pe cont propriu, în deplină cunoștință de cauză, un acord echitabil și rezonabil care respectă nevoile și interesele fiecărei părți implicate.

**Articolul 2.12 (Monitorul Oficial Belgian 17.01.2013)**

Avocatului i se recomandă să analizeze împreună cu clienții săi, înainte de introducerea unei acțiuni în justiție sau în timpul desfășurării acesteia, posibilitatea de a rezolva disputele prin intermediul medierii, și să le ofere, cu această ocazie, toate informațiile care le vor permite să aprecieze beneficiile acestui proces.

**Articolul 2.13 (Monitorul Oficial Belgian 17.01.2013)**

În cazul în care mediatorul este desemnat pe cale judiciară sau la intervenția consilierilor părților, acesta informează cât mai curând posibil grefa sau consilierii cu privire la acceptarea sau respingerea misiunii sale.

În cazul în care mediatorul este consultat direct de către părți, acesta se informează cu privire la o eventuală intervenție a consilierilor și, dacă este cazul, se asigură că îi informează pe aceștia cu privire la misiunea sa.

De la începutul intervenției sale, mediatorul informează părțile și, dacă este cazul, pe consilierii acestora, cu privire la regulile aplicabile în domeniul medierii, la rolul pe care îl au consilierii juridici și la tehnicile și costurile medierii; se asigură că aceștia au înțeles bine procesul de mediere; acționează prin acordul scris al părților la procesul de mediere.

Acest acord la procesul de mediere este semnat de către părți și de mediator.

Acesta include și angajamentul părților de a respecta regulile aplicabile în domeniul medierii și insistă în special asupra celei de confidențialitate.

Mediatorul invită părțile să prezinte textul consilierilor lor.

**Articolul 2.14 (Monitorul Oficial Belgian 17.01.2013)**

Mediatorul asigură, în orice moment, adoptarea unei atitudini independente și imparțiale.

Mediatorului îi este interzis să accepte o misiune de mediere în cazul în care, indiferent de motiv, nu este în măsură să garanteze că o va putea îndeplini în mod independent și imparțial cu privire la părțile sau persoanele care, într-un fel sau altul, sunt implicate în această mediere sau în disputa în cauză. Astfel, acesta nu poate interveni ca mediator în disputele în care a intervenit sau intervine, în orice calitate, pentru una dintre părți, pentru ambele părți sau pentru persoanele care sunt rudele părților.

De asemenea, cu excepția consimțământului informat și expres al părților, mediatorul nu întreprinde nicio intervenție, în cazul în care acesta cunoaște una sau ambele părți. În orice caz, acesta nu întreprinde nicio intervenție dacă, înaintea de mediere, a reușit să obțină informații de natură confidențială în raport cu disputa sau viața privată a părților.

Atunci când mediatorul exercită profesia de avocat sau de mediator în comun cu alte persoane, indiferent sub ce formă, cauzele conflictelor de interese se aplică și pentru aceste persoane.

Mediatorul care, în timpul medierii, estimează că nu mai este în măsură să garanteze independența și imparțialitatea sa, informează părțile și își încheie misiunea, fără a fi însă în măsură să menționeze motivele.

Mediatorul nu poate ca, ulterior, să devină consilierul uneia dintre părți în cadrul unei dispute despre care a fost informat.

Acesta nu poate să devină consilier, într-un alt dosar, înainte de expirarea unui termen de doi ani de la sfârșitul medierii.

**Articolul 2.15 (Monitorul Oficial Belgian 17.01.2013)**

Mediatorul este obligat să păstreze secretul profesional. Acesta păstrează confidențialitatea dosarelor clienților săi și se asigură că personalul și colaboratorii săi procedează în aceeași manieră.

Acesta se asigură că obține acordul unei părți pentru a transmite către cealaltă parte, confidențial, documente sau informații care i-au fost încredințate.

În caz de digresiuni, mediatorul informează toate părțile cu privire la caracterul confidențial și necontradictoriu al informațiilor care îi vor fi transmise cu această ocazie și obține acordul prealabil al acestora cu privire la acest proces.

Cu excepția cazului în care are acordul părților, acesta nu discută despre procesul de mediere care i-a fost încredințat și despre conținutul discuțiilor purtate în cadrul acestuia.

Informațiile verbale sau scrise pe care acesta este autorizat de către părți să le comunice consilierilor sunt confidențiale.

În conformitate cu aceste comunicări, mediatorul asigură păstrarea independenței și imparțialității sale.

**Articolul 2.16 (Monitorul Oficial Belgian 17.01.2013)**

Mediatorul se asigură că părțile sunt în măsură să întreprindă medierea.

Dacă este cazul, acesta sugerează părților să solicite serviciile profesionale corespunzătoare.

În principiu, mediatorul nu va oferi păreri personale cu privire la drepturile și obligațiile respective ale părților și cu privire la meritele acordurilor propuse sau ale acordurilor propuse care sunt formulate.

Acesta informează părțile cu privire la posibilitatea și la interesul de a obține consiliere juridică independentă.

Acesta încurajează părțile să ia decizii fondate pe informații corespunzătoare și suficiente și după obținerea unei consilieri relevante.

**Articolul 2.17 (Monitorul Oficial Belgian 17.01.2013)**

Mediatorul se asigură că fiecare parte cunoaște și înțelege consecințele opțiunilor prezentate.

Mediatorul asigură menținerea echilibrului și egalității în cadrul negocierilor.

Acesta nu trebuie să permită nicio intimidare sau manipulare cauzată de părțile implicate, de ambele părți sau de una dintre acestea.

Din motive de securitate juridică, acesta se asigură că deciziile luate de părți sunt compatibile cu legislația în vigoare și conforme cu ordinea publică.

**Articolul 2.18 (Monitorul Oficial Belgian 17.01.2013)**

După mediere, mediatorul elaborează, personal sau prin părțile implicate, înțelegerile intervenite într-un proces-verbal de acord.

Acest proces-verbal este prezentat consilierilor înainte de semnare.

Mediatorul informează părțile cu privire la consecințele semnării acestui document, care, cu excepția dispozițiilor contrare, conferă acestuia un caracter oficial.

Obligația de a păstra secretul profesional, cu privire la conținutul negocierilor care au precedat concluzia acordului, nu pot fi excluse decât cu consimțământul părților și al mediatorului, pentru a permite în special judecătorului de a confirma acordurile încheiate.

**Articolul 2.19 (Monitorul Oficial Belgian 17.01.2013)**

Mediatorul are îndatorirea de a suspenda sau de a încheia medierea în cazul în care:

* părțile sau una dintre acestea solicită întocmai;
* condițiile impuse pentru exercitarea misiunii sale nu mai sunt îndeplinite;
* medierea este utilizată în scopuri necorespunzătoare, în special cele care cauzează întârzieri;
* comportamentul părților sau al uneia dintre acestea este incompatibil cu procesul de mediere;
* medierea nu mai este utilă;
* părțile sau una dintre acestea nu mai este în măsura de a participa cu seriozitate la mediere sau nu arată niciun interes de a proceda întocmai.

Mediatorul informează imediat părțile și tribunalul dacă a făcut obiectul unei desemnări judiciare.

Ținând cont de îndatorirea sa de confidențialitate, acesta nu menționează niciodată motivele care au cauzat suspendarea sau întreruperea medierii.

**Secțiunea 3 – Apărarea unui minor**

**Articolul 2.20 (Monitorul Oficial Belgian 17.01.2013)**

Avocatul asistă, consiliază, reprezintă și apără un client minor într-o manieră analogă cu intervenția sa în beneficiul unui client adult.

Atunci când minorul nu percepe situația sa și nu poate să exprime o părere motivată, avocatul garantează respectarea drepturilor minorului și a regulilor procedurii.

Avocatul asigură apărarea minorului într-o manieră care ține cont de vârsta sa, de maturitatea sa și de capacitățile sale intelectuale și emoționale și îi favorizează înțelegerea procedurii și a participării sale la aceasta.

**Articolul 2.21 (Monitorul Oficial Belgian 17.01.2013)**

Avocatul este ales în mod liber de către minor, a cărui decizie nu este supusă autorizației reprezentantului său legal.

Avocatul nu mandatează reprezentantul său legal și nu ține cont de eventualele sale ordine judecătorești.

Fără a aduce prejudicii prevederilor în vigoare în conformitate cu serviciile de asistență juridică, minorul poate să schimbe avocatul.

Dacă avocatul schimbat are motive să considere că această succesiune creează probleme, acesta anunță de urgență președintele baroului.

**Articolul 2.22 (Monitorul Oficial Belgian 17.01.2013)**

Avocatul poate să fie consultat de către minor și reprezentantul său legal atunci când nu există nicio opoziție de interese.

Acesta nu poate interveni într-o procedură pentru minor și părinții acestuia în același timp, dacă există un conflict între interesele acestora sau un risc grav de un astfel de conflict.

Pentru minorul adus în fața justiției pentru fapte calificate drept infracțiuni, un astfel de conflict de interese este întotdeauna presupus.

**Articolul 2.23 (Monitorul Oficial Belgian 17.01.2013)**

Cu privire la secretul său profesional, avocatul nu comunică cu un terț, nici măcar cu părinții sau părțile implicate din sectorul psiho-educativ, decât în măsura în care acest lucru este necesar pentru executarea misiunii sale.

Cu excepția situațiilor de urgență extremă, avocatul nu se folosește de posibilitatea prevăzută în articolul 458*bis* al codului penal, care autorizează, în anumite condiții, informarea procurorului public cu privire la faptul că există un pericol grav și iminent asupra integrității mentale sau fizice a unui minor, decât după ce s-a consultat cu președintele baroului.

**Articolul 2.24 (Monitorul Oficial Belgian 17.01.2013)**

În conformitate cu regulile codului judiciar referitoare la asistența juridică, fiecare barou stabilește o secțiune „juvenilă” a cărei denumire și organizare sunt la discreția sa.

Această secțiune este alcătuită din avocați voluntari care se obligă să urmeze cursurile de formare pe care le organizează baroul și care le asigură în special o cunoaștere aprofundată a textelor legale și a regulamentelor specifice minorilor.

Baroul asigură organizarea acestor cursuri de formare și în alte domenii decât dreptul, cum ar fi cunoașterea rețelei de asistență socio-educativă, abordarea copilului fondată pe științele umane, psihologice și medicale, comunicarea și ascultarea minorilor.

Aceste cursuri de formare pot fi organizate în comun de către mai multe barouri sau prin Ordinul barourilor francofone și germanofone.

Sub controlul organizațiilor profesionale, secțiunea „juvenilă” are în special următoarele misiuni:

1° asigurarea formării continue a membrilor săi, inclusiv în chestiuni non-juridice;

2° furnizarea către minori de informații accesibile cu privire la misiunile avocatului și cu privire la mijloacele de obținere în mod concret a serviciilor de asistență ale unui consilier;

3° contribuția la elaborarea și actualizarea unui ghid comun tuturor barourilor Ordinului barourilor francofone și germanofone care au ca obiect apărarea și asistarea minorilor.

**Articolul 2.25 (Monitorul Oficial Belgian 17.01.2013)**

Fără a aduce prejudicii articolului 2.21, biroul de asistență juridică, sau președintele baroului numit de către instanța de judecată, desemnează, cu prioritate, pentru minorul solicitant, un avocat membru al secțiunii juvenile, cu excepția cazului în care intervine o desemnare mai adecvată.

**Secțiunea 4 – Judecătorul sindic al unei asociații de coproprietari**

**Articolul 2.26 (Monitorul Oficial Belgian 17.01.2013)**

Avocatul care exercită funcția de judecător sindic al unei asociații de coproprietari în conformitate cu articolele 577-2 și următoarele ale codului civil respectă în continuare toate obligațiile deontologice ale baroului care sunt compatibile cu această funcție.

**Articolul 2.27 (Monitorul Oficial Belgian 17.01.2013)**

Avocatul care dorește să exercite funcția de judecător sindic anunță în prealabil președintele baroului și justifică asigurarea responsabilității profesionale specifice și corespunzătoare.

Pentru activitățile sale profesionale de judecător sindic, avocatul răspunde în continuare doar autorităților disciplinare ale baroului.

**Articolul 2.28 (Monitorul Oficial Belgian 17.01.2013)**

În exercitarea funcției sale de judecător sindic, avocatul dă dovadă de independența care caracterizează profesia și conciliază această cerință cu competențele organismelor asociației de coproprietari.

În cazul în care această independență este compromisă, avocatul sindic își încheie mandatul.

**Articolul 2.29 (Monitorul Oficial Belgian 17.01.2013)**

Avocatul sindic poate să limiteze responsabilitatea referitoare la exercitarea activităților sale la valoarea asigurării specifice pe care trebuie să o contracteze pentru mandatele sale.

În acest caz, acesta aprobă decizia, în același timp cu celelalte modalități contractuale care reglementează intervenția sa, prin adunarea generală a coproprietarilor care l-a desemnat.

**Articolul 2.30 (Monitorul Oficial Belgian 17.01.2013)**

Avocatul nu poate să pledeze în justiție pentru asociația coproprietarilor în cadrul căreia acesta este judecător sindic.

Incompatibilitățile și interdicțiile prezentate se aplică și pentru avocații menționați în articolul 4.16.

Acesta asigură desemnarea unui consilier pentru asociația coproprietarilor.

**Articolul 2.31 (Monitorul Oficial Belgian 17.01.2013)**

Avocatul nu poate interveni pentru o parte care este sau devine adversarul asociației coproprietarilor în cadrul căreia acesta are calitatea de judecător sindic.

La expirarea mandatului său de judecător sindic, acesta nu mai poate să intervină pentru sau împotriva asociației sau a unuia sau mai multor coproprietari ai acesteia, în cazul în care nu există niciun conflict de interese cu mandatul său precedent sau o suspiciune de încălcare a secretului profesional.

În caz de nelămuriri, acesta nu intervine.

Incompatibilitățile și interdicțiile prezentate sunt valabile și pentru avocații menționați în articolul 4.16.

**Articolul 2.32 (Monitorul Oficial Belgian 17.01.2013)**

Tranzacțiile financiare pentru care avocatul sindic este responsabil în numele asociației coproprietarilor sunt operate prin intermediul conturilor deschise pe numele acestei asociații.

Aceste conturi sunt diferite de conturile personale ale avocatului, precum și de toate conturile cabinetului său, inclusiv conturile terților.

Conturile gestionate de avocatul sindic pentru asociația coproprietarilor pot face obiectul unui control realizat de către președintele baroului.

**Articolul 2.33 (Monitorul Oficial Belgian 17.01.2013)**

Prevederile prezentei secțiuni nu se aplică mandatului judecătorului sindic nici atunci când avocatul exercită această funcție în calitate de coproprietar. Aceste funcții sunt reglementate de prevederile legale și deontologice care sunt aplicabile pentru acestea.

**Secțiunea 5. Avocatul mandatar al societăților publice și private (Regulamentul 14.01.2013 – Monitorul Oficial Belgian 14.02.2013 – E.E.V. 01.06.2013)**

**Articolul 2.34. - Acceptarea și exercitarea mandatelor (Regulamentul 14.01.2013 – Monitorul Oficial Belgian 14.02.2013 – E.E.V. 01.06.2013)**

2.34.1. Avocații acționează în nume propriu sau prin societatea lor profesională, în condițiile enunțate în continuare, pot să accepte și să exercite mandatele de administrare, de supraveghere sau de lichidare a uneia sau mai multor persoane juridice, cu scop lucrativ sau nu, cu condiția ca aceste mandate să fie compatibile cu îndatoririle referitoare la demnitatea, probitatea, delicatețea și independența care se impun profesiei de avocat.

2.34.2. Avocatul nu poate să accepte, nici să exercite un mandat care îi conferă, total sau parțial, gestiunea zilnică sau care include funcțiile executive față de o persoană juridică cu scop lucrativ, cu excepția unui mandat de lichidare.

Sub rezerva unei notificări prealabile a președintelui baroului, fac excepție de la această interdicție următoarele mandate:

a) cele din cadrul societăților înființate de unul sau mai mulți avocați pentru necesitățile de exercitare a activității lor profesionale;

b) cele din cadrul societăților civile patrimoniale în care exercitarea acestor mandate de către avocat se justifică prin protejarea intereselor sale private care nu au legătură cu activitatea sa profesională de avocat, și cu condiția ca această exercitare să fie compatibilă cu îndatoririle profesiei.

2.34.3. Atunci când este vorba despre persoane juridice fără scop lucrativ sau cu scop social, avocatul poate, sub rezerva unei notificări prealabile a președintelui baroului, să accepte și să exercite mandate care sunt valabile pentru gestiunea zilnică și funcțiile executive, cu condiția ca persoana juridică în cauză să urmărească, în drept și în fapt, scopuri exclusiv filantropice, umanitare, sociale, culturale sau sportive și să nu se implice, cu regularitate, în alte operațiuni decât cele care au legătură cu realizarea scopului său dezinteresat.

**Articolul 2.35. - Intervenții în calitate de avocat (Regulamentul 14.01.2013 – Monitorul Oficial Belgian 14.02.2013 – E.E.V. 01.06.2013)**

2.35.1. Exercitarea unui mandat de administrare sau de supraveghere a unei persoane juridice este incompatibilă cu îndeplinirea unei misiuni care constă în consultarea, în calitate de avocat, sau în procedura de citare sau de pledare pentru persoana juridică respectivă, indiferent că este în justiție sau în conformitate cu alte modalități de soluționare a conflictelor.

2.35.2. Avocatul care deține un mandat de lichidare a unei persoane juridice poate consulta, cita sau pleda pentru această persoană juridică, fără a aduce prejudicii regulilor de independență și de prevenire a conflictelor de interese.

Pentru aplicarea prezentului articol, avocații care își exercită activitățile folosind aceeași organizare sau structură materială cum ar fi accesul comun în sedii, sau al căror nume figurează pe aceeași hârtie de scrisori, trebuie să respecte aceleași reguli ale conflictelor de interese și de incompatibilități ca și avocatul care își exercită profesia individual.

**Articolul 2.36. - Interdicții (Regulamentul 14.01.2013 – Monitorul Oficial Belgian 14.02.2013 – E.E.V. 01.06.2013)**

Președintele baroului interzice avocaților să accepte sau să exercite un mandat menționat în articolul 2.34, sau să îl oblige să renunțe la un astfel de mandat, atunci când acesta nu este compatibil cu îndatoririle profesiei de avocat.

**Articolul 2.37. - Excluderi (Regulamentul 14.01.2013 – Monitorul Oficial Belgian 14.02.2013 – E.E.V. 01.06.2013)**

Prevederile prezentei secțiuni nu se aplică pentru mandatele conferite avocaților de către o autoritate judiciară.

**Titlul 3 – Stagiu și formare**

**Capitolul 1. Organizarea generală a stagiului**

**Articolul 3.1 (Monitorul Oficial Belgian 17.01.2013)**

Prin cererea de înscriere pe lista de stagiari, candidatul stagiar depune la secretariatul Ordinului:

1° diploma cu data depunerii jurământului;

2° originalul contractului de stagiu pe care l-a încheiat în conformitate cu prevederile prezentului cod;

3° o declarație care să adeverească faptul că nu a întreprins nicio activitate care poate fi considerată ca fiind incompatibilă cu onoarea și demnitatea profesiei; să menționeze procedurile sau condamnările penale sau disciplinare în care a fost implicat în Belgia sau în străinătate, chiar și în caz de amnistie, reabilitare sau suspendare a pronunțării hotărârii judecătorești; să declare dacă a cerut anterior înscrierea la un alt barou din Belgia sau din străinătate și, dacă este cazul, dacă această înscriere i-a fost refuzată; să indice profesiile pe care le-a exercitat, precum și pe cele pe care încă le exercita înainte de formularea cererii.

**Articolul 3.2 (Monitorul Oficial Belgian 17.01.2013)**

Stagiul are o durată de trei ani.

Acesta poate fi suspendat sau întrerupt în circumstanțele prevăzute în articolul 3.3.

Perioada de stagiu efectuată în străinătate într-un cabinet de avocatură, în cadrul unei întreprinderi a unui consilier juridic de întreprindere sau în calitate de referent juridic în cadrul unei instanțe internaționale, poate fi luată în considerare pentru perioada stagiului, cu următoarele trei condiții:

* stagiarul trebuie să aibă un an de stagiu și, în decursul acestuia, să îndeplinească obligațiile care i se impun;
* stagiarul trebuie să obțină autorizația prealabilă a președintelui baroului;
* stagiarul trebuie să furnizeze președintelui baroului un raport detaliat al activităților sale din perioada luată în considerare. Acest raport trebuie să fie aprobat de către tutorele de stagiu, de către consilierul juridic de întreprindere la care și-a efectuat stagiul sau de către magistratul la care a fost repartizat ca referent juridic.

Acesta are obligația de a cotiza în beneficiul Ordinului pe întreaga perioadă a stagiului efectuat în străinătate, într-o întreprindere sau în cadrul unei instanțe internaționale.

Stagiarul respectă în continuare disciplina baroului său de origine, fără a aduce prejudicii conformității cu celelalte obligații de respectare a deontologiei.

Durata perioadei stagiului în cadrul baroului din străinătate sau al instanței internaționale nu poate depăși un an; în cadrul întreprinderii, aceasta nu poate depăși un an cu normă întreagă sau doi ani cu jumătate de normă.

Stagiul în cadrul unei întreprinderi trebuie să fie efectuat prin respectarea prevederilor convenției-cadru privind stagiul încheiată la data de 12 iunie 2006 între Ordinul barourilor francofone și germanofone și Institutul consilierilor juridici de întreprindere, care este anexată la prezentul cod.

**Articolul 3.3 (Monitorul Oficial Belgian 17.01.2013)**

§ 1. Președintele baroului, cu aprobarea directorului de stagiu sau a comisiei stagiului, poate să îl scutească pe stagiar de îndeplinirea obligațiilor stagiului pe o perioadă care, în principiu, nu depășește un an, atunci când acesta urmează studiile sau un stagiu pentru completarea formării sale, sau din motive excepționale.

În timpul perioadei de suspendare, stagiarul rămâne înscris pe lista de stagiari; acesta poate să exercite profesia și să aibă în continuare obligația de a cotiza în beneficiul Ordinului.

Această perioadă de suspendare a obligațiilor este luată în considerare pentru calculul duratei stagiului.

§ 2. Președintele baroului, cu aprobarea directorului de stagiu sau a comisiei stagiului, în circumstanțele lăsate la latitudinea sa, și mai ales în vederea exercitării de către stagiar a funcțiilor în cadrul cabinetelor ministeriale, poate să acorde o suspendare a stagiului care, cu excepția unei autorizații speciale din partea președintelui baroului, nu depășește un an.

Stagiarul rămâne înscris pe lista de stagiari; acesta nu exercită nicio activitate profesională și nu are niciun drept sau avantaj, și nicio prerogativă recunoscută de către avocat.

Acesta respectă în continuare disciplina Ordinului și are în continuare obligația de a cotiza în beneficiul Ordinului.

Această perioadă de suspendare a stagiului nu este luată în considerare pentru calculul duratei stagiului.

§ 3. Stagiul poate fi întrerupt la cererea stagiarului și prin decizia consiliului Ordinului.

Stagiarul care își întrerupe stagiul este omis din lista stagiarilor.

Dacă, după întrerupere, acesta intenționează să reia exercitarea profesiei, acesta trebuie să îndeplinească din nou obligațiile stagiului, cu excepția derogării acordate de către consiliul Ordinului în cazuri excepționale.

În orice caz, stagiarul păstrează beneficiul certificatul de competențe pentru profesia de avocat pe care l-a obținut cu mai puțin de trei ani înainte de întreruperea stagiului.

**Articolul 3.4 (Monitorul Oficial Belgian 17.01.2013)**

La finalul stagiului, avocatul solicită consiliului Ordinului înscrierea sa în tablou.

Tutorele de stagiu trimite președintelui baroului un raport cu privire la felul în care stagiarul și-a îndeplinit obligațiile.

În cazul în care stagiarul a schimbat tutorele de stagiu pe perioada stagiului, tutorii de stagiu succesivi sunt cei care întocmesc raportul.

Stagiarul anexează la cererea sa de înscriere certificatul de competențe profesionale menționat în articolul 3.16.

Fiecare Ordin al avocaților poate impune, în plus, depunerea unui alt raport.

Stagiarul care și-a suspendat stagiul sau obligațiile depune și un raport cu privire la activitățile pe care le-a exercitat în această perioadă.

**Capitolul 2. Tutorele de stagiu**

**Articolul 3.5 (Monitorul Oficial Belgian 17.01.2013)**

Solidaritatea profesională implică faptul ca un avocat experimentat să își asume funcția de tutore de stagiu.

Cu excepția autorizației președinților baroului în cauză, tutorele de stagiu este membru al aceluiași Ordin ca și stagiarul.

Avocatul stagiar poate să își efectueze stagiul sub îndrumarea unui avocat la Curtea de casație.

În toate cazurile în care tutorii de stagiu nu sunt membri ai aceluiași Ordin ca și stagiarii lor, se aplică regulamentul Ordinului avocaților de care aparține avocatul stagiar.

Fără a aduce prejudicii aplicării articolului 3.6, tutorele de stagiu poate fi orice avocat care cotizează în beneficiul Ordinului, care este înscris în tabloul Ordinului sau pe lista avocaților care își exercită profesia sub titlul profesional al unui alt stat membru al Uniunii europene, de cinci ani sau mai puțin, și care nu a făcut obiectul unei suspendări în ultimii cinci ani.

Calitatea de tutore de stagiu necesită din partea celui care își asumă funcția și răspunderea, calități de probitate, onorabilitate, disponibilitate și aptitudine de formare.

**Articolul 3.6 (Monitorul Oficial Belgian 17.01.2013)**

Fiecare Ordin al avocaților poate organiza o procedură de aprobare a tutorilor de stagiu sau poate acorda din oficiu această aprobare avocaților care îndeplinesc condițiile stabilite în articolul 3.5.

Consiliul Ordinului poate refuza sau retrage această aprobare în cazul în care acesta estimează că avocatul nu este sau nu mai este în măsura de a-și asuma obligațiile de tutore de stagiu.

În acest caz, președintele baroului îl informează pe stagiar cu privire la decizia consiliului Ordinului.

Deciziile referitoare la refuzul sau retragerea aprobării vor fi tratate în conformitate cu procedura prevăzută în materie disciplinară.

**Articolul 3.7 (Monitorul Oficial Belgian 17.01.2013)**

Tutorele de stagiu asigură, cu regularitate și atenție, formarea stagiarului; acesta se obligă și încheie cu stagiarul un contract scris, în conformitate cu articolul 3.8.

Tutorele de stagiu își instruiește stagiarul cu privire la deontologia și practica profesiei de avocat și prezintă, în acest scop, disponibilitatea necesară.

Acesta încredințează stagiarului sarcini diverse cum ar fi cercetările, redactarea corespondenței, concluziilor, primirea clienților, demersurile la palatul de justiție, consultanța, pledoaria, stabilirea valorilor onorariilor și tarifelor, gestionarea dosarelor, etc.

Stagiarul participă la activitățile profesionale ale tutorelui, iar acesta din urmă favorizează includerea sa în barou și în domeniul judiciar.

Împreună cu stagiarul discută periodic cu privire la formarea sa, la aptitudinile și dificultățile sale, oferindu-i sfaturi necesare în funcție de circumstanțe.

Informează stagiarul cât mai curând posibil în cazul în care nu recunoaște calitățile necesare pentru exercitarea profesiei de avocat.

Tutorele de stagiu oferă stagiarului timpul necesar pentru îndeplinirea obligațiilor sale, precum și pentru formarea și dezvoltarea clientelei sale private.

Fiecare Ordin al avocaților poate impune tutorelui de stagiu și stagiarului să depună un raport anual cu privire la felul în care se efectuează stagiul.

**Capitolul 3. Contractul de stagiu**

**Articolul 3.8 (Monitorul Oficial Belgian 17.01.2013)**

Prin respectarea independenței părților, tutorele de stagiu și candidatul - stagiar încheie o convenție care acoperă perioada de stagiu, ale cărei modalități sunt negociate în mod liber între aceștia.

Sunt interzise toate clauzele sau convențiile dintre părți care prevăd condiții mai defavorabile pentru stagiar decât cele prevăzute în contractele de stagiu tip propuse de Ordinele avocaților și în prezentul cod.

Totuși, din motive excepționale, și ca urmare a aprobării directorului de stagiu sau a președintelui comisiei de stagiu, președintele baroului poate autoriza părțile să deroge de la prevederile obligatorii ale contractului de stagiu.

Această convenție este depusă la secretariatul Ordinului, înainte de cererea de înscriere a candidatului - stagiar, și este vizată de către directorul de stagiu sau de către președintele comisiei de stagiu, care verifică conformitatea cu prevederile prezentului cod.

**Articolul 3.9 (Monitorul Oficial Belgian 17.01.2013)**

Fiecare dintre părți poate să rezilieze contractul prin trimiterea unui preaviz de cel puțin trei luni, notificat în scris; totuși, în timpul primelor trei luni de contract, fiecare dintre părți poate să rezilieze contractul prin trimiterea unui preaviz de 15 zile, notificat în scris.

Ruperea relațiilor este adusă la cunoștința directorului de stagiu sau a președintelui comisiei de stagiu, care vor putea să se informeze cu privire la motivele acesteia.

În timpul preavizului, toate dispozițiile contractului rămân în vigoare.

Părțile pot, de comun acord, să deroge de la termenul preavizului, după notificarea ruperii contractului.

Stagiarul care dorește să schimbe tutorele de stagiu trebuie să îl informeze pe acesta și pe avocatul care se prezintă pentru a-l succeda în urma unei discuții cu tutorele de stagiu actual.

În caz de circumstanțe excepționale, președintele baroului poate autoriza o parte pentru a deroga de la prezentul articol și pentru a stabili alte modalități de rupere.

**Articolul 3.10 (Monitorul Oficial Belgian 17.01.2013)**

Stagiarul și tutorele de stagiu pot conveni ca taxa stagiului să fie împărțită cu un alt avocat care îndeplinește de asemenea condițiile pentru calitatea de tutore de stagiu. Aceștia își asumă astfel în comun obligațiile funcției de tutore de stagiu.

Stagiarul își asumă obligațiile prevăzute prin contract cu privire la tutorii săi de stagiu.

În caz de repartizare a taxelor financiare ale stagiului, tutorii de stagiu sunt responsabili, fără solidaritate între aceștia, cu privire la stagiar și la autoritățile Ordinului referitor la buna executare a prezentului cod.

Remunerația totală a stagiarului, distribuită între tutorii de stagiu, nu poate fi mai mică de sumele stabilite în articolul 3.12.

**Articolul 3.11 (Monitorul Oficial Belgian 17.01.2013)**

În cazul în care contractul de stagiu prevede instalarea, de către stagiar, a cabinetului său, în locațiile afectate de către tutorele de stagiu exercitării activității sale, stagiarul dispune de un birou compatibil cu necesitățile și demnitatea profesiei.

Modalitățile de punere la dispoziție a unui birou și/sau a secretariatului sau a unui alt avantaj în natură sunt definite individual în contractul de stagiu printr-o metodă determinată sau determinabilă. În cazul în care stagiarul nu primește remunerația minimă, tutorele de stagiu nu poate solicita nicio intervenție financiară pentru avantajele în natură. În cazul în care remunerația depășește minimul, se poate solicita o intervenție financiară începând cu al doilea an de studiu, dar această intervenție nu poate avea ca efect reducerea remunerației nete sub valoarea minimă.

În cazul în care stagiarului i se furnizează servicii de dactilografie pentru dosarele personale, prețul acestor servicii se poate calcula începând cu al doilea an.

**Articolul 3.12 (Regulamentul 25.03.2013 – Monitorul Oficial Belgian 16.4.2013 – E.E.V. 01.01.2013)**

Părțile stabilesc în mod liber modalitățile de determinare a onorariilor care vor fi plătite stagiarului, pentru serviciile prestate.

Ordinele avocaților stabilesc o remunerație minimă, care se plătește începând cu prima lună de stagiu și care este indexabilă la data de 1 ianuarie a fiecărui an, indicele de bază fiind cel din 1 ianuarie 2006. Această remunerație nu poate în niciun caz să fie mai mică de:

- 750 € pe lună în primul an de stagiu;

- 1.000 € pe lună în al doilea an de stagiu;

- 1.250 € pe lună în al treilea an de stagiu.

**Capitolul 4. Îndatoririle stagiarului**

**Articolul 3.13 (Monitorul Oficial Belgian 17.01.2013)**

Stagiarul acordă cel puțin 75 de ore pe lună pentru examinarea dosarelor și pentru apărarea în cazurile care i-au fost încredințate de către tutorele de stagiu, cu toată diligența și grija necesare, fără a aduce prejudicii dreptului de a refuza un caz care nu i se pare corect.

Acesta asistă cu regularitate la audierile din instanță și din tribunal.

Urmează cursurile și prezintă probele menționate în prevederile prezentului cod cu privire la formarea profesională inițială CAPA și participă la conferințele organizate de Ordinul avocaților de care aparține.

Participă la cel puțin un exercițiu de pledoarie, ordinele putând să impună reușita la un examen în această privință.

Participă la procedurile de asistență juridică.

**Articolul 3.14 (Monitorul Oficial Belgian 17.01.2013)**

Pentru înscrierea în tabloul Ordinului avocaților, stagiarul trebuie să urmeze cursurile de formare profesională și să treacă proba de control organizată prin prezentul cod.

Cursul și, cu excepția unor prevederi speciale, proba includ:

I. un trunchi comun obligatoriu care include materiile următoare:

 1° deontologie (minim 14 ore de curs);

 2° organizarea cabinetului, inclusiv onorariile (minim 6 ore de curs);

 3° practica de procedură civilă (minim 10 ore de curs);

4° practica de procedură penală, inclusiv dreptul penal cu privire la practica profesională (minim 10 ore de curs);

5° asistență juridică (minim 6 ore de curs).

II. un minim de trei materii suplimentare alese dintre opțiunile următoare, listă care nu este exhaustivă:

* termenele și cerințele din toate domeniile;
* practica dreptului familial;
* practica dreptului răspunderii;
* practica dreptului comercial;
* practica dreptului fiscal;
* practica dreptului social;
* practica drepturilor străinilor;
* practica drepturilor de închiriere;
* practica drepturilor persoanelor protejate: persoane cu boli psihice, etc.;
* practica drepturilor tinerilor;
* practica tehnologiilor informației și comunicării;
* practica dreptului administrativ;
* metodele alternative de soluționare a conflictelor;
* comunicarea scrisă și orală.

Toate cursurile trebuie să însumeze minimum 80 de ore.

**Articolul 3.15 (Monitorul Oficial Belgian 17.01.2013)**

Cursurile sunt urmate în primul an de stagiu sau, în caz de incapacitate a stagiarului sau din motive care țin de organizarea ciclului, cel târziu în cel de-al doilea an de stagiu.

Prezența la cursuri și participarea la ședințele de lucrări practice și la redactarea lucrărilor impuse sunt obligatorii.

Scutirea de cursuri sau de prezentare la examen pe motiv că acesta a absolvit învățământul universitar poate fi acordată de centrul de formare profesională după analizarea conținutului cursurilor, a orientării sale practice și a datei susținerii examenului.

Stagiarii acceptați pentru susținerea probei sunt doar cei care au urmat efectiv două treimi din cursuri în timpul celor doi ani înainte de probă.

Fiecare centru de formare profesională stabilește metoda prin care stagiarul își justifică prezența la cursuri.

**Articolul 3.16 (Monitorul Oficial Belgian 17.01.2013)**

Cel mai târziu la începutul celui de-al doilea an de stagiu, stagiarul trebuie să treacă proba care constă într-o interogare verbală sau scrisă despre materiile care reprezintă obiectul programului urmat, cu excepția prevederilor speciale pentru materiile specifice cum ar fi formarea în comunicare.

Stagiarul nu poate susține această probă decât de două ori, fără a aduce prejudicii aplicării articolului 3.17, alineatul 6.

Sub rezerva articolului 3.17, alineatele 2 și 3, poate fi deliberat doar stagiarul care, în aceeași sesiune, a susținut proba pentru toate materiile care reprezintă obiectul programului adoptat.

Stagiarul care a obținut o cotă de cel puțin 12 din 20 la toate materiile primește un certificat de competențe pentru exercitarea profesiei de avocat.

Acesta poate de asemenea să primească acest certificat din partea juriului în cazul în care a obținut o cotă de 12 din 20 la cel puțin cinci materii și o medie de 60% din puncte pentru totalitatea materiilor.

**Articolul 3.17 (Monitorul Oficial Belgian 17.01.2013)**

În caz de nepromovare, stagiarul trebuie să susțină din nou proba înainte de sfârșitul celui de-al doilea an al stagiului său. Acesta este scutit de susținerea probei la materiile la care a obținut o cotă de cel puțin 14 din 20 și poate să fie autorizat de către juriu pentru a nu susține din nou în a doua sesiune decât examenele la materiile la care nu a promovat.

Această scutire de examen nu are efect decât cu condiția ca stagiarul să susțină proba restantă cel târziu în timpul celui de-al doilea an de stagiu. Acest termen se extinde în perioadele de suspendare a stagiului.

Cu excepția cazului în care a obținut o suspendare a obligațiilor de stagiu, stagiarul care nu susține proba în primii doi ani de stagiu este asimilat unui stagiar care a picat proba de două ori.

În cazul în care nu trece proba nici a doua oară, stagiarul este chemat în fața consiliului Ordinului de care aparține pentru a-și prezenta explicațiile.

Consiliul Ordinului poate să îl autorizeze să susțină proba pentru a treia și ultima oară în termenul stabilit de acesta, sau să îl excludă în conformitate cu articolul 435, alineatul 4, al codului judiciar pentru neîndeplinirea obligațiilor de stagiu.

În cazul în care nu trece proba nici a treia oară, stagiarul este chemat în fața consiliului Ordinului de care aparține pentru fi informat cu privire la excluderea sa.

**Articolul 3.18 (Monitorul Oficial Belgian 17.01.2013)**

Directorul centrului de formare profesională organizează două sesiuni de examen pe an judiciar.

Acesta comunică data probei către Ordinele de avocați care sunt membri ai centrului de formare profesională și către stagiarii în cauză printr-o invitație la înscriere.

Acesta convoacă stagiarii care s-au înscris, fără a aduce prejudicii altor date care sunt convenite între examinatori și stagiar.

Tutorele de stagiu poate, la cererea sa, să asiste la examen.

În momentul deliberării, directorul centrului de formare profesională informează stagiarul:

- cu privire la promovarea probei și la decizia juriului de a-i conferi certificatul de competențe menționat în articolul 3.16; acesta îl informează și cu privire la cotele pe care le-a obținut;

- sau cu privire la nepromovare și, în acest caz, acesta îl informează cu privire la cotele pe care le-a obținut, scutirile care îi sunt acordate, dacă este cazul, și posibilitatea de a se prezenta la o nouă sesiune.

Aceleași informații sunt furnizate și președintelui baroului stagiarului.

**Articolul 3.19 (Monitorul Oficial Belgian 17.01.2013)**

Stagiarul care, în timpul formării sale, solicită înscrierea pe lista stagiarilor unui Ordin al avocaților care este membru al unui alt centru de formare profesională, poate urma cursurile de formare la centrul de care aparține în momentul în care face solicitarea.

Acesta trebuie să treacă proba înainte de sfârșitul anului judiciar în curs.

În caz contrar, acesta trebuie să urmeze din nou cursurile de formare la centrul de care aparține Ordinul avocaților de la care a solicitat înscrierea.

**Capitolul 5. Directorul de stagiu și comisia de stagiu**

**Articolul 3.20 (Monitorul Oficial Belgian 17.01.2013)**

Fiecare Ordin al avocaților atribuie supravegherea stagiilor unui director de stagiu desemnat de către consiliul Ordinului, sau unei comisii de stagiu, alcătuită cel puțin:

* dintr-un președinte desemnat de către consiliul Ordinului;
* dintr-un președinte al biroului de asistență juridică sau delegatul acestuia;
* dintr-un președinte al baroului tinerilor sau delegatul acestuia;
* dintr-un delegat al stagiarilor;
* dintr-un responsabil al centrului de formare profesională desemnat de către consiliul Ordinului.

Atunci când Ordinul avocaților are mai puțin de șaizeci de avocați înscriși în tabloul Ordinului, această comisie poate fi alcătuită:

* dintr-un reprezentant al tutorilor de stagiu;
* dintr-un reprezentant al stagiarilor;
* dintr-un președinte al biroului de asistență juridică sau delegatul acestuia.

**Articolul 3.21 (Monitorul Oficial Belgian 17.01.2013)**

Rolul directorului de stagiu și al comisiei de stagiu constă mai ales în:

* tratarea disputelor dintre tutorele de stagiu și stagiar;
* oferirea sprijinului cu privire la toate problemele colective referitoare la stagiu;
* examinarea dosarelor adresate președintelui baroului cu privire la înscrierea unui stagiar pe lista stagiarilor sau în tablou.

**Articolul 3.22 (Monitorul Oficial Belgian 17.01.2013)**

Directorul de stagiu și comisia de stagiu pot fi sesizate:

* de către un stagiar;
* de către președintele baroului;
* de către un tutore de stagiu;
* de către un membru al comisiei.

În cazul unor dificultăți în executarea contractului de stagiu, comisia sau directorul de stagiu trebuie să fie sesizat.

**Capitolul 6. Centrele de formare profesională și juriile**

**Articolul 3.23 (Monitorul Oficial Belgian 17.01.2013 – Alineatul 2 modificat prin regulamentul din 13.10.2014 – Monitorul Oficial Belgian 05.11.2014 – EEV 05.11.2014))**

Formarea profesională inițială este organizată de către centrele de formare profesională.

Există patru centre de formare profesională, care regrupează următoarele Ordine ale avocaților: Bruxelles; Namur-Dinant-Huy-Luxemburg; Charleroi-Mons-Nivelles-Tournai; Liège-Eupen-Verviers. (modificat prin regulamentul 13.10.2014 – Monitorul Oficial Belgian 05.11.2014 – EEV 05.11.2014)

Centrele de formare profesională pot să se regrupeze ad-hoc sau permanent.

Atunci când un centru de formare profesională este comun pentru mai multe Ordine ale avocaților, acesta este gestionat de către un consiliu de administrare alcătuit din administratori desemnați de către Ordinul avocaților de care aparțin, câte un administrator pentru fiecare Ordin. Fiecare Ordin al avocaților cu mai mult de două sute de membri poate desemna un administrator suplimentar prin împărțirea celor două sute de avocați. Fiecare Ordin al avocaților are drept de vot pe un grup de 200 de avocați înscriși în tabloul Ordinului sau pe lista stagiarilor la data de 1 decembrie a fiecărui an. Fiecare grup oferă dreptul la un vot.

Consiliul administrației desemnează un președinte între membrii săi. Fiecare centru de formare profesională desemnează, la propunerea Ordinelor avocaților de care aparțin aceștia, un director, membru sau fost membru al consiliului Ordinului.

Directorul organizează și coordonează cursurile de formare profesională și probele de control ale acestora. Administratorii și directorii sunt desemnați pe o perioadă de trei ani, care se poate înnoi.

Centrul de formare profesională din Bruxelles este gestionat de către consiliul Ordinului francez al avocaților din cadrul baroului din Bruxelles.

**Articolul 3.24 (Monitorul Oficial Belgian 17.01.2013)**

Fără a aduce prejudicii puterilor Ordinului barourilor francofone și germanofone de a prelua inițiativa pe care acesta o consideră utilă pentru uniformizarea cerințelor conținutului formării inițiale, fiecare centru de formare profesională stabilește obiectivele și conținutul formării profesionale inițiale, precum și un eventual regulament de ordine interioară, după consultarea consiliului de administrație al Ordinului barourilor francofone și germanofone și, atunci când centrul de formare profesională este comun mai multor Ordine de avocați, al Ordinelor de care aparțin. Acesta stabilește materiile suplimentare propuse stagiarului și poate să le facă obligatorii.

În scopul furnizării de cursuri de formare, fiecare centru de formare profesională, la propunerea directorului său și după consultarea Ordinelor avocaților de care aparțin, desemnează avocați experimentați sau magistrați sau orice altă persoană calificată pentru efectuarea audierilor. Toate sarcinile de predare sunt încredințate pe o durată de cinci ani, care se poate reînnoi.

Centrele de formare profesională transmit consiliului de administrație al Ordinului barourilor francofone și germanofone regulamentele de aplicare pe care le adoptă.

**Articolul 3.25 (Monitorul Oficial Belgian 17.01.2013)**

Centrul de formare profesională stabilește un juriu.

Fiecare juriu are două deliberări pe perioada anului judiciar, dacă este necesar.

Fiecare juriu este alcătuit dintr-un reprezentant al Ordinului barourilor francofone și germanofone pe care îl prezidează și din examinatori, care nu pot fi decât profesorii care au predat materiile, cu excepția incompatibilității sau în caz de forță majoră; în acest caz, directorul centrului de formare profesională ia măsuri adecvate pentru asigurarea susținerii examenelor.

Președintele baroului, al cărui stagiar susține proba, sau reprezentantul acestuia pot participa la deliberare cu vot consultativ.

Directorul centrului de formare profesională exercită funcția de secretar și nu are drept de vot deliberativ.

Dacă are mai puțin de cincizeci de membri, juriul deliberează în mod valabil în momentul în care două treimi din membrii săi sunt prezenți. Dacă acesta are mai mult de cincizeci de membri, deliberează în mod valabil în momentul în care majoritatea membrilor sunt prezenți.

Procesul-verbal al deliberării este comunicat consiliului Ordinului de care aparține stagiarul.

**Capitolul 7. Formare continuă**

**Articolul 3.26 (Monitorul Oficial Belgian 17.01.2013)**

Avocatul înscris în tabloul Ordinului sau pe lista de avocați comunitari sau, după doi ani, pe lista de stagiari, justifică formarea continuă efectivă, respectând cerințele prezentului cod.

**Articolul 3.27 (Monitorul Oficial Belgian 17.01.2013)**

§ 1. În conformitate cu prezentul cod, avocatul stabilește în mod liber programul de formare pe care dorește să îl urmeze și care îi permite să justifice obținerea unei medii de 20 de puncte de formare pe an civil, calculată pentru perioada de referință definită în articolul 3.35.

§ 2. Această formare poate fi sub formă (a) de asistare sau participare la colocvii, zile de studiu, reeducare, seminarii, formare online, etc...., sau (b) de lucrări juridice care necesită o formare specială suplimentară.

Atunci când formarea constă în asistarea sau participare la un program de formare, acest program trebuie, în general, să fie aprobat în prealabil de Ordinul barourilor francofone și germanofone sau de un consiliu al Ordinului în conformitate cu cerințele articolului 3.28. Asistarea la acest tip de formare duce la atribuirea unui punct de formare pe oră de prezență efectivă. Participarea în calitate de orator duce la atribuirea a două puncte de formare pe oră de participare efectivă.

Avocatul care dorește să obțină atribuirea punctelor de formare pentru lucrările juridice personale (sarcini didactice juridice în cadrul unei universități sau al unei instituții de învățământ superior, publicația într-o carte juridică sau într-un articol dintr-o revistă juridică, etc. la excluderea exercitării profesiei de avocat sau cu caracter publicitar sau promoțional) depune un dosar justificativ la consiliul Ordinului.

Publicarea unui articol într-o revistă juridică justifică atribuirea unui al patrulea punct de formare în conformitate cu importanța articolului. Sarcinile didactice eligibile justifică atribuirea a două puncte de formare pe oră de curs predată, fără a aduce prejudicii dreptului consiliului Ordinului de a decide o atribuire specială de puncte pe baza dosarului justificativ care i-a fost prezentat.

Avocatul justifică cel puțin două treimi de puncte necesare pentru materiile juridice, treimea rămasă putând a fi obținută prin urmarea programelor de formare la materiile sau în domeniile nejuridice, dar care sunt utile pentru practica profesională a avocatului.

**Articolul 3.28 (Monitorul Oficial Belgian 17.01.2013)**

Aprobarea formării este solicitată de către organizatorul Ordinului barourilor francofone și germanofone sau al consiliului Ordinului barourilor francofone și germanofone. În acest ultim caz, Ordinul comunică imediat secretariatului Ordinului barourilor francofone și germanofone coordonatele formării pe care a aprobat-o și numărul de puncte pe care l-a atribuit în conformitate cu normele prezentului cod.

Colocviile și seminariile juridice organizate de universități și de către Comisia Universității – Palais, precum și toate programele de formare puse la dispoziție de barouri și de barourile pentru tineri ale Uniunii europene, precum și de către organizațiile internaționale ale avocaților, sunt acceptate de plin drept și beneficiază de atribuirea unui număr de puncte care rezultă din aplicarea articolului 3.27.

Organizatorii acestor programe de formare informează secretariatul Ordinului barourilor francofone și germanofone cu privire la datele și programele acestora, precum și cu privire la numărul de puncte de formare atribuit.

Ordinul barourilor francofone și germanofone întocmește lista programelor de formare aprobate, cu menționarea numărului de puncte atribuit, și o publică în funcție de modalitățile pe care le determină.

**Articolul 3.29 (Monitorul Oficial Belgian 17.01.2013)**

Aprobarea cursurilor de formare, chiar și de plin drept, implică faptul că organizatorul acestora pune la punct un sistem care permite garantarea faptului că atestările prezenței sau urmării cursurilor nu sunt eliberate decât avocaților care au urmat efectiv cursurile de formare. În caz de asistență parțială, atestarea trebuie să menționeze și faptul că punctele de formare sunt acordate în proporție.

**Articolul 3.30 (Monitorul Oficial Belgian 17.01.2013)**

Aprobarea cursurilor de formare implică de asemenea plata de către organizator în beneficiul Ordinului barourilor francofone și germanofone a unei redevențe cu suma egală cu dreptul de înscriere la cursurile de formare, cu rată integrală, cu un minim de 100 euro și un maxim de 650 euro.

Această redevență nu este datorată pentru cursurile de formare aprobate de plin drept în executarea articolului 3.28.

**Articolul 3.31 (Monitorul Oficial Belgian 17.01.2013)**

§ 1. La cererea motivată a avocatului, consiliul Ordinului poate să îl scutească pe acesta, total sau parțial, temporar sau definitiv, de justificarea formării sale continue.

Acesta poate de asemenea să îl autorizeze pentru a urma, mai ales în străinătate, cursuri speciale de formare care nu au fost încă aprobate sau să îi aloce un număr special de puncte pentru o prestație care necesită cursuri speciale de formare.

§ 2. Odată înscris în tabloul Ordinului, avocatul stagiar justifică un număr de puncte proporțional cu perioada cuprinsă între sfârșitul primilor doi ani de stagiu și perioada de referință definită în articolul 3.35.

§ 3. În caz de suspendare a exercitării profesiei de avocat, numărul de puncte de formare dobândite se calculează *prorata temporis.*

**Articolul 3.32 (Monitorul Oficial Belgian 17.01.2013)**

Consiliul Ordinului controlează, în funcție de modalitățile pe care le adoptă, felul în care membrii baroului respectă obligația de formare continuă.

Acesta convoacă avocatul care nu se conformează și îi poate acorda, pentru rezolvarea situației, un termen a cărei perioadă este stabilită în funcție de încălcarea constatată, fără a aduce prejudicii respectării obligațiilor pentru noua perioadă de referință definită în articolul 3.35 de mai jos.

**Articolul 3.33 (Monitorul Oficial Belgian 17.01.2013)**

Avocatul care părăsește baroul pentru a depune o altă cerere în prealabil la consiliul Ordinului, valorificarea punctelor de formare pe care le-a obținut până la data excluderii sale din tablou, a listelor de stagiari, sau a listei de avocați comunitari. În acest scop i se eliberează toate documentele justificative ale formării sale raportându-se la perioada de referință definită în articolul 3.35 de mai jos.

**Articolul 3.34 (Monitorul Oficial Belgian 17.01.2013)**

Consiliul Ordinului poate delega exercitarea competențelor care rezultă din prezentul capitol către o comisie, a cărei structură și ale cărei misiuni sunt stabilite de către Ordin. Mai multe Ordine diferite pot înființa o comisie comună.

**Articolul 3.35 (Monitorul Oficial Belgian 17.01.2013)**

Perioada de referință este de trei ani și se calculează din trei în trei ani de la data de 1 ianuarie 2010.

**Titlul 4 – Exercitarea profesiei**

**Capitolul 1. Cabinetul și cotizația în beneficiul Ordinului avocaților**

**Articolul 4.1 (Regulamentul 15.09.2014 – Monitorul Oficial Belgian 07.10.2014 – EEV 01.02.2015)**

Fiecare avocat are un cabinet de consultanță în care își instalează sediul principal. Cabinetul trebuie să permită primirea clienților și exercitarea profesiei de avocat în condițiile de demnitate și de diligență necesare.

În relațiile sale cu autoritățile profesionale, se consideră că avocatul și-a ales domiciliul pentru toate activitățile sale.

**Articolul 4.2 (Monitorul Oficial Belgian 17.01.2013)**

§ 1. Fiecare avocat poate deschide unul sau mai multe cabinete secundare dacă:

1° a obținut autorizația prealabilă a consiliului Ordinului competent, în conformitate cu paragrafele 1 și 2 ale articolului 4.3;

2° cabinetul secundar este instalat permanent și exclusiv și permite primirea clienților și exercitarea efectivă a profesiei de avocat în condițiile de demnitate și diligență necesare;

3° exercitarea profesiei rămâne secundară în raport cu cabinetul principal, în lipsa căruia avocatul trebuie să modifice locul sediului său principal;

4° numărul de cabinete secundare stabilite de către avocat, membru sau nu al unei asociații, al unei societăți sau al unui grup, respectă cerințele de demnitate și de eficacitate.

§ 2. Avocatul care înființează unul sau mai multe cabinete secundare trebuie să folosească aceeași hârtie cu antet ca și cea pentru cabinetul principal. Acesta trebuie să menționeze adresele diferitelor cabinete pe hârtia cu antet și pentru toate formele de publicitate.

§ 3. Refuzul de a deschide un cabinet secundar sau retragerea autorizației de deschidere a unui cabinet ține de competența consiliului Ordinului, care acționează disciplinar după convocarea avocatului în scopul audierii sale; decizia sa nu poate fi fondată decât pe constatarea faptului că respectivul cabinet nu respectă sau nu mai respectă cerințele prezentului articol.

§ 4. Toate cabinetele secundare deschise de către un membru al unei asociații, al unei societăți sau al unui grup de avocați sunt considerate cabinete ale asociației, ale societății sau ale grupului.

§ 5. Cotizația datorată de către avocatul care solicită înscrierea pe lista de cabinete secundare este stabilită de Ordinul de care aparține respectivul cabinet, fără ca aceasta să depășească 60% din contribuția care trebuie plătită de majoritatea avocaților înscriși în barou cu titlu principal.

**Articolul 4.3 (Regulamentul 15.09.2014 – Monitorul Oficial Belgian 07.10.2014 – EEV 01.02.2015)**

§ 1. În cazul în care cabinetul secundar este înființat în cadrul aceluiași barou ca cel în care este înființat cabinetul principal, trebuie solicitată o autorizație prealabilă din partea consiliului Ordinului baroului în cauză, cu excepția cazului în care acesta a decis că o simplă informare a președintelui baroului este suficientă.

§ 2. În cazul în care cabinetul secundar este înființat în afara baroului în care este instalat cabinetul principal, trebuie solicitată o autorizație prealabilă din partea consiliului Ordinului baroului de origine și a consiliului Ordinului baroului în care instalarea este proiectată.

Avocatul autorizat să deschidă un cabinet secundar este astfel înscris la baroul de primire, pe lista cabinetelor secundare, fără ca această înscriere să îi confere calitatea de membru al acestui Ordin.

Obligațiile stagiului sunt îndeplinite în cadrul baroului în care este instalat cabinetul principal. Avocatul care participă la furnizarea serviciilor de asistență juridică exercită profesia în cadrul biroului de asistență juridică a cabinetului său principal.

Avocatul care a deschis un cabinet secundar depinde în continuare de autoritățile Ordinului cabinetului său principal, în special pe plan disciplinar, fără a aduce prejudicii articolului 458 al codului judiciar și articolului 4.2, § 1, 1°.

**Articolul 4.4 (Monitorul Oficial Belgian 17.01.2013)**

Pentru avocații care nu fac parte dintr-un barou membru al Ordinului barourilor francofone și germanofone, nu se acceptă înscrierea pe lista cabinetelor secundare decât în cazul în care reciprocitatea este admisă de baroul său de origine.

**Articolul 4.5 (Monitorul Oficial Belgian 17.01.2013)**

Cotizațiile în beneficiul Ordinului sunt datorate pe an civil.

În caz de transfer al cabinetului principal de la un Ordin al avocaților la un altul sau în caz de transfer al cabinetului secundar sau de transformare a cabinetului secundar în cabinet principal, baroul de primire nu poate solicita cotizația pentru anul în curs.

**Capitolul 2. Firmă luminoasă și hârtie cu antet**

**Articolul 4.6 (modificat prin regulamentul din 14.01.2013, publicat în Monitorul Oficial Belgian la data de 15.02.2013, E.E.V. 01.06.2013)**

Avocatul poate să instaleze o firmă luminoasă pe imobilul în care se află cabinetul său.

Această firmă trebuie să includă doar mențiunile următoare:

- numele și prenumele avocatului sau al avocaților asociați sau grupați;

- titlul de „avocat” sau una dintre mențiunile „avocați asociați”, „asociație de avocați”, „avocați grupați” sau „cabinet de avocați” într-una sau mai multe limbi, dintre care cel puțin una dintre cele trei limbi naționale, sau cabinet principal sau secundar;

- denumirea asociației sau a grupului, acompaniată de forma sa juridică, dacă este cazul;

- numele colaboratorilor stabiliți la aceeași adresă;

- detaliile utile cum ar fi telefonul, faxul, adresa de e-mail, numele site-ului web, locurile de parcare, orele de program;

- specialitățile recunoscute în aplicarea regulamentului referitor la acestea;

- calitatea de mediator aprobat;

- calitatea de semnatar al cartei dreptului de colaborare;

- o siglă sau un logo.

**Articolul 4.7 (Monitorul Oficial Belgian 17.01.2013)**

Exceptând cele menționate în articolul 4.6, hârtia cu antet a avocatului nu poate include decât următoarele mențiuni:

* adresa cabinetului sau cabinetelor;
* corespondenții sau rețelele de corespondenți operaționali, precum și numele colaboratorilor externi obișnuiți;
* diplomele universitare, altele decât cele care oferă acces la profesia și specialitățile recunoscute în aplicarea prevederilor referitoare la acestea;
* numerele conturilor bancare și, în acest caz, contul sau conturile terților identificați ca atare;
* mandatul judiciar care i-a fost încredințat, în corespondența la care se face referire.

**Articolul 4.8 (Monitorul Oficial Belgian 17.01.2013)**

Cu excepția derogării acordate de către președintele baroului, avocatul folosește un singur tip de hârtie cu antet care menționează diferitele cabinete, precizând caracterul lor secundar eventual.

Avocatul nu poate să folosească hârtia cu antet pentru corespondența străină în profesia sa.

**Capitolul 3. Utilizarea tehnologiilor informației și comunicării**

**Articolul 4.9 (Monitorul Oficial Belgian 17.01.2013)**

§ 1. Prin poștă electronică se înțelege întreaga suită de caractere alfanumerice utilizate pentru identificarea unui site de internet sau a adresei corespondenței electronice.

§ 2. Toate adresele de e-mail, altele decât cele puse la dispoziția avocaților de către Ordinul barourilor francofone și germanofone, includ numele avocatului sau cel al asociației din care face parte sau orice

altă denumire, cu excluderea tuturor numelor de domeniu care reproduce în mod distinct un termen generic evocator al profesiei de avocat.

§ 3. Avocatul comunică imediat Ordinului de care aparține adresa sau adresele de e-mail, precum și modificările acestora.

**Articolul 4.10 (Monitorul Oficial Belgian 17.01.2013)**

§ 1. Avocatul poate apela la corespondența electronică – cu privire la toate mail-urile trimise uneia sau mai multor persoane specifice – inclusiv pentru mail-urile neconfidențiale.

§ 2. Corespondența electronică a avocaților include mențiunile indicate în paragrafele 4 și 5 ale articolului 4.12 și nu poate include decât mențiunile autorizate de prevederile referitoare la firma luminoasă și hârtia cu antet.

§ 3. Pentru prelucrarea corespondenței electronice, avocatul dispune de o adresă de e-mail individuală pe o instalare al cărei echipament și a cărei configurare sunt conforme cu standardele de securitate și de durabilitate general adoptate de profesioniști, precum și de asistență competentă pentru menținerea serverului de e-mail.

§ 4. Corespondența electronică este prelucrată și păstrată cu aceeași grijă și aceeași diligență ca și corespondența poștală sau prin fax.

§ 5. Corespondența electronică a avocatului nu poate conține publicitate în numele terților.

§ 6. Avocatul păstrează cheile de criptare pe care le utilizează. Atunci când avocatul preia îndatoririle de la un coleg, acesta din urmă îi transmite imediat printr-un e-mail criptat cu cheia colegului sau, în lipsa acestuia, prin altă metodă securizată, toată corespondența decriptată utilă pentru continuarea cazului: acesta acționează cu aceeași grijă în cazul în care trimite dosarul clientului.

§ 7. Corespondența electronică a avocatului conține cel puțin o semnătură electronică.

§ 8. În cazul în care, din motive tehnice, un avocat nu poate citi corespondența electronică, total sau parțial, acesta solicită imediat un exemplar tipărit avocatului care l-a trimis. Întrucât exemplarul tipărit este comunicat imediat destinatarului, se ia în considerare prima trimitere pentru efectele juridice ale acestuia, cu excepția cazului în care destinatarul ar fi prejudiciat prin acest fapt.

§ 9. Avocatul își configură serverul de e-mail pentru care confirmă automat, menționând data și ora, primirea corespondenței electronice tuturor expeditorilor care solicită acest lucru; în caz contrar, avocatul trimite imediat o confirmare de primire expeditorului.

§ 10. Avocatul asigură setarea corectă a ceasurilor serverului și dispozitivelor pe care le folosește pentru comunicarea electronică.

**Articolul 4.11 (Monitorul Oficial Belgian 17.01.2013)**

§ 1. În conformitate cu regulile deontologice, printre care cele referitoare la publicitate, avocatul poate deschide o pagină de internet pentru public, care reprezintă o extindere a cabinetului său.

§ 2. Informațiile furnizate publicului pe pagina de internet a avocatului sunt exacte și actualizate în conformitate cu legea din 2 august 2002 privind publicitatea înșelătoare și publicitatea comparativă, clauzele abuzive și contractele la distanță cu referire la profesiile liberale, capitolul II.

§ 3. Avocatul nu poate să pună pe pagina sa de internet niciun link care direcționează către o pagină care poate prejudicia independența sau demnitatea sa, și niciun fel de publicitate în numele terților.

**Articolul 4.12 (Monitorul Oficial Belgian 17.01.2013)**

§ 1. Prin serviciu online se înțeleg toate serviciile prestate de obicei contra cost, la distanță, pe cale electronică și la cererea individuală a unui destinatar al serviciilor.

§ 2. Prestarea de servicii online este autorizată.

§ 3. Avocatul asigură în special respectarea regulilor următoare:

1° atunci când un avocat este interogat sau solicitat online, acesta își identifică interlocutorul sau interlocutorii, iar aceștia furnizează informațiile solicitate în măsura necesară pentru prevenirea conflictelor de interes, precum și cu privire la secretul profesional și prevederile legale în materie de spălare de bani;

2° pentru îndeplinirea acestei obligații din urmă, atunci când interlocutorul se identifică printr-o carte de identitate electronică, avocatul extrage datele din aceasta utilizând software-ul oficial și le păstrează în formatul „de proprietate”;

3° avocatul care prestează servicii online poate fi întotdeauna identificat;

4° furnizarea automatizată a consultațiilor online nu este autorizată decât pentru a răspunde la întrebările unui client specific și pentru a satisface nevoi specifice;

5° avocatul nu restituie onorariile unui intermediar pentru prestarea serviciilor online. Este autorizată o singură participare la cheltuielile de gestiune a serviciilor, iar aceasta nu trebuie să aibă legătură cu natura intervenției avocatului.

§ 4. Pentru destinatarii serviciilor sale online, precum și pentru autoritățile menționate în prevederile legale în materie de protecție a vieții private, avocatul asigură un acces facil, direct și permanent la informațiile prealabile prescrise de această lege și cel puțin informațiile următoare:

 1° numele său și, dacă este cazul, numele asociației din care face parte;

 2° adresa poștală a cabinetului său;

3° coordonatele sale, inclusiv adresa de e-mail, permițând contactul rapid și comunicarea directă și eficientă cu acesta;

4° dacă este cazul, numărul său de înmatriculare la B.C.E. sau numărul asociației din care face parte;

5° Ordinul sau Ordinele profesionale în care este înscris;

6° titlul sau titlurile profesionale și statele în care acestea au fost acordate;

7° o referință la regulile deontologice, precum și la mijloacele de acces printr-un URL (adresa unui site web);

8° dacă este cazul, numărul său de identificare TVA;

9° regulile deontologice pe care trebuie să le respecte, precum și informațiile referitoare la modul în care aceste reguli pot fi consultate prin mijloace electronice.

§ 5. E-mail-ul avocatului poate să includă doar numele său, prenumele, calitatea și adresa de e-mail, precum și mențiunile enunțate în paragrafele 4, 4°, 5° și 8° de mai sus, dacă trimiterea se face pe cale electronică pentru un site profesional care include celelalte mențiuni enunțate în același paragraf 4; acest site poate să fie al său, al asociației sau al grupului din care face parte, cel al Ordinului barourilor francofone și germanofone sau cel al ordinului său.

§ 6. Avocatul își informează interlocutorul, în conformitate cu prevederile referitoare la informațiile care trebuie furnizate de către avocat clienților săi în materie de onorariu, taxe și cheltuieli, cu privire la prețul serviciilor sale și precizează impozitele și taxele eventuale de executare.

§ 7. Avocatul comunică în mod clar și cu exactitate următoarele informații:

 1° dacă este cazul, limbile propuse pentru încheierea contractului;

 2° diferitele etape tehnice de urmat pentru încheierea contractului;

3° mijloacele tehnice pentru identificarea și corectarea erorilor comise în introducerea de date înainte de plasarea comenzii;

4° menționarea faptului dacă respectivul contract, odată încheiat, este arhivat sau nu de către avocat și, în primul caz, dacă este accesibil.

§ 8. Avocatul comunică de asemenea celelalte informații cerute prin legea menționată mai sus, din 2 august 2002, capitolul IV, și prin legea din 11 martie 2003 privind anumite aspecte juridice ale serviciilor societății informaționale, capitolul III.

**Articolul 4.13 (Monitorul Oficial Belgian 17.01.2013)**

Avocatul nu furnizează servicii sau consultanță sau consiliere personalizată pe forumuri de discuție sau pe niciun alt grup virtual public.

**Capitolul 4. Exercitarea în comun sau în structură**

**Secțiunea 1 – Principii**

**Articolul 4.14 (Monitorul Oficial Belgian 17.01.2013)**

Pentru exercitarea în comun a profesiei lor, avocații pot să se asocieze cu unul sau mai mulți avocați din cadrul baroului lor sau din alte barouri.

Aceștia pot de asemenea să înființeze o societate privată cu răspundere unipersonală.

Avocatul nu poate să facă parte din mai mult de o asociație care are ca obiect exercitarea în comun a profesiei de avocat, fără a aduce prejudicii apartenenței acesteia la o entitate mai mare.

**Articolul 4.15 (Monitorul Oficial Belgian 17.01.2013)**

Avocații pot colabora cu unul sau mai mulți avocați din cadrul baroului lor sau din alte barouri.

**Articolul 4.16 (Monitorul Oficial Belgian 17.01.2013)**

Avocații care își exercită activitățile folosind aceeași organizare sau structură materială cum ar fi accesul comun, sau al căror nume figurează pe aceeași hârtie cu antet, respectă aceleași reguli privitoare la conflictele de interese și de incompatibilitate ca și avocatul care își exercită profesia în mod individual.

**Secțiunea 2 – Asociațiile**

**Articolul 4.17 (Monitorul Oficial Belgian 17.01.2013)**

Avocații pot înființa, individual sau împreună cu alți avocați, o societate civilă sub formă comercială în conformitate cu codul societăților, cu excepția societății pe acțiuni sau a societății în comandită, sau pot deveni asociați ai unei astfel de societăți.

Avocații din cadrul aceluiași Ordin sau din Ordine diferite din cadrul barourilor francofone, pot de asemenea să se asocieze, în afara unei structuri cu personalitate juridică, pentru a organiza, printr-o repartizare a costurilor, servicii comune care facilitează exercitarea profesiei lor, cu sau fără împărțirea onorariilor.

**Articolul 4.18 (Monitorul Oficial Belgian 17.01.2013)**

Fiecare Ordin poate solicita membrilor săi să fie notificat cu privire la toate proiectele de constituire sau de modificare a convenției(convențiilor) sau a statutului societăților sau asociațiilor acestora. O altă cerință a Ordinului poate fi ca membrii săi să își solicite autorizația.

**Articolul 4.19 (Monitorul Oficial Belgian 17.01.2013)**

Avocații care înființează o asociație sau o societate pot să îi dea acesteia o denumire socială. Această denumire trebuie să fie completată cu mențiunea *„Asociație de avocați”* sau *„Societate civilă de avocați”* și, dacă este cazul, cu menționarea formei juridice a societății civile cu formă comercială.

Denumirea poate să includă numele unuia sau mai multor asociați sau foști asociați care s-au retras din viața profesională sau care au decedat. În cazul în care aceasta nu conține numele asociaților, denumirea socială respectă criteriul de demnitate al profesiei. Aceasta nu poate genera confuzie, nici să fie înșelătoare.

Asociațiile și societățile de avocați care aparțin de barouri diferite pot să utilizeze denumirea deja autorizată de către un alt Ordin belgian sau străin, cu condiția respectării criteriilor menționate mai sus.

Avocații care înființează o asociație sau o societate stabilesc statute care conțin obligația de a respecta prezentul cod, regulamentele Ordinelor în cauză, precum și clauzele următoare:

1° asociații se obligă să respecte regulile în vigoare în materie de conflicte de interese și incompatibilități;

 2° asociația sau societatea este gestionată de unul sau mai mulți asociați;

3° statutele stabilesc drepturile și obligațiile fostului asociat sau ale succesorilor săi în caz de pierdere a calității de asociat, indiferent de cauză;

 4° în caz de dizolvare a societății, lichidatorii sunt avocați.

**Articolul 4.20 (Monitorul Oficial Belgian 17.01.2013)**

Avocații care înființează o societate civilă care împrumută forma de societate în nume colectiv, a unei societăți cooperative sau a unei societăți private cu răspundere limitată, stabilesc statutele care trebuie să respecte cerințele articolului 4.19 și, de asemenea, să conțină clauzele sau să satisfacă următoarele condiții:

1° asociatul responsabil pentru un dosar este obligat în mod solidar de către societate cu privire la client;

2° răspunderea profesională a societății trebuie să fie asigurată, precum și cea a asociaților.

Prezenta prevedere se aplică și pentru avocații care au înființat o societate privată cu răspundere unipersonală.

**Articolul 4.21 (Monitorul Oficial Belgian 17.01.2013)**

Adunarea generală a Ordinului barourilor francofone și germanofone este singura care are competența de a stabili celelalte profesii cu care avocații se pot asocia.

**Articolul 4.22 (Monitorul Oficial Belgian 17.01.2013)**

Fără a aduce prejudicii articolului 458 din codul judiciar, avocații asociați sau membri ai societăților respectă în continuare, în mod individual, disciplina Ordinului tabloului sau listei de stagiari pe care sunt înscriși.

**Articolul 4.23 (Monitorul Oficial Belgian 17.01.2013)**

Prevederile referitoare la cabinetul avocatului sunt aplicabile sediului societății și celui al asociației.

Avocatul care face parte dintr-o asociație nu poate avea un cabinet decât la sediile acesteia.

**Articolul 4.24 (Monitorul Oficial Belgian 17.01.2013)**

Deciziile care aparțin diferitelor consilii ale Ordinului sau președinților baroului, în temeiul prezentului cod, sunt luate în comun. În caz de divergențe, poziția cea mai restrictivă prevalează.

**Articolul 4.25 (Monitorul Oficial Belgian 17.01.2013)**

Avocații pot să se asocieze, în conformitate cu dispozițiile prezentului cod, cu avocați din cadrul Ordinului avocaților de la Curtea de casație sau din cadrul unul Ordin membru al *Ordinului van Vlaamse Balies.*

Asocierea cu avocați din cadrul unui Ordin al unui alt stat membru al Uniunii europene respectă cerințele prezentului cod și al codului deontologic al C.C.B.E. (Consiliul Barourilor Europene).

Sub rezerva aprobării prealabile a consiliilor Ordinului de care aparțin, avocații pot să se asocieze în aceleași condiții cu unul sau mai mulți avocați dintr-un stat care nu este membru al Uniunii europene, întrucât aceștia din urmă sunt membri ai unei organizații legale sau profesionale recunoscute de către adunarea generală a Ordinului barourilor francofone și germanofone.

**Secțiunea 3 – Colaborare**

**Articolul 4.26 (Monitorul Oficial Belgian 17.01.2013)**

Colaborarea se exercită cu privire la independența care caracterizează profesia și se fondează pe încrederea reciprocă dintre avocat și colaboratorul său. Acesta îndeplinește cu devotament, diligență și conștiinciozitate sarcinile asupra cărora s-a convenit. Avocatul are obligația de a plăti cu corectitudine colaboratorul pentru serviciile prestate; acesta îl ajută prin servicii de consiliere și experiență.

**Articolul 4.27 (Monitorul Oficial Belgian 17.01.2013)**

Fiecare dintre părțile care are un acord de colaborare încheiat pe perioadă nedeterminată se asigură să nu îl rezilieze înainte de termen, fără un motiv întemeiat.

**Articolul 4.28 (Monitorul Oficial Belgian 17.01.2013)**

Colaboratorul obișnuit al unui avocat nu poate deveni consilierul unui client al acestuia decât după expirarea termenului rezonabil ca urmare a încheierii colaborării, cu excepția cazului în care se obține acordul avocatului pentru care a intervenit.

Colaboratorul ocazional sau înlocuitorul nu pot succeda *dominus litis* în dosarul pe care acesta i l-a încredințat, decât cu acordul său. Dacă este vorba despre un dosar, încredințat de același client, trebuie ca, la nevoie, să se solicite aprecierea președintelui baroului.

În orice caz, colaboratorul sau înlocuitorul, fie obișnuit sau ocazional, are obligația de a informa avocatul pentru care a intervenit.

**Articolul 4.29 (Monitorul Oficial Belgian 17.01.2013)**

Disputele care rezultă din aplicarea prezentei secțiuni și care nu pot fi soluționate de către președintele baroului pot fi prezentate unei camere arbitrale desemnate de acesta din urmă.

**Secțiunea 4 – Corespondență operațională**

**Articolul 4.30 (Monitorul Oficial Belgian 17.01.2013)**

Avocații și societățile de avocați sunt autorizate să stabilească, între ele și cu membrii altor barouri din Belgia sau din străinătate, una sau mai multe relații privilegiate, obișnuite și eficiente, și anume o corespondență operațională.

**Articolul 4.31 (Monitorul Oficial Belgian 17.01.2013)**

Această corespondență operațională nu implică în mod necesar o exclusivitate și nu poate să aducă prejudicii libertății de alegere a clientului.

**Articolul 4.32 (Monitorul Oficial Belgian 17.01.2013)**

Corespondența operațională poate fi menționată pe hârtia cu antet. În acest caz, nu se vor menționa numele și adresa corespondenților precedate de cuvintele „corespondenți” sau „corespondenți operaționali”.

**Articolul 4.33 (Monitorul Oficial Belgian 17.01.2013)**

Corespondenții nu pot împărți onorariile și tarifele aferente unui caz dacă au lucrat la acesta împreună și asumându-și responsabilitatea în comun.

**Articolul 4.34 (Monitorul Oficial Belgian 17.01.2013)**

Corespondența operațională reprezintă obiectul unui contract scris care menționează:

 1° activitățile preferențiale sau specializările eventuale ale corespondenților;

 2° durata acordului, precum și condițiile și modalitățile de reziliere a acestuia;

3° modalitățile de distribuire a onorariilor și tarifelor pentru cazurile la care s-a lucrat în comun.

Disputele care rezultă în urmă aplicării prezentei secțiuni și care nu pot fi soluționate de către președintele baroului, pot fi prezentate unei camere arbitrale desemnate de către acesta din urmă.

Contractul poate include o clauză care interzice dreptul de suită la avocatul consultat de către clientul corespondentului său. Acesta nu poate limita libertatea corespondentului operațional de a refuza un client sau un dosar și de a conduce în mod liber procesul de care se va ocupa pe cont propriu.

Părțile unei corespondențe operaționale, care au menționat pe hârtia cu antet, nu au dreptul la nicio intervenție profesională una împotriva celeilalte.

**Articolul 4.35 (Monitorul Oficial Belgian 17.01.2013)**

Numele aderenților la un contract de corespondență operațională trebuie să respecte cerințele de moderare pe care consiliul Ordinului le apreciază în fiecare caz.

**Articolul 4.36 (Monitorul Oficial Belgian 17.01.2013)**

Corespondența operațională poate duce la constituirea unei rețele. Aceasta poate adopta o denumire care va evita orice confuzie cu alte mijloace de exercitare în comun a profesiei de avocat și nu va utiliza, nedistinctiv, un termen generic evocator al profesiei de avocat.

Apartenența la rețea și denumirea acesteia pot fi menționate pe hârtia cu antet.

**Articolul 4.3 (Monitorul Oficial Belgian 17.01.2013)**

Fiecare Ordin prescrie obligația eventuală a membrilor săi de a-l informa în prealabil cu privire la toate proiectele de corespondență operațională sau de rețea, cu privire la modificările care i se vor aduce, precum și cu privire la hârtiile cu antet care le menționează, sau de a solicita autorizația prealabilă.

**Capitolul 5. Colaborarea cu persoane din afara profesiei**

**Articolul 4.38 (Regulamentul 23.06.2014 – Monitorul Oficial Belgian 29.08.2014 – E.E.V. 01.12.2014)**

În conformitate cu prezentul capitol, se înțelege prin:

1. cooperare: colaborarea unui avocat cu un membru al unei alte profesii

2. societate de gestiune: o societate, cu sau fără personalitate juridică, între un avocat și un membru al unei profesii aprobate al cărei obiect este pus în comun prin mijloace materiale, la excluderea exercitării în comun a activității profesionale a membrilor săi.

3. profesie aprobată: toate profesiile aprobate de către Ordinul barourilor francofone și germanofone, organizate legal și care respectă deontologia profesională compatibilă cu cea a avocaților și, în special, independența și secretul profesional.

**Articolul 4.39 (Regulamentul 23.06.2014 – Monitorul Oficial Belgian 29.08.2014 – E.E.V. 01.12.2014)**

§1. Cu condiția să fie autorizat de către client, avocatul poate coopera cu orice alt profesionist în serviciul clienților doar în această măsură. Această cooperare poate fi ocazională sau obișnuită.

§2. Avocatului îi este interzis să împartă onorariile, să ramburseze o parte profesionistului cu care cooperează și să îi perceapă acestuia tarife de orice fel. Toate formele de onorarii sau de remunerare îi sunt de asemenea interzise.

Sunt interzise toate obligațiile de reciprocitate sau de exclusivitate subscrise cu privire la un profesionist care nu este avocat.

§3. În caz de încălcare a deontologiei profesionale, avocatul reziliază imediat această cooperare.

§4. Avocat se asigură de faptul că persoana cu care cooperează nu dezvăluie publicului că beneficiază de secretul profesional al avocaților.

**Articolul 4.40 (Regulamentul 23.06.2014 – Monitorul Oficial Belgian 29.08.2014 – E.E.V. 01.12.2014)**

§1. Avocatul poate înființa o societate de gestiune împreună cu membrii unei profesii aprobate, cu aprobarea prealabilă a președintelui baroului.

§2. Societatea de gestiune nu poate să includă, cu excepția avocatului, decât persoane fizice sau societăți de persoane cu sau fără personalitate juridică ale căror asociați sunt identificați ca membri ai unei profesii aprobate.

§3. Avocatului îi este interzis să împartă onorariile, să ramburseze o parte profesionistului cu care este asociat în cadrul societății de gestiune, și îi este de asemenea interzis să îi perceapă acestuia tarife de orice fel. Toate formele de onorarii sau de remunerare îi sunt de asemenea interzise.

§4. Societatea de gestiune face obiectul unei convenții scrise care:

1° precizează mijloacele puse în comun;

2° indică cota de participare la cheltuielile fiecărui asociat sau metoda de determinare a acestei cote;

3° exclude împărțirea onorariilor sau a remunerării contribuției clientului sau de consultanță;

4° prevede ca președintele baroului să aibă acces la toate elementele acordului, inclusiv la toate documentele sociale și toate formele generale ale datelor, pentru a-i permite acestuia să fie informat, în orice moment, cu privire la întreaga structură juridică, economică și financiară a societății de gestiune.

§5. Avocatul nu poate menționa existența societății de gestiune în scopuri publicitare.

**Articolul 4.41 (Regulamentul 23.06.2014 – Monitorul Oficial Belgian 29.08.2014 – E.E.V. 01.12.2014)**

Profesiile aprobate de către adunarea generală a Ordinului barourilor francofone și germanofone sunt:

1° experți contabili,

2° consilieri fiscali,

3° contabili,

4° doctori în medicină,

5° notari,

6° executori judecătorești,

7° auditori de întreprindere,

8° arhitecți,

9° medici veterinari,

10° farmaciști.

**Articolul 4.42 (Monitorul Oficial Belgian 17.01.2013)**

În caz de litigii, avocatul informează președintele baroului și asigură medierea sau arbitrajul.

**Capitolul 6. Activități preferențiale**

**Articolul 4.43 (Monitorul Oficial Belgian 17.01.2013)**

Ordinul barourilor francofone și germanofone adoptă lista avocaților care au comunicat, pe propria răspundere, activitățile lor preferențiale. Alegerea acestora nu poate avea mai mult de cinci opțiuni, generale sau specifice.

Fiecare barou și fiecare avocat este liber să adere sau nu la această inițiativă.

**Articolul 4.44 (Monitorul Oficial Belgian 17.01.2013)**

Nomenclatura activităților preferențiale este adoptată în funcție de lista anexată la prezentul cod.

**Articolul 4.45 (Monitorul Oficial Belgian 17.01.2013)**

Ordinele decid felul în care pun aceste informații la dispoziția celor care le solicită. Niciuna dintre listele de activități preferențiale nu poate fi publicată.

**Capitolul 7. Specializare**

**Articolul 4.46 (Monitorul Oficial Belgian 17.01.2013)**

În conformitate cu prezentul cod, specialistul este avocatul care deține cunoștințele, experiența și practica aprofundată a unei materii specifice dreptului.

**Articolul 4.47 (Monitorul Oficial Belgian 17.01.2013)**

Avocatul poate să facă dovada unei specializări în două grupuri de materii sau două materii. Nomenclatura specializărilor este adoptată în conformitate cu lista anexată la prezentul cod.

**Articolul 4.48 (Monitorul Oficial Belgian 17.01.2013)**

Titlul de specialist este apreciat pe baza tuturor elementelor care demonstrează existența, cu privire la șeful avocatului, cunoștințelor teoretice și a unei practici specifice, cum ar fi titlurile universitare sau științifice, formările necesare, participările la seminarii sau congrese, stagii la un specialist sau în cadrul unei întreprinderi sau al unei instituții în domeniul specializării, publicații, lectori universitari, cazurile la care a lucrat, dovezi ale competenței, etc.

**Articolul 4.49 (Monitorul Oficial Belgian 17.01.2013)**

Avocatul care dorește să facă dovada unei specializări, trebuie:

1° să fie înscris în tabloul unui Ordin în urmă cu cel puțin cinci ani, în afara circumstanțelor excepționale care trebuie apreciate de către consiliul Ordinului;

2° să sesizeze președintele baroului Ordinului în care este stabilit cabinetul său principal, cu privire la cererea sa;

3° să atașeze la cererea sa un dosar care să justifice titlurile și meritele referitoare la specializarea menționată;

4° să urmeze evoluția materiei sau materiilor în cauză, în special în cadrul reglementării referitoare la formarea continuă.

**Articolul 4.50 (Monitorul Oficial Belgian 17.01.2013)**

§ 1. La inițiativa președintelui baroului, consiliul Ordinului examinează dosarele prezentate. Acesta decide în termen de 120 de zile de la cerere. Lipsa unei decizii la expirarea acestui termen echivalează cu un refuz.

§ 2. Avocatul poate introduce un recurs la această decizie de refuz. Acest recurs trebuie să fie introdus, sub sancțiunea decăderii, în termen de treizeci de zile de la decizie sau de la expirarea termenului prevăzut la punctul § 1, prin scrisoare recomandată către președintele Ordinului barourilor francofone și germanofone.

§ 3. Președintele Ordinului barourilor francofone și germanofone înființează o comisie de apel alcătuită dintr-un fost președinte al baroului apelantului, un președinte al Ordinului barourilor francofone și germanofone sau delegatul său, și un al treilea membru a cărui autoritate este recunoscută în materia menționată de către apelant și ales de primii doi, în afară de baroul avocatului în cauză.

§ 4. Avocatul este audiat de către comisia de apel. Președintele baroului sau reprezentantul său poate fi audiat la cererea sa.

§ 5. Secretariatul comisiei de apel este asigurat de către un administrator al Ordinului barourilor francofone și germanofone care este responsabil pentru convocare. Comisia de apel decide cu o majoritate simplă și își motivează decizia. Aceasta este notificată în termen de opt ore prin scrisoare recomandată avocatului și președintelui baroului Ordinului de care aparține.

§ 6. Avocatul nu poate purta titlul de specialist decât dacă este autorizat printr-o decizie finală.

§ 7. Recunoașterea titlului de specialist este dobândită în caz de înscriere în tabloul unui alt Ordin al barourilor francofone și germanofone.

**Articolul 4.51 (Monitorul Oficial Belgian 17.01.2013)**

Avocatul poate să utilizeze titlul său de specialist, în plus față de cel de avocat, pe toate suporturile sau mijloacele prin intermediul cărora este autorizat să se manifesteze, să corespondeze sau să comunice cu terți.

**Articolul 4.52 (Monitorul Oficial Belgian 17.01.2013)**

§ 1. Avocatul care nu mai respectă cerințele prezentului capitol nu va mai face dovada calității sale de specialist și informează imediat președintele baroului.

§ 2. În caz contrar, președintele baroului sesizează consiliul Ordinului care decide în conformitate cu articolul 4.50, cu recursul prevăzut la paragraful 2.

**Articolul 4.53 (Monitorul Oficial Belgian 17.01.2013)**

Termenele prevăzute în articolul 4.50 sunt suspendate în timpul concediilor judiciare.

**Capitolul 8. Fonduri de la terți**

**Secțiunea 1 – Gestionarea fondurilor clienților sau terților**

**Articolul 4.54**

§ 1. **(Monitorul Oficial Belgian 17.01.2013)**

Cu excepția justificării utilizării contului terților unui alt avocat, ale unei asociații sau societăți de avocați, avocatul este titularul contului denumit „contul terților” destinat exclusiv operațiunilor referitoare la gestionarea fondurilor clienților sau terților.

§ 2. **(Monitorul Oficial Belgian 17.01.2013)**

Avocatul comunică președintelui baroului Ordinului în care este înscris numărul contului terților al cărui titular este sau pe care îl utilizează. Contul utilizat de către un avocat și care nu a fost comunicat președintelui baroului nu poate, în niciun caz, să aibă titlul de cont al unui terț.

§ 3. **(Monitorul Oficial Belgian 17.01.2013)**

Directorul fiecărui Ordin menționează numele fiecărui avocat înscris – indiferent de tablou, pe lista avocaților care exercită funcția sub titlul profesional al unui alt stat membru al Uniunii europene, sau pe lista stagiarilor – numărul contului terților al cărui titular este sau pe care îl utilizează.

**§ 4. (Regulamentul 09.02.2015 – Monitorul Oficial Belgian 24.02.2015 – EEV 01.06.2015)**

Avocatul poate fi titularul mai multor conturi de terți. Acesta comunică în prealabil numerele acestora președintelui baroului.

**Articolul 4.55 (Regulamentul 09.02.2015 – Monitorul Oficial Belgian 24.02.2015 – EEV 01.06.2015)**

Contul de calitate este un cont al terților sau un sub-cont așa cum sunt definite prin legea din 21 decembrie 2013 care modifică codul judiciar cu privire la contul de calitate al avocaților. Contul de calitate nu poate fi deschis decât la o instituție financiară aprobată de către Ordinul barourilor francofone și germanofone, cu care aceasta a încheiat o convenție care are următoarele prevederi obligatorii:

1° contul de calitate nu poate fi niciodată în debit;

2° niciun credit, indiferent de formă, nu poate fi aprobat pentru un cont de calitate, care nu poate fi niciodată folosit ca garanție;

3° se interzice emiterea de carduri de plată, carduri de credit sau alte instrumente similare cu privire la un cont de calitate;

4° nicio domiciliere și niciun ordin permanent nu poate avea legătură cu un cont al terților;

5° nu poate exista nicio compensare, fuziune, sau stipulare a unicității contului între contul de calitate și alte conturi bancare; nu se poate aplica niciun acord de compensare pentru aceste conturi;

6° contul terților nu poate raporta nicio dobândă și niciun profit de niciun tip pentru titularul său, fără a aduce prejudicii posibilității Ordinului barourilor francofone și germanofone sau Ordinelor avocaților de a conveni cu instituția financiară ca dobânzile aferente conturilor, cu deducerea eventualelor tarife, să le fie transferate anual în vederea repartizării prorata a tranzacțiilor înregistrate pe aceeași perioadă de fiecare Ordin al avocaților în cauză, cu scopul de a asigura faptul că aceștia furnizează cele mai bune servicii justițiabililor;

7° deschiderea sau închiderea unui cont al terților este semnalată de către instituția financiară către președintele baroului Ordinului de care aparține avocatul;

8° la deschiderea contului său de calitate, avocatul acordă în mod irevocabil puteri depline președintelui baroului Ordinului avocaților de care aparține, pentru a primi din partea instituției financiare comunicarea și copia tuturor operațiunilor, fără nicio excepție, care au fost efectuate în acest cont;

9° în cazul în care avocatul nu furnizează la prima cerere a președintelui baroului o copie după extrasele de cont, președintele baroului poate să le solicite instituției financiare pe cheltuiala avocatului;

10° în afara circumstanțelor excepționale, nicio retragere de numerar nu este posibilă din contul terților.

**Articolul 4.56 (Monitorul Oficial Belgian 17.01.2013)**

§ 1. Doar contul terților poate fi utilizat atunci când avocatul efectuează o operațiune cu privire la gestionarea fondurilor clienților sau terților.

De asemenea, fondurile primite de avocat pentru contul unui client sau al unui terț, fie în numerar, prin cec, plată sau virament, sunt imediat incluse în creditul contului terților.

În același fel, avocatul nu poate să transfere aceste fonduri unui coleg decât prin plată sau virament în contul terțului acestuia.

§ 2. Avocatul al cărui cont al terților nu este indicat pe hârtie cu antet trebuie să precizeze în scris, atunci când solicită fonduri, numărul contului terților în care acestea trebuie să fie plătite, cu mențiunea „contul terților”.

**Articolul 4.57 (Monitorul Oficial Belgian 17.01.2013)**

Avocatul nu poate, în niciun caz, să transfere total sau parțial fondurile primite în contul terților într-un cont de onorarii sau în beneficiul său, fie că este vorba despre plata dispozițiilor, onorariilor sau rambursărilor tarifelor, fără avizarea simultană în scris a clientului.

**Articolul 4.58 (Monitorul Oficial Belgian 17.01.2013)**

Avocatul asigură transferul corect al fondurilor primite în contul terților, în cel mai scurt termen posibil.

**Articolul 4.59 (Regulamentul 09.02.2015 – Monitorul Oficial Belgian 24.02.2015 – EEV 01.06.2015)**

Atunci când avocatul este chemat să primească fonduri care aparțin unui client sau unui terț cu titlul de restricționare, împrumut sau sechestru, acesta le depune în cel mai scurt termen posibil într-un cont special deschis în acest scop la o instituție financiară aprobată în conformitate cu articolul 4.55.

La fel va proceda și pentru fondurile pe care le primește în contul terților, iar aceste fonduri nu pot fi transferate în termen de două luni de la primirea lor și în cazul în care suma depășește valoarea de 2.500 euro.

Avocatul plătește la Casa de depozite și împrumuturi valoarea totală a sumelor, indiferent de sumă, care nu au fost reclamate de către beneficiar sau care nu i-au fost plătite timp de doi ani de la închiderea dosarului în cadrul căruia acestea nu au fost primite de către avocat, în conformitate cu modalitățile prevăzute de legea din 21 decembrie 2013.

**Articolul 4.60 (Regulamentul 09.02.2015 – Monitorul Oficial Belgian 24.02.2015 – EEV 01.06.2015)**

Președintele baroului poate lua toate măsurile de precauție în legătură cu utilizarea conturilor de calitate; acesta poate mai ales să interzică, pe perioadă determinată, gestionarea fondurilor clienților sau terților avocatului care nu respectă prevederile prezentului cod, sau să numească un mandatar responsabil pentru asigurarea gestionării fondurilor clienților sau terților în locul său.

**Secțiunea 2 – Supravegherea conturilor de calitate (Regulamentul 09.02.2015 – Monitorul Oficial Belgian 24.02.2015 – EEV 01.06.2015)**

**Articolul 4.61 (Regulamentul 09.02.2015 – Monitorul Oficial Belgian 24.02.2015 – EEV 01.06.2015)**

În cadrul Ordinelor barourilor francofone și germanofone s-a înființat o unitate de control a conturilor de calitate ale avocaților în conformitate cu legea din 21 decembrie 2013. Această unitate este alcătuită din cel puțin douăzeci și cinci de membri, propuși de consiliul de administrație, dintre consilierii sau foștii consilieri ai unuia dintre Ordinele avocaților din cadrul Ordinului barourilor francofone și germanofone, la adunarea generală care îi desemnează pe o perioadă de trei ani.

**Articolul 4.62**

**§ 1. (Regulamentul 09.02.2015 – Monitorul Oficial Belgian 24.02.2015 – EEV 01.06.2015)**

Fără a aduce prejudicii dreptului fiecărui barou de a organiza un control al conturilor de calitate ale avocaților baroului său, președintele baroului poate solicita unității să efectueze controalele. Acesta îl poate înlocui în orice moment.

**§ 2. (Monitorul Oficial Belgian 17.01.2013)** Pentru exercitarea misiunii sale, unitatea de control are aceleași puteri ca cele ale președintelui baroului în virtutea acordurilor încheiate cu băncile.

**§ 3. (Monitorul Oficial Belgian 17.01.2013)** La nevoie, aceasta poate să apeleze la serviciile de asistență ale unui expert contabil sau ale unui auditor de întreprindere ale căror onorarii sunt suportate de către Ordinul avocaților în cauză, cu excepția unei decizii contrare a președintelui baroului în cauză, și fără a aduce prejudicii dreptului președintelui baroului de a solicita avocatului rambursarea acestor onorarii.

**Articolul 4.63**

§ 1**. (Monitorul Oficial Belgian 17.01.2013)**

La cererea președintelui baroului, unitatea efectuează controale anuale al căror număr și a căror frecvență depind de importanța baroului.

§ 2. **(Regulamentul 09.02.2015 – Monitorul Oficial Belgian 24.02.2015 – EEV 01.06.2015)**

Avocații controlați sunt trași la sorți în conformitate cu modalitățile decise în cadrul Ordinului acestora. Președintele baroului în cauză este informat cu privire la numele avocaților care trebuie să fie controlați.

Președintele baroului poate de asemenea să solicite unității să controleze conturile de calitate al unuia sau mai multor avocați determinați.

Președintele baroului poate de asemenea să solicite unității să controleze conturile terților unuia sau mai multor avocați determinați.

§ 3**. (Monitorul Oficial Belgian 17.01.2013)**

Cu excepția acordului președintelui baroului al avocatului în cauză, acesta nu se poate sustrage controlului organizat prin prezentul cod.

§ 4. **(Regulamentul 09.02.2015 – Monitorul Oficial Belgian 24.02.2015 – EEV 01.06.2015)**

Controlul conturilor de calitate ale tuturor avocaților se efectuează pentru toate operațiunile acestor conturi, chiar dacă acestea sunt utilizate de alți avocați.

**Articolul 4.64**

§ 1**. (Monitorul Oficial Belgian 17.01.2013)** Unitatea de control transmite președinților baroului avocaților în cauză rezultatele controalelor efectuate, iar fiecare președinte al baroului are responsabilitatea de a deduce consecințele acestora, fără să trebuiască să informeze Ordinul barourilor francofone și germanofone.

§ 2. **(Regulamentul 09.02.2015 – Monitorul Oficial Belgian 24.02.2015 – EEV 01.06.2015)**

În conformitate cu articolul 1.4 al prezentului cod și fără a aduce prejudicii asupra puterii de decidere a președintelui baroului, toate infracțiunile prevăzute în legea din 21 decembrie 2013 sunt susceptibile de a face obiectul procedurilor disciplinare.

**Secțiunea 3 – Popriri practicate de avocați**

**Articolul 4.65 (Monitorul Oficial Belgian 17.01.2013)**

Avocatul care deține bani sau efecte în conturi pe numele alto persoane este, în principiu, obligat să invoce secretul profesional în declarația terților sesizați în caz de poprire sau de constrângere de aceeași natură practicată în cadrul profesiei sale.

De la primirea actului de sesizare sau de constrângere, avocatul terț sesizat apreciază, după ce, dacă este cazul, a fost înștiințat de către președintele baroului, dacă deținerea banilor sau efectelor este sau nu acoperită de secretul profesional.

Avocatul terț sesizat nu poate să fie privat de banii și de efectele care reprezintă obiectul sechestrării sau constrângerii, decât după ridicarea acesteia.

**Articolul 4.66 (Monitorul Oficial Belgian 17.01.2013)**

Avocatul mandatar de justiție sau care acceptă, în afara exercitării profesiei sale, să dețină banii sau efectele pe numele altei persoane, trebuie să respecte poprirea practicată de acesta și să se conformeze prevederilor legale aplicabile în domeniu, fără a putea invoca secretul profesional.

**Articolul 4.67 (Monitorul Oficial Belgian 17.01.2013)**

Atunci când un avocat, care deține în locul clientului său banii și efectele destinate unui terț, este informat de faptul că un creditor al terților a practicat poprirea prin clientul său, acest avocat trebuie să își invite clientul să le includă în declarația prevăzută prin articolul 1452 al codului judiciar și să transmită banii și efectele, în lipsa acordului părților.

**Capitolul 9. Spălare de bani**

**Articolul 4.68 (Monitorul Oficial Belgian 17.01.2013)**

§ 1. Avocații care trebuie să respecte prezentele prevederi sunt cei înscriși la un barou francofon sau germanofon din Belgia, care, în cadrul activității lor profesionale, exercită o activitate menționată în legea din 11 ianuarie 1993 privind prevenirea utilizării sistemului financiar în scopuri de spălare de bani și de finanțare a terorismului, cu modificările ulterioare (denumită în continuare „legea din 11 ianuarie 1993”), și anume în stadiul actual al legii, atunci când:

 1° aceștia asistă un client pentru pregătirea sau realizarea de tranzacții cu privire la:

* cumpărarea și vânzarea de bunuri imobiliare sau de întreprinderi comerciale;
* gestionarea fondurilor, titlurilor sau a altor active care aparțin clienților;
* deschiderea sau gestionarea conturilor bancare sau de economii sau de portofolii;
* organizarea contribuțiilor necesare înființării, gestionării sau conducerii societăților;
* înființarea, gestionarea sau conducerea societăților, a trusturilor, sau a organizațiilor juridice similare;

2° sau când aceștia acționează în numele clientului sau în contul acestuia în toate tranzacțiile financiare sau imobiliare.

§ 2. Avocatul se asigură în orice moment de faptul că evoluția relației sale cu clientul și a misiunii pe care acesta i-a încredințat-o nu îl pune în situația de a face obiectul prezentelor prevederi.

**Articolul 4.69 (Monitorul Oficial Belgian 17.01.2013)**

§ 1. Avocatul care intervine pentru un client, chiar și ocazional, într-una dintre activitățile menționate în articolul 4.68, dovedește o vigilență constantă în îndeplinirea obligațiilor prevăzute de legea din 11 ianuarie 1993 și adoptă proceduri interne proprii pentru a asigura respectarea obligațiilor sale.

Avocatul are, în special, obligația de a identifica clientul în conformitate cu cerințele articolului 7, punctul § 1, al legii din 11 ianuarie 1993. Avocatul trebuie să își identifice clientul și să îi verifice identitatea printr-un document justificativ pe care l-a copiat, pe suport de hârtie sau electronic, atunci când:

* clientul dorește să stabilească relații de afaceri care îi vor oferi calitatea de client obișnuit al avocatului;
* clientul dorește să realizeze, în afara relațiilor de afaceri menționate mai sus, o operațiune a cărei sume să fie egală cu sau mai mare de 10.000 euro sau care constă într-un virament de fonduri în conformitate cu articolul 7, punctul § 1, al legii din 11 ianuarie 1993;
* în alte cazuri decât cele menționate în cele două paragrafe precedente, atunci când există suspiciunea de spălare de bani sau de finanțare a terorismului;
* există îndoieli cu privire la veridicitatea sau la exactitatea datelor de identificare ale unui client.

Avocatul are de asemenea obligația de a identifica mandatarii și beneficiarul sau beneficiarii efectivi ai clientului.

Identificarea se face de asemenea și cu privire la obiectul și natura relației de afaceri avută în vedere.

§ 2. Avocatul se asigură că elementele de identificare pe care le-a adunat sunt în conformitate cu cerințele legii.

§ 3. Atunci când avocatul are o relație de afaceri cu un client, acesta trebuie să actualizeze, în funcție de risc, datele de identificare ale clientului, inclusiv beneficiarii efectivi ai acestuia.

Avocatul trebuie să verifice dacă implicarea și rolul său în serviciul clientului sunt conforme cu informațiile și obiectul și natura relațiilor de afaceri avute în vedere.

Fiind vorba despre o clientelă „latentă” care se manifestează din nou după câțiva ani, procedurile de identificare trebuie să se aplice din nou.

§ 4. Chestiunile sau tranzacțiile atipice, incomprehensibile, inexplicabile, extraordinare sau anormale fac obiectul unei atenții deosebite a avocatului și unei interogări adecvate a clientului.

§ 5. Avocatul ține cont de ceea ce se impune prin legea din 11 ianuarie 1993 cu privire la măsurile de precauție sporită în conformitate cu profilul clientului. În funcție de aprecierea sa referitoare la risc, acesta aplică măsuri de precauție sporită în situațiile care, prin natura lor, pot preveni un risc ridicat de spălare de bani sau de finanțare a terorismului.

Măsurile de precauție sporită sunt, în orice caz, solicitate cu privire la un client care nu este prezent fizic la identificare, precum și la un client sau beneficiar efectiv care este o persoană expusă politic în conformitate cu legea din 11 ianuarie 1993.

§ 6. Avocatul aplică în acest scop metode și proceduri interne riguroase și adaptate la amploarea și la natura activităților cabinetului său.

§ 7. În conformitate cu articolul 14 al legii din 11 ianuarie 1993, avocatul exercită precauție constantă cu privire la relațiile de afaceri și realizează o examinare atentă a operațiunilor efectuate și, atunci când este necesar, a originii fondurilor. Se asigură că acestea sunt în conformitate cu datele pe care le are de la client, cu activitățile sale profesionale și cu profilul său de risc.

În acest caz, avocatul examinează cu deosebită atenție toate operațiunile sau toate faptele care consideră în mod special că au legătură cu spălarea de bani sau cu finanțarea terorismului și, în funcție de natura sau de caracterul lor neobișnuit în raport cu activitățile clientului sau în funcție de circumstanțele sau calitatea persoanelor implicate.

§ 8. Atunci când aceste prevederi trebuie aplicate, și atunci când o persoană responsabilă a fost desemnată prin aplicarea articolului 4.73, avocatul stabilește și păstrează un raport scris al examinării realizate. Acest raport include cel puțin următoarele date:

* originea și destinația sumelor de bani, precum și obiectul tranzacției;
* identitatea persoanei care a dat ordinul sau a beneficiarilor economici (nume, adresă, ocupație);
* caracteristicile operațiunii.

§ 9. În cazul în care clientul nu furnizează informațiile pe care avocatul trebuie să i le solicite, avocatul își încheie intervenția.

§ 10. În cazul în care autoritatea judiciară sau Unitatea de Prelucrare a Informațiilor Financiare solicită unui avocat să furnizeze informații în cadrul legii din 11 ianuarie 1993, avocatul nu poate să dea curs cererii decât prin intermediul președintelui baroului, care va verifica dacă condițiile care justifică transmiterea informațiilor sunt îndeplinite.

**Articolul 4.70 (Monitorul Oficial Belgian 17.01.2013)**

Avocatul se asigură că stabilește procedurile interne de colectare a informațiilor necesare pentru identificarea clienților în cauză. Acesta asigură păstrarea acestor documente pe o perioadă de cinci ani de la terminarea relațiilor de afaceri sau de la sfârșitul operațiunii realizate. Acesta se asigură de asemenea că aplică procedurile interne cu privire la rapoartele scrise atunci când este necesar ca acestea să fie păstrate.

Avocatul se asigură de asemenea că informează personalul din cabinetul său, expus la clientelă sau la tranzacțiile menționate în articolul 4.68, precum și cu privire la cerințele referitoare la legea din 11 ianuarie 1993 și la măsurile de precauție necesare.

Acesta se asigură, în timpul recrutării și repartizării personalului, de onorabilitatea persoanelor angajate care sunt susceptibile de a fi expuse la clientelă și la tranzacțiile menționate în articolul 4.68.

**Articolul 4.71 (Monitorul Oficial Belgian 17.01.2013)**

Înainte de începutul relației, avocatul informează clientul potențial despre cadrul legal existent, despre procedura internă aplicată, precum și despre tipul de informații necesare și despre principiile de păstrare a acestora. Acesta este de asemenea informat cu privire la faptul că această procedură necesită parțial colaborarea sa și că articolul 8, punctul § 3, legea din 11 ianuarie 1993 impune societăților să furnizeze avocaților informațiile referitoare la beneficiile efective și eventualele lor actualizări.

Încă de la începutul relației, avocatul informează clientul cu privire la faptul că dacă informațiile pe care le așteaptă din partea sa nu sunt comunicate într-un anumit termen, nu va putea, în afara circumstanțelor excepționale, să depășească cincisprezece zile, să preia dosarul. În cazul în care avocatul a intervenit provizoriu, acesta își va încheia intervenția. Avocatul va putea, în orice caz, să intervină din nou după ce informațiile solicitate au fost comunicate.

**Articolul 4.72 (Monitorul Oficial Belgian 17.01.2013)**

Avocatul trebuie să se asigure, în toate circumstanțele, că secretul profesional este respectat.

Cu toate acestea, în conformitate cu articolul 26, punctul § 3, al legii din 11 ianuarie 1993, avocatul care, în exercitarea activităților enumerate la articolul 3, punctul 5°, al legii, constată fapte despre care știe sau bănuiește că au legătură cu spălarea de bani sau cu finanțarea terorismului, informează imediat președintele baroului al Ordinului de care aparține. Cu această ocazie, acesta îi prezintă președintelui baroului informațiile sale și documentele utile.

Aceste informații nu sunt transmise președintelui baroului atunci când acestea sunt primite de la un client sau obținute cu privire la un client în momentul evaluării situației sale juridice sau în timpul exercitării misiuni de apărare sau de reprezentare a acestui client în cadrul unei proceduri judiciare sau cu privire la o astfel de procedură judiciară, inclusiv în cadrul consilierilor relative pentru a întreprinde sau a evita o procedură, că aceste informații au fost primite sau obținute înainte, în timpul sau după această procedură.

Noțiunea de evaluare a situației juridice a clientului include consilierea juridică în sens larg, chiar și în afara procedurilor judiciare.

În caz de nelămuriri, se impune consultarea președintelui baroului.

Cu excepția cazului în care informațiile pe care le primește sunt în mod evident lipsite de relevanță sau nu intră în sfera de aplicare a legii din 11 ianuarie 1993, președintele baroului invită în scris avocatul să îi comunice tot în scris motivele acestor suspiciuni, împreună cu informațiile și documentele de care dispune.

Din momentul în care declarația de suspiciune este dată la C.T.I.F. prin intermediul președintelui baroului, avocatul își încheie intervenția.

Atunci când avocatul nu permite clientului să efectueze o tranzacție susceptibilă de a lăsa loc unei declarații de suspiciune, avocatul nu trebuie să dea o declarație de suspiciune la președintele baroului.

**Articolul 4.73 (Monitorul Oficial Belgian 17.01.2013)**

§ 1. Atunci când un cabinet de avocați, înființat sub formă de asociație în conformitate cu prevederile prezentului cod, cuprinde cel puțin zece avocați asociați, aceștia desemnează un avocat responsabil pentru cabinet și pentru aplicarea legii din 11 ianuarie 1993 în conformitate cu articolul 18. Prin decizia motivată a consiliului, fiecare ordin poate să reducă numărul de zece asociați menționat mai sus în funcție de necesități și particularități.

Avocații asociați comunică numele avocatului responsabil către președinții baroului de care aparțin avocații asociați.

Atunci când asociația dispune de un birou în Belgia și în străinătate, doar numărul de avocați stabiliți în Belgia este luat în considerare.

Atunci când asociația include avocați din cadrul barourilor Ordinului barourilor francofone și germanofone și *Ordinului van Vlaamse Balies*, avocatul responsabil poate face parte dintr-un barou care aparține de unul din aceste două ordine, cu obligația de a respecta și de a impune respectarea regulamentelor și recomandărilor celor două ordine.

§ 2. Avocatul responsabil desemnat de către asociație execută obligațiile menționate în articolul 18 al legii din 11 ianuarie 1993 și, în special:

1° distribuie adunării avocaților structura exercitării prevederilor legale aplicabile în materie, precum și procedurile interne și se asigură că avocații dețin informații fiabile și formarea necesară;

2° controlează respectarea de către avocați a structurii exercitării tuturor prevederilor aplicabile și eficacitatea aplicării procedurilor interne;

3° asigură respectarea obligațiilor cu privire la sensibilizarea și formarea personalului și avocaților cabinetului în limita procedurilor interne;

4° asistă avocații în aplicarea regulilor profesionale, precum și ale legii din 11 ianuarie 1993;

5° verifică declarațiile de suspiciune înainte de trimiterea acestora către președintele baroului;

6° se asigură că dreptul clientului la informații este respectat;

7° se asigură că se stabilesc rapoarte scrise necesare în conformitate cu articolul 14, punctul § 2, alineatul 2, al legii din 11 ianuarie 1993 și că aceste rapoarte îi sunt comunicate;

8° asigură, în mod centralizat, păstrarea documentelor necesare.

§ 3. Avocatul responsabil întocmește, cel puțin o dată pe an, un raport al activității sale și în special al controlului conformității cu prevederile legale și de reglementare pe baza informațiilor care au fost colectate. Acesta informează președintele baroului de care aparține, precum și unitatea de control a Ordinului barourilor francofone și germanofone, cu privire la exercitarea misiunii sale, în cazul în care i se solicită acest lucru.

**Articolul 4.74 (Monitorul Oficial Belgian 17.01.2013)**

§ 1. Ordinul barourilor francofone și germanofone înființează o unitate de control în aplicarea articolului 39 al legii din 11 ianuarie 1993.

Această unitate de control este alcătuită din cinci până la șapte membri și un președinte și, în comun, din foști președinți ai barourilor, la excluderea foștilor președinți ai barourilor care încă se află în funcție în cadrul consiliului Ordinului, sau din foști membri ai consiliului Ordinului, pe de o parte, și din avocați specializați în domeniul legislației cu privire la prevenirea spălării de bani, pe de altă parte. Toți membri unității de control sunt avocați membri ai unui barou care face parte din Ordinul barourilor francofone și germanofone. Aceștia nu sunt membri ai unui consiliu de disciplină, de instanță sau de apel. Unitatea este alcătuită din cel puțin un avocat din cadrul fiecărei jurisdicții a curții de apel.

Unitatea este prezidată de către un administrator al Ordinului barourilor francofone și germanofone. Membrii săi sunt numiți de către adunarea generală a Ordinului barourilor francofone și germanofone pentru o perioadă de trei ani, care poate fi înnoită.

§ 2. Consiliul de administrație al Ordinului barourilor francofone și germanofone, precum și membrii unității de control se consultă periodic pentru a decide asupra măsurilor preventive în lupta împotriva spălării de bani. Aceste măsuri vor consta mai ales în programe de formare sau trimitere de chestionare.

Aceste chestionare, care vizează sensibilizarea avocaților care reprezintă sau pot reprezenta obiectul acestora și care asigură aplicarea efectivă a prevederilor legale și cele ale prezentului cod, sunt trimise de către președinții barourilor către membrii barourilor în general sau avocaților susceptibili de a reprezenta obiectul acestora, precum și către asociațiile care sunt alcătuite din avocați care sunt susceptibili.

Măsurile de prevenire sunt aprobate de către adunarea generală a Ordinului barourilor francofone și germanofone înainte de aplicarea acestora. Răspunsurile la chestionarele trimise de către președinții barourilor sunt comunicate unității de control.

§ 3. Prin consultarea cu consiliul de administrație al Ordinului barourilor francofone și germanofone și fără a aduce prejudicii dreptului președinților barourilor de a exercita ei înșiși controale, unitatea de control efectuează controale și în cadrul cabinetelor de avocați. Aceste controale sunt efectuate prin tragere la sorți cu privire la cabinetele avute în vedere în funcție de activitățile lor, sau la cererea unui președinte al barourilor sau a unității de prelucrare a informațiilor financiare.

Toate controalele din cadrul cabinetului sunt efectuate de cel puțin doi membri ai unității, unul dintre aceștia fiind fost președinte al barourilor sau fost membru al consiliului Ordinului, iar celălalt fiind un avocat specializat în legislația cu privire la prevenirea spălării de bani. Rezultatele controlului sunt comunicate președintelui baroului de care aparține avocatul în cauză.

§ 4. O dată pe an, consiliul de administrație al Ordinului barourilor francofone și germanofone și unitatea de control întocmesc un raport pentru adunarea generală a Ordinului barourilor francofone și germanofone cu privire la bilanțul activităților lor de control. Acest raport este efectuat fără menționarea numelor avocaților sau ale asociaților avocaților care reprezintă obiectul controalelor.

§ 5. În cazul unui control efectuat în cadrul unui cabinet de avocatură, membrii unității care efectuează controlul sunt plătiți cu o sumă forfetară stabilită de adunarea generată a Ordinului barourilor francofone și germanofone la propunerea consiliului de administrație.

**Capitolul 10. Accesul la informațiile din registrul național al persoanelor fizice**

**Articolul 4.75 (Monitorul Oficial Belgian 17.01.2013)**

Singurii care sunt autorizați să utilizeze informațiile obținute din Registrul național prin intermediul Ordinului barourilor francofone și germanofone sunt avocații acestor barouri care declară că au luat la cunoștință prezentul cod și care se obligă să respecte prevederile acestuia.

**Articolul 4.76 (Monitorul Oficial Belgian 17.01.2013)**

Avocatul care depune o cerere de informații atestă faptul că acesta le solicită într-unul din scopurile următoare: decăderea, urmărirea și rezultatele unui caz sau îndeplinirea procedurilor prealabile litigiilor.

**Articolul 4.77 (Monitorul Oficial Belgian 17.01.2013)**

În fiecare cerere, avocatul menționează, pe propria sa răspundere, tipul de procedură pe care își propune să o întreprindă și precizează informațiile de care are nevoie (nume, prenume, locul și data nașterii, sexul, naționalitatea, domiciliul principal, locul și data decesului, ocupația, starea civilă sau structura gospodăriei).

**Articolul 4.78 (Monitorul Oficial Belgian 17.01.2013)**

Avocatul își motivează cererea în cazul în care prin aceasta se dorește comunicarea naționalității, a stării civile sau a structurii gospodăriei.

**Articolul 4.79 (Monitorul Oficial Belgian 17.01.2013)**

Informațiile obținute sunt utilizate doar pentru scopul solicitat.

Prelucrarea datelor pe care avocatul le obține în virtutea prezentelor prevederi se conformează prevederilor legale privind protecția vieții private în cadrul procesării datelor personale.

**Articolul 4.80 (Monitorul Oficial Belgian 17.01.2013)**

După o primă atenționare, Ordinul barourilor francofone și germanofone informează președintele baroului al Ordinului în cauză cu privire la orice încălcare a prezentelor dispoziții.

**Titlul 5 – Informarea publicului și relațiile cu clienții**

**Capitolul 1 – Publicitate**

**Articolul 5.1 (Regulamentul 25.03.2013 – Monitorul Oficial Belgian 16.04.2013 – E.E.V. 01.08.2013)**

În conformitate cu prezentul Cod, se înțelege prin:

1° publicitate funcțională: toate comunicările publice care au ca obiect promovarea profesiei de avocat.

2° publicitate personală: toate comunicările publice care au ca obiect cunoașterea autorului acestora sau furnizarea de informații cu privire la natura sau calitatea practicii sale profesionale.

3° ofertă la domiciliu: toate formele de comunicare a informațiilor destinate cercetării de noi clienți, care implică un contact personalizat între avocat și clientul potențial cu scopul de a-i prezenta o ofertă de servicii.

**Articolul 5.2 (Regulamentul 25.03.2013 – Monitorul Oficial Belgian 16.04.2013 – E.E.V. 01.08.2013)**

Publicitatea funcțională ține de competența exclusivă a autorităților baroului.

**Articolul 5.3 (Regulamentul 25.03.2013 – Monitorul Oficial Belgian 16.04.2013 – E.E.V. 01.08.2013)**

Publicitatea personală se realizează cu loialitate, demnitate, delicatețe, probitate și discreție. Aceasta este sinceră și respectă secretul profesional și independența avocatului.

Informațiile pe care le furnizează trebuie să se limiteze la elemente obiective, care să poată fi apreciate și verificate de către consiliul Ordinului sau de către președintele baroului.

Aceasta nu este înșelătoare și nici denigratoare și nu conține mențiuni comparative.

**Articolul 5.4 (Regulamentul 25.03.2013 – Monitorul Oficial Belgian 16.04.2013 – E.E.V. 01.08.2013)**

Avocatul poate enumera materiile și modurile alternative de soluționare a conflictelor pe care le practică de obicei.

Acesta nu poate să facă dovada unei specializări decât dacă aceasta i-a fost recunoscută prin aplicarea prevederilor prezentului cod cu privire la specializări.

**Articolul 5.5 (Regulamentul 25.03.2013 – Monitorul Oficial Belgian 16.04.2013 – E.E.V. 01.08.2013)**

Se interzic toate formele de publicitate personală care permit identificarea clientelei avocatului sau a cabinetului său, precum și a unuia sau mai multor cazuri la care lucrează acesta. Avocatul nu poate să facă dovada numărului de cazuri la care a lucrat, a rezultatelor obținute, a procentajului reușitelor, nici a cifrei sale de afaceri.

**Articolul 5.6 (Regulamentul 25.03.2013 – Monitorul Oficial Belgian 16.04.2013 – E.E.V. 01.08.2013)**

Avocatului îi este interzis să își fondeze publicitatea personală direct sau indirect pe condițiile financiare ale intervenției sale care nu îi permit să asigure clienților o prestație de calitate, în conformitate cu obligațiile sale de diligență sau de rezultat.

**Articolul 5.7 (Regulamentul 25.03.2013 – Monitorul Oficial Belgian 16.04.2013 – E.E.V. 01.08.2013)**

Avocatul care face oferte la domiciliu respectă condițiile stabilite în articolele de la 5.3 la 5.5, precum și regulile de mai jos:

1. Acesta contactează personal clientul potențial; de regulă, acesta i se adresează în scris și nu prin comunicare verbală decât cu privire la un client existent, un fost client sau la o relație în legătură cu care poate să estimeze în mod rezonabil că acesta se așteaptă să i se ofere servicii pentru cazul sau tipul de cazuri respective.

2. Nu se deplasează la un client potențial fără să fie invitat și autorizat în prealabil de către acesta.

3. Nu profită de slăbiciunea clientului potențial pentru a-i propune un serviciu personalizat cu privire la situația sau la procedura cu care se confruntă acesta.

4. Nu va întreprinde niciun demers care să altereze sau care poate altera libertatea alegerii sau conduita clientului.

**Articolul 5.8 (Regulamentul 25.03.2013 – Monitorul Oficial Belgian 16.04.2013 – E.E.V. 01.08.2013)**

Fiecare Ordin determină obligația eventuală a membrilor săi de a notifica în prealabil președintele baroului cu privire la toate proiectele de publicitate sau de vânzare la domiciliu, sau de a solicita autorizația acestuia.

**Articolul 5.9 (Regulamentul 25.03.2013 – Monitorul Oficial Belgian 16.04.2013 – E.E.V. 01.08.2013)**

Președintele baroului poate să interzică difuzarea publicității sau să ordoneze încetarea acesteia în cazul în care contravine prevederilor prezentului regulament, fără a aduce prejudicii eventualelor proceduri disciplinare.

Același lucru este valabil și pentru oferta la domiciliu sau comportamentul care contravine dispozițiilor prezentului regulament.

Președintele baroului poate impune avocatului să trimită persoanelor care au primit publicitate sau oferte la domiciliu contencioase un text rectificativ care a fost aprobat de către acesta.

În același fel, în ipoteza unei publicități sau a unei oferte la domiciliu care este contrară prevederilor capitolului 1 al Titlului 5 din prezentul Cod, președintele baroului poate ordona, în timpul alocat și în condițiile pe care le determină, să se introducă o decizie rectificativă care va fi publicată în aceeași manieră ca publicitatea sau oferta la domiciliu neadecvată, pe cheltuiala contravenientului.

În acest scop, avocații păstrează pe o perioadă de cinci ani și pun la dispoziția președintelui baroului lista destinatarilor publicității și ofertelor la domiciliu care au fost efectuate.

**Capitolul 2. Asistență juridică**

**Secțiunea 1 – Obligația de informare și secretul profesional**

**Articolul 5.10 (Monitorul Oficial Belgian 17.01.2013)**

Atunci când avocatul constată ca un client poate beneficia de asistență juridică și/sau de asistență judiciară, acesta are obligația de a-l informa pe client.

**Articolul 5.11 (Monitorul Oficial Belgian 17.01.2013)**

Avocatul care constată că un client de care se ocupă în cadrul biroului de asistență juridică nu este sau nu mai este eligibil pentru asistență juridică, acesta are ca primă îndatorire să îl informeze pe client să nu mai solicite intervenția unui consilier din cadrul biroului de asistență juridică.

Avocatul își invită clientul să se adreseze în scris președintelui baroului de asistență juridică, amintindu-i că s-a obligat în mod expres să îl informeze cu exactitate referitor la situația sa în momentul depunerii cererii de asistență judiciară și să îi trimită o copie după aceasta. Avocatul îl informează că, în cazul în care nu ia măsurile necesare în termen de cincisprezece zile, acesta va depune cererea prevăzută în articolul 508/18 din codul judiciar.

**Articolul 5.12 (Monitorul Oficial Belgian 17.01.2013)**

Atunci când beneficiarul serviciilor de asistență juridică îndeplinește condițiile legale de asistență juridică în momentul desemnării, dar, în urma unor circumstanțe noi, nu le mai îndeplinește, avocatul poate să propună prelucrarea dosarului în afara biroului de asistență juridică, atunci când beneficiarul a renunțat la serviciile de asistență juridică sau atunci când decizia biroului de asistență juridică cu privire la retragerea serviciilor a dobândit putere de lucru judecat.

**Articolul 5.13 (Monitorul Oficial Belgian 17.01.2013)**

În cazul în care beneficiarul serviciilor juridice nu a luat măsurile necesare în urma sugestiilor formulate de către avocat în articolul 5.11, avocatul depune cererea prevăzută prin articolul 508/18 al codului judiciar, a cărui copie o trimite clientului, și se limitează la furnizarea urgentă a serviciilor.

Cererea va conține exclusiv mențiunea „clientul nu îndeplinește/nu mai îndeplinește condițiile prevăzute în articolul 508/13 pentru a beneficia de asistență juridică”.

**Articolul 5.14 (Monitorul Oficial Belgian 17.01.2013)**

Atunci când este posibil ca cererea să nu fie admisă de la început, avocatul stabilește un termen pentru intervenția sa, cu excepția prestațiilor urgente, și invită clientul să aleagă un alt consilier, în afara biroului de asistență juridică.

**Articolul 5.15 (Monitorul Oficial Belgian 17.01.2013)**

Avocatul solicită atribuirea de puncte doar pentru perioada în care beneficiarul de servicii de asistență juridică îndeplinea, după cunoștințele sale, criteriile legale, fără a aduce prejudicii la posibilitatea de a solicita biroului de asistență juridică perceperea acestor onorarii și tarife.

**Articolul 5.16 (Monitorul Oficial Belgian 17.01.2013)**

Secretul profesional interzice avocatului desemnat să dezvăluie informațiile confidențiale primite din partea clientului, în orice stadiu al procedurii.

**Secțiunea 2 – Memorandumul privind asistența juridică**

**Articolul 5.17 (Regulamentul 26.05.2014 – Monitorul Oficial Belgian 29.08.2014 – E.E.V. 29.08.2014-**

Avocatul respectă prevederile memorandumului privind asistența juridică adoptat de adunarea generală a Ordinului barourilor francofone și germanofone din 26 mai 2014 și anexat la prezentul cod.

**Capitolul 3. Onorarii**

**Secțiunea 1 – Informații de furnizat clientului cu privire la onorarii, tarife și cheltuieli**

**Articolul 5.18 (Monitorul Oficial Belgian 17.01.2013)**

Avocatul interoghează clientul cu privire la posibilitatea acestuia de a beneficia de intervenția totală sau parțială a unui terț plătitor.

Acesta atrage atenția clientului cu privire la eventualitatea în care acesta din urmă trebuie să plătească valoarea onorariilor și tarifelor care nu țin de intervenția terțului plătitor.

**Articolul 5.19 (Monitorul Oficial Belgian 17.01.2013)**

§ 1. Avocatul își informează clientul, cu diligență, cu privire la metoda pe care o va folosi pentru a-și calcula onorariile, tarifele și cheltuielile aferente dosarelor la care lucrează. Avocatul furnizează clienților toate informațiile utile cu privire la modalitățile de aplicare a metodei utilizate.

§ 2. Cu excepția cazului în care clientul își dă acordul, avocatul nu schimbă metoda de calcul a onorariilor, tarifelor și cheltuielilor în timpul prelucrării dosarului.

§ 3. Prezentele prevederi nu se aplică cu privire la onorariile datorate în cazul unui mandat judiciar.

**Articolul 5.20 (Monitorul Oficial Belgian 17.01.2013)**

§ 1. Informațiile pe care avocatul le furnizează clientului îi permit acestuia să își formeze o idee precisă și posibilă cu privire la maniera în care onorariile și tarifele vor fi calculate și reclamate, precum și cu privire la periodicitatea acestora. Avocatul atrage atenția clientului în special cu privire la elementele care pot avea o influență asupra creșterii onorariilor. Aceste elemente pot fi, de exemplu, caracterul urgent, complexitatea, importanța financiară și morală a cazului, natura și amploarea muncii depuse, rezultatul obținut, notorietatea avocatului, capacitatea financiară a clientului, șansele de recuperare a sumelor solicitate sau argumentarea și dosarul părții adverse.

§ 2. În orice caz, avocatul respectă în continuare articolul 446*ter* al codului judiciar și principiul de moderare pe care îl include acesta.

**Articolul 5.21 (Monitorul Oficial Belgian 17.01.2013)**

§ 1. Avocatul informează clientul și cu privire la modul de calcul și de imputare a tarifelor și cheltuielilor. Cu titlu de exemplu, se înțelege prin:

* tarife: tarifele de corespondență, de comunicări telefonice, de corespondențe speciale, de faxuri, de mail-uri, de consultare a bazelor de date, de deplasare, de papetărie, de fotocopii, etc.;
* cheltuieli: cheltuielile efectuate pentru client, cum ar fi tarifele executorului judecătoresc, de expertiză, de grefă, de traducere, etc.

§ 2. Tarifele pot fi calculate în așa fel încât acestea să acopere partea de tarife fixe ale cabinetului, prin aplicarea, de exemplu, a unui cost unitar pentru fiecare pagină dactilografiată.

§ 3. Dacă este cazul, tarifele și cheltuielile sunt adăugate onorariilor.

**Articolul 5.22 (Monitorul Oficial Belgian 17.01.2013)**

§ 1. Pentru a-l informa pe client cu privire la costul intervenției sale și pentru a evita lucrul neacoperit, avocatul, cu excepția cazului în care clientul nu este de acord, solicită furnizarea de servicii adecvate sau stabilește rapoartele intermediare regulate în măsura intervenției sale.

§ 2. Atunci când avocatul solicită o prevedere, acesta stabilește suma în funcție de metoda de calcul a onorariilor, tarifelor și cheltuielilor pe care le reține și despre care îl informează sau îl va informa pe client.

Suma serviciilor și frecvența lor sunt stabilite în scopul de a permite clientului să repartizeze în mod adecvat perceperea onorariilor, tarifelor și cheltuielilor în decursul unei perioade de timp.

Solicitarea serviciilor este prezentată în așa fel încât aceasta să aibă caracter temporar.

Atunci când avocatul alege metoda de plată în funcție de rezultat, acesta stabilește furnizarea serviciilor în funcție de onorariile datorate în lipsa unui rezultat favorabil.

§ 3. Atunci când avocatul alege să stabilească onorariile intermediare sau provizorii, acestea sunt stabilite periodic, în scopul de a-l informa pe client cu privire la costurile intervenției avocatului și de a-i permite să repartizeze perceperea onorariilor, tarifelor și cheltuielilor în decursul unei perioade de timp.

Avocatul și clientul pot conveni asupra frecvenței rapoartelor intermediare (de exemplu lunare, trimestriale, semestriale sau anuale).

Aceste rapoarte sunt stabilite în conformitate cu metoda de calcul a onorariilor, tarifelor și cheltuielilor percepute.

§ 4. Atunci când cazul este finalizat, avocatul stabilește, în funcție de metoda de reținere, un raport al onorariilor, tarifelor sau cheltuielilor care includ descrierea îndatoririlor îndeplinite, rezultatul obținut, suma onorariilor, tarifelor și cheltuielilor, precum și furnizarea serviciilor, indemnizațiile de procedură sau alte sume percepute.

Atunci când avocatul alege stabilirea rapoartelor intermediare sau provizorii, acesta poate să se limiteze la stabilirea unui ultim raport cu privire la perioada care nu a fost inclusă în rapoartele precedente.

În aceste două cazuri, avocatul poate să includă un adaos care ține cont de rezultat în cazul în care și-a rezervat această posibilitate.

**Secțiunea 2 – Modalitățile de plată ale rapoartelor de onorarii și tarife**

**Articolul 5.23 (Monitorul Oficial Belgian 17.01.2013)**

Onorariile și tarifele avocatului sunt în mod normal achitate în numerar sau în monedă scripturală.

**Articolul 5.24 (Monitorul Oficial Belgian 17.01.2013)**

Onorariile și tarifele avocatului pot fi achitate prin orice mijloace electronice (mai ales prin card bancar sau prin card de credit).

Dacă este vorba despre un raport care include mai multe prestații sau care sunt etalate în decursul unei perioade de timp, îndatorirea cu privire la delicatețe impune avocatului să ofere un termen suficient clientului pentru ca acesta să ia la cunoștință.

**Articolul 5.25 (Monitorul Oficial Belgian 17.01.2013)**

Onorariile și tarifele avocatului pot reprezenta obiectul unei dări în plată.

Avocatul nu poate să accepte ca plată un bun sau un serviciu care ar pune în pericol, fie numai în aparență, independența sa cu privire la client, demnitatea sau delicatețea sa, sau a cărui evaluare ar putea reprezenta obiectul unor discuții ulterioare.

Principiile enunțate mai sus determină în special interzicerea achitării onorariilor avocatului prin acțiuni sau opțiuni cu privire la acțiunile societății pentru care avocatul are calitatea de consilier. Această interdicție nu se aplică dacă dosarul este finalizat și dacă avocatul încetează a mai fi consilierul societății.

**Articolul 5.26 (Monitorul Oficial Belgian 17.01.2013)**

Avocatul nu poate să participe, în această calitate, la un sistem de schimb organizat între diferiți furnizori de bunuri și servicii, acest sistem negarantând respectarea demnității sale, a independenței sale și a secretului profesional.

**Secțiunea 3 – Disputarea onorariilor**

**Articolul 5.27 (Monitorul Oficial Belgian 17.01.2013)**

Fiecare Ordin al avocaților prevede o procedură de conciliere sau aviz prealabil, ale cărui modalități sunt stabilite de către acesta.

**Articolul 5.28 (Monitorul Oficial Belgian 17.01.2013)**

Atunci când suma din raport este constată în mod expres, avocatul informează clientul cu privire la posibilitatea de a apela la o procedură de conciliere sau la un aviz prealabil. În cazul unei proceduri judiciare, acesta solicită tribunalului avizul consiliului Ordinului.

**Articolul 5.29 (Monitorul Oficial Belgian 17.01.2013)**

Toate acordurile prin care părțile soluționează litigiul fac obiectul unui document scris.

**Articolul 5.30 (Monitorul Oficial Belgian 17.01.2013)**

În lipsa unui acord, avocatul informează clientul cu privire la procedurile de soluționare a conflictelor (mediere, arbitraj, procedură judiciară).

**Articolul 5.31 (Monitorul Oficial Belgian 17.01.2013)**

Avocatul ale cărui onorarii și tarife nu sunt achitate trimite clientului o scrisoare de punere în întârziere înainte de a-i trimite o citație.

**Articolul 5.32 (Monitorul Oficial Belgian 17.01.2013)**

În caz de procedură judiciară și de arbitraj, avocatul este asistat sau reprezentat de către un coleg.

**Articolul 5.33 (Monitorul Oficial Belgian 17.01.2013)**

Atunci când tribunalul solicită avizul consiliului Ordinului, contestația este instruită în mod contradictoriu.

**Articolul 5.34 (Monitorul Oficial Belgian 17.01.2013)**

Avizul consiliului Ordinului este limitat la examinarea conformității onorariilor cu criteriul de moderare justă.

Pentru aplicarea criteriului de moderare justă menționat în articolul 446*ter* al codului judiciar, consiliul Ordinului are în vedere mai ales importanța financiară și morală a cazului, natura și amploarea muncii depuse, rezultatul obținut, notorietatea avocatului, capacitatea financiară a clientului.

**Articolul 5.35 (Monitorul Oficial Belgian 17.01.2013)**

Consiliul Ordinului nu se pronunță cu privire la disputele referitoare la eventuala contestare a responsabilității avocatului, și nici asupra dificultăților de probă.

**Capitolul 4. Piața publică și cererea de ofertă privată de servicii juridice**

**Articolul 5.36 (Regulamentul 25.03.2013 – Monitorul Oficial Belgian 18.04.2013 – E.E.V. 01.08.2013)**

În conformitate cu prezentul cod, se înțelege prin:

- Piața publică de servicii juridice: toate procedurile de ofertă ale unei piețe publice reglementate prin lege.

- Cererea de ofertă privată de servicii juridice: toate demersurile unei persoane împreună cu un avocat care o reprezintă, având ca scop colectarea de informații despre avocat destinate să îl ajute în această alegere.

**Articolul 5.37 (Regulamentul 25.03.2013 – Monitorul Oficial Belgian 18.04.2013 – E.E.V. 01.08.2013)**

Atunci când acesta se conformează unei piețe publice sau unei cereri de ofertă de servicii juridice, avocatul poate să dezvăluie numele clienților pentru care intervine sau a intervenit în materia în cauză, la fel cum poate furniza informații în raport cu obiectul pieței în dosarele de care se ocupă sau de care s-a ocupat.

În niciun caz, aceste informații nu au legătură cu viața privată. Acestea respectă discreția și delicatețea pe care avocatul este obligat să le aibă și se limitează la elementele obiective strict necesare.

Comunicarea acestor elemente nu pot în niciun caz să dăuneze intereselor clienților și terților.

**Articolul 5.38 (Regulamentul 25.03.2013 – Monitorul Oficial Belgian 18.04.2013 – E.E.V. 01.08.2013)**

Fără a aduce prejudicii prevederilor referitoare la publicitatea administrației, elementele menționate în articolul 5.37 nu sunt oferite decât cu acordul prealabil și cert al clienților în cauză.

**Articolul 5.39 (Regulamentul 25.03.2013 – Monitorul Oficial Belgian 18.04.2013 – E.E.V. 01.08.2013)**

Atunci când acesta se conformează unei cereri de ofertă privată de servicii juridice, avocatul obține în prealabil din partea autorului cererii de ofertă obligația de a respecta confidențialitatea informațiilor care îi vor fi comunicate.

**Titlul 6 – Relațiile cu colegii**

**Capitolul 1. Corespondența între avocați**

**Articolul 6.1 (Monitorul Oficial Belgian 17.01.2013)**

Corespondența între avocați este confidențială. Chiar și atunci când consilierii sunt de acord, aceasta nu poate fi reprodusă decât cu autorizația președintelui baroului.

Această dispoziție vizează și reproducerea judiciară, precum și pe cea extrajudiciară.

**Articolul 6.2 (Monitorul Oficial Belgian 17.01.2013)**

Următoarele documente își pierd caracterul confidențial și pot fi reproduse fără autorizația președintelui baroului:

 1° toate comunicările care reprezintă un act de procedură sau un alt document echivalent;

2° toate comunicările care, calificate în mod expres drept neconfidențiale, manifestează un angajament unilateral și fără rezerve;

3° toate comunicările făcute fără rezerve și cu titlu neconfidențial, la cererea uneia dintre părți, pentru a fi aduse la cunoștința celeilalte părți, cu condiția ca destinatarul scrisorii să o accepte în mod expres ca neconfidențială;

4° toate comunicările scrise, calificate drept neconfidențiale, care conțin exclusiv o prezentare a faptelor precise sau răspunsul la această prezentare, și care înlocuiesc o citație sau o comunicare între părți;

5° toate comunicările, efectuate cu titlu confidențial în numele uneia dintre părți, atunci când acestea includ propuneri precise acceptate fără rezerve în numele celeilalte părți.

Prevederile prezentului articol nu sunt acceptabile decât pentru comunicările care nu au legătură decât cu obiectele enumerate mai sus.

Se recomandă asigurarea printr-un document scris a acordului clienților cu privire la conținutul comunicărilor menționate mai sus și formularea cu concizie a comunicărilor cu caracter oficial, menționarea acestui caracter și înregistrarea într-o scrisoare distinctă a tuturor celorlalte comunicări care păstrează un caracter confidențial.

**Articolul 6.3 (Monitorul Oficial Belgian 17.01.2013)**

Președintele baroului rămâne, în toate cazurile, singurul care estimează aplicarea fidelă a articolului 6.2.

**Articolul 6.4 (Monitorul Oficial Belgian 17.01.2013)**

Prin derogare de la articolul 6.1, corespondența dintre avocați și mandatarii în justiție care sunt avocați este oficială.

**Articolul 6.5 (Monitorul Oficial Belgian 17.01.2013)**

Expeditorul unei scrisori menționate în articolul 6.4 poate să îi acorde caracter confidențial cu condiția de a face această mențiune în mod expres.

Destinatarul este astfel obligat să o considere ca atare și să o trateze în consecință.

**Capitolul 2. Comportamentul în cadrul procedurilor**

**Secțiunea 1 – Alte proceduri decât cele penale**

**Subsecțiunea 1 – Introducerea procedurii**

**Articolul 6.6 (Monitorul Oficial Belgian 17.01.2013)**

În măsura în care aceste informații nu compromit interesele clientului său, avocatul avertizează în legătură cu introducerea unei proceduri avocații fiecărei părți implicate în cauză sau avocații a căror intervenție o poate prevede în mod rezonabil.

Le comunică acestora în același timp proiectul de text introductiv de instanță.

Toate măsurile de precauție pot fi luate, iar toate procedurile unilaterale pot fi trimise fără informare prealabilă avocatului părții adverse.

**Articolul 6.7 (Monitorul Oficial Belgian 17.01.2013)**

Fiecare avocat își declară intențiile în scris înainte de audierea de introducere pentru care precizează data și ora către toți avocații a căror intervenție o cunoaște.

În cazul în care este absolut necesar, aceste informații pot fi furnizate prin orice alt mijloc de comunicare.

**Articolul 6.8 (Monitorul Oficial Belgian 17.01.2013)**

Avocatul comunică imediat înscrisurile sale avocatului părții adverse și, dacă este posibil, în conformitate cu informațiile prevăzute în articolul 6.6; acesta poate să se opună cererii de predare cu excepția cazului în care aceasta este formulată în condiții de loialitate.

Avocatul nu poate solicita în cadrul ședinței preliminare ca un caz să fie apelat sau predat, cu excepția prezenței unui avocat care a manifestat intenția de a prevala articolelor 735 sau 1066 ale codului judiciar și care a comunicat în prealabil înscrisurile sale.

**Subsecțiunea 2 – Implementare**

**Articolul 6.9 (Monitorul Oficial Belgian 17.01.2013)**

Avocatul comunică tuturor consilierilor celorlalte părți o copie după toate documentele scrise ale procedurii, inclusiv notele și observațiile, înscrisurile și mențiunile eventuale, precum și jurisprudența inedită.

**Articolul 6.10 (Monitorul Oficial Belgian 17.01.2013)**

Comunicarea înscrisurilor între avocați nu se poate efectua la grefă decât atunci când aceasta este justificată de circumstanțe speciale proprii dosarului și prin informarea avocatului celeilalte părți.

**Articolul 6.11 (Monitorul Oficial Belgian 17.01.2013)**

Avocatul comunică imediat referințele jurisprudențiale sau doctrinale despre care ia la cunoștință după comunicarea documentelor scrise de procedură și pe care vrea să le dovedească. Acesta acceptă o reimplementare sau implementare în continuare atunci când reproducerea tardivă a doctrinei sau a jurisprudenței justifică faptul că avocatul părții adverse răspunde acesteia, chiar și verbal.

**Articolul 6.12 (Monitorul Oficial Belgian 17.01.2013)**

Proiectele actelor de procedură nu au un caracter confidențial decât dacă acest lucru este în mod expres menționat în momentul comunicării acestora.

Această comunicare nu împiedică aplicarea regulilor privind lipsa concluziei.

**Articolul 6.13 (Monitorul Oficial Belgian 17.01.2013)**

Fără a aduce prejudicii regulilor codului judiciar, avocatul care a formulat o cerere nouă sau care depune înscrisuri noi atunci când avocatul celeilalte părți nu mai dispune de un termen pentru concluzionare, nu refuză acestuia din urmă posibilitatea de a răspunde în conformitate cu modalitățile convenite între aceștia.

Fără a aduce prejudicii regulilor codului judiciar, programul de procedură aranjat pe cale amiabilă de către avocații părților are caracter obligatoriu pentru acestea.

**Articolul 6.14 (Monitorul Oficial Belgian 17.01.2013)**

Avocatul care dorește să aplice articolele 730, punctul § 2, 747, punctul § 2, alineatul 5, 748, punctul § 2, 803 și 804 ale codului judiciar anunță în prealabil și în scris avocatul părții în culpă sau care nu a efectuat concluzia.

Acesta îl informează cu privire la data și ora audierii. Doar în acest caz, acesta poate solicita un termen de judecată.

**Subsecțiunea 3 – Fixarea termenelor**

**Articolul 6.15 (Monitorul Oficial Belgian 17.01.2013)**

Avocatul acționează, în termen de o lună, cu privire la invitația pe care o primește pentru a contrasemna o cerere comună de fixare.

**Articolul 6.16 (Monitorul Oficial Belgian 17.01.2013)**

Avocatul asigură evitarea reimplementării nejustificate a unui caz fix.

Avocatul împiedică în mod legitim pledarea pentru un caz stabilit, informând imediat instanța și avocatul a cărui intervenție o cunoaște.

Avocatul poate să se opună unei cerere de reimplementare despre care nu a fost informat sau care nu este legitimă.

Dacă un caz nu este stabilit la o oră anume, avocatul se prezintă la barou la începutul audierii, cu excepția preluării în prealabil a îndatoririlor colegilor săi.

Avocatul care nu se poate prezenta la o audiere la o oră stabilită îl informează pe avocatul a cărui intervenție o cunoaște, cu excepția circumstanțelor imprevizibile și independente de voința sa.

**Articolul 6.17 (Monitorul Oficial Belgian 17.01.2013)**

Fără a aduce prejudicii eventualelor proceduri disciplinare, avocatul, care nu se conformează obligațiilor ce decurg din prezentele prevederi și îl constrânge pe avocatul a cărui intervenție o cunoaște la o deplasare inutilă, este obligat să suporte cheltuielile de deplasare și pentru timpul pierdut de acesta, și anume 0,30 euro pe kilometru parcurs și 75 de euro pe oră.

**Subsecțiunea 4 – Comunicarea și executarea deciziilor judiciare – exercitarea unui recurs**

**Articolul 6.18 (Monitorul Oficial Belgian 17.01.2013)**

Avocatul informează cu claritate și în cel mai scurt timp posibil avocatul părții adverse cu privire la comunicarea sau executarea unei decizii judiciare, și cu privire la exercitarea unui recurs, înainte sau cel târziu în momentul desfășurării acestora.

**Articolul 6.19 (Monitorul Oficial Belgian 17.01.2013)**

Fără a aduce prejudicii contestării responsabilității sale, tarifele pentru comunicare și executare pot fi puse în sarcina avocatului care a procedat întocmai, în cazul în care comunicarea sau executarea au fost realizate fără informarea prealabilă menționată în articolul precedent.

**Subsecțiunea 5 – Domeniul de aplicare**

**Articolul 6.20 (Monitorul Oficial Belgian 17.01.2013)**

Prevederile prezentei secțiuni sunt aplicabile procedurilor civile, administrative și arbitrale, precum și procedurilor penale care nu acoperă decât interesele civile, în măsura în care acestea sunt compatibile cu aceste proceduri.

**Articolul 6.21 (Monitorul Oficial Belgian 17.01.2013)**

Prezentele prevederi se impun avocatului de fiecare dată când o parte este reprezentată de către un mandatar autorizat prin lege.

**Articolul 6.22 (Monitorul Oficial Belgian 17.01.2013)**

Articolele 6.8, alineatul 1, 6.9, 6.11, 6.13, 6.14, 6.15 și 6.16, alineatul 2, se impun avocatului de fiecare dată când partea adversă este prezentă.

**Secțiunea 2 – Proceduri penale**

**Subsecțiunea 1 – Informații referitoare la intervenția unui avocat**

**Articolul 6.23 (Monitorul Oficial Belgian 17.01.2013)**

Avocatul care consultă un dosar la grefa corecțională sau instanțele de instruire se asigură că numele și coordonatele sale personale sunt menționate pe coperta dosarului.

Avocatul semnalează intervenția sa celorlalți avocați a căror intervenție o cunoaște.

Avocatul care își încheie intervenția pentru o parte informează ceilalți avocați care intervin în cadrul procedurii, precum și, dacă este cazul, magistratul instructor, instanța sesizată și ministerul public, cu excepția cazului în care este succedat de către un coleg.

**Sub-secția 2 - Amânarea**

**Articolul 6.24 (M.B. 17.01.2013)**

De regulă, avocatul care intenționează să solicite amânarea cauzei va notifica acest lucru, fără întârziere, magistratului judecător, instanței sesizate, procurorului și consilierilor celorlalte părți.

**Articolul 6.25 (M.B. 17.01.2013)**

Avocatul se va asigură că participă la audierea cauzelor. În cazul în care un poate participa, îi va anunța, înainte de audiere, pe confrații săi care intervin în aceeași cauză. În cazul audierii simultane a cauzelor în mai multe camere, avocatul va informa instanța cu privire la absența sa de moment, cu privire la locul în care se află și la ora aproximativă de întoarcere.

**Articolul 6.26 (M.B. 17.01.2013)**

Avocatul fiecărei părți va transmite, fără întârziere, concluziile și înscrisurile sale avocaților celorlalte părți interesate, iar în caz de reciprocitate, procurorului.

Cu toate acestea, avocatul acuzatului poate să nu-și comunice concluziile și înscrisurile decât în momentul dezbaterilor, în cazurile în care drepturile apărării justifică acest lucru.

**Articolul 6.27 (M.B. 17.01.2013)**

Avocatul care introduce un recurs împotriva unei decizii pronunțate în materie penală, va comunica acest lucru, fără întârziere, consultanților părților ale căror drepturi pot fi afectate de recursul formulat.

**Capitolul 3. Succesiunea avocaților**

**Articolul 6.28 (M.B. 17.01.2013)**

Avocatul care-i succede unui confrate îl va informa imediat cu privire la intervenția sa și se va informa cu privire la onorariile și taxele care-i sunt datorate.

De asemnea, va notifica consilierii celorlalte părți și instanțele în cauză.

**Articolul 6.29 (M.B. 17.01.2013)**

Avocatul îi va transmite imediat avocatului care-i succedă dosarul cu toate documentele utile pentru continuarea cauzei, evidențiind termenele procesului.

**Articolul 6.30 (M.B. 17.01.2013)**

Avocatul succesor îi solicită clientului să efectueze plata onorariilor și cheltuielilor predecesorului său.

In cazul în care valoarea raportului este contestată în mod expres, avocatul care-i succede îl va informa pe client cu privire la posibilitatea de a recurge la o procedură de conciliere, de mediere, de opinie prealabilă sau de arbitraj.

În cazul unei proceduri judiciare, îi va solicita tribunalului să solicite opinia consilierului ordinului.

**Articolul 6.31 (M.B. 17.01.2013)**

Avocatul care-i succede poate interveni în eventuala contestare a responsabilității predecesorului său și în contestarea raportului acestuia de cheltuieli și onorarii. In acest caz, nu va susține teorii ireconciliabile în contestarea responsabilității predecesorului său și în procesul pe fond.

**Articolul 6.32 (M.B. 17.01.2013)**

Președintele baroului îi poate interzice avocatului succesor să intervină în litigiile care-l implică pe predecesorul său.

**Capitolul 4. Certificarea conformității copiilor documentelor care se anexează la recursul în anulare în cazurile în care este invocat un motiv de încălcare a bunei-credințe din cauza actelor**

**Articolul 6.33 (M.B. 17.01.2013)**

In cazul în care o parte, viitor recurent în anulare, dorește să invoce în susținerea unui recurs un motiv de încălcare a bunei-credințe din cauza unui act depus în mod corespunzător în instanța de fond și nu dispune de originalul acestui act, ci doar de o copie, consilierul său poate solicita de la avocatul părții în cauza aflată pe rolul instanței de fond să certifice această copie conformă, după caz, cu documentul original sau cu copia depusă în instanța de fond.

În cazul în care consilierul viitorului recurent în anulare nu dispune nici de originalul documentului, nici de o copie după acesta, poate să-i solicite avocatului unei părți la procesul aflat pe rolul judecătorului de fond, care dispune de documentul original, să facă o copie după acesta și să o certifice ca fiind conformă cu originalul.

Avocatul solicitat va transmite imediat actul certificat către avocatul părții solicitante. Acesta nu poate condiționa certificarea de consimțământul clientului său. Acesta are datoria de a proceda în acest sens chiar dacă a fost descărcat de susținerea intereselor clientului după pronunțarea deciziei împotriva căreia poate fi prezentat un recurs.

În cazul în care nu se mai află în posesia originalului sau a unei copii după document, avocatul solicitat va notifica imediat avocatul părții solicitante.

In plus, avocatul este obligat să adopte o diligență specială atunci când termenul pentru recurs începe să curgă din momentul în care i se solicită certificarea actului.

**Articolul 6.34 (M.B. 17.01.2013)**

Certificarea menționată la articolul 1 constă, în esență, din aplicarea, în partea de jos a copiei după documentul în cauză, a mențiunii următoare, și a semnăturilor :

"Copia certificată conformă cu originalul (sau cu copia, după caz) depusă înaintea (a se indica instanța), la cererea domnului/doamnei (numele și calitatea avocatului reclamant) avocat care a reprezentat (numele părții) în această instanță "

**Capitolul 5. Acțiune împotriva unui avocat**

**Articolul 6.35 (M.B. 17.01.2013)**

Avocatul care a fost mandatat să introducă o procedură împotriva unui avocat, inclusiv onorific, din barou sau împotriva beneficiarilor acestuia, sau împotriva asigurătorului de răspundere civilă profesională, îi va comunica, în prealabil, președintelui baroului draftul actului de citație sau de plângere. Această comunicare îi va permite președintelui baroului să-și exercite rolul de conciliere, să faciliteze soluționarea litigiului, să aprecieze oportunitatea termenilor utilizați, să amâne procedura, adică să o interzică în cazul unei proceduri vădit abuzive, și să exercite misiunea de supraveghere, fără ca drepturile creditorilor avocatului să poată fi afectate.

Aceeași regulă se aplică în cazul unei cereri incidente.

În lipsa unei reacții a președintelui baroului în termen de 1 lună, se poate introduce procedura sau depune plângerea.

In caz de urgență, avocatul poate solicita o reducere a acestui termen.

Aceeași regulă se aplică înainte de a proceda la executarea forțată a unei decizii judecătorești sau cu orice titlu.

**Articolul 6.36 (M.B. 17.01.2013)**

Fiecare ordin al avocaților poate să le interzică membrilor săi să intervină pentru un justițiabil într-o procedură care-l pune în opoziție cu un confrate din barou, ținând cont de independența necesară a avocaților.

**Articolul 6.37 (M.B. 17.01.2013)**

Avocatul care a fost mandatat să introducă o procedură împotriva unui avocat, inclusiv onorific, dintr-un alt barou sau împotriva beneficiarilor acestuia, sau împotriva asigurătorului de răspundere civilă profesională, îi va comunica, în prealabil, președintelui baroului draftul actului de citație sau de plângere; îi va furniza o copie după documentele expediate președintelui baroului în care este înscris colegul în cauză. Președintele respectiv va raporta imediat observațiile sale președintelui reclamantului.

In lipsa unei reacții a acestuia din urmă în termen de 1 lună, se poate introduce procedura sau depune plângerea.

In caz de urgență, avocatul poate solicita o reducere a acestui termen.

Aceeași regulă se aplică în cazul formulării unui cereri incidente, sau în caz de executare forțată a unei decizii judecătorești sau cu orice titlu.

**Articolul 6.38 (M.B. 17.01.2013)**

În niciun caz, atitudinea președinților nu poate fi considerată ca reprezentând o apreciere nici a oportunității sau a fundamentului demersului propus, nici a conținutului actului care le este prezentat.

**Articolul 6.39 (M.B. 17.01.2013)**

De regulă, procedurile menționate mai sus sunt precedate de o tentativă de soluționare pe cale amiabilă și sunt pe calea înfățișării voluntare.

**Articolul 6.40 (M.B. 17.01.2013)**

În cazul contestării răspunderii unui confrate, se recomandă să se acționeze împotriva asigurătorului de răspundere civilă al acestuia și să se notifice acest lucru confratelui.

**Articolul 6.41 (M.B. 17.01.2013)**

Avocatul nu va contesta, inutil, un confrate într-un înscris de procedură sau în ceea ce privește pledoaria.

**Articolul 6.42 (M.B. 17.01.2013)**

În cazul în care acțiunea a fost introdusă de o parte fără asistența unui avocat, cel care intervine ulterior îl va informa pe președintele baroului cu privire la procedura inițiată și va înainta o copie după scrisoarea sa, dacă este cazul, președintelui baroului în care este înscris avocatul acționat în instanță.

**Articolul 6.43 (M.B. 17.01.2013)**

§ 1. Prezenta secțiune nu se aplică în cazul unui proceduri inițiate împotriva unui avocat mandatat în instanță în această calitate, cu excepția cazului în care este contestată răspunderea acestuia.

§ 2. Prezenta secțiune nu se aplică pentru avocații membri ai barourilor exterioare Ordinului barourilor francofone și germanofone, decât în cazul în care barourile prevăd reguli similare.

§ 3. În aplicarea prezentei secțiuni, președintele competent pentru avocații proveniți din Uniunea Europeană este cel al baroului membru al Ordinului barourilor francofone și germanofone în care sunt înscriși aceștia.

**Capitolul 6. Răspunderea financiară a avocatului față de confrații săi**

**Articolul 6.44 (M.B. 17.01.2013)**

Avocatul este responsabil financiar pentru taxele și onorariile datorate unui confrate la care face apel, cu condiția ca acestea să fie revendicate într-un termen rezonabil, cu excepția cazului în care :

1° fie avocatul se limitează la a-l pune pe clientul său în legătură cu confratele său și își încheie intervenția în dosar;

2° fie avocatul își avertizează confratele, încă de la începutul relației cu privire la faptul că clientul va fi singurul responsabil de onorariile și cheltuielile acestuia

Această prevedere se aplică și în relațiile cu avocații de la Curtea de justiție.

Această prevedere nu este aplicabilă în cazul relațiilor dintre avocații implicați în asistența juridică pentru cazurile încredințate acestora.

**Articolul 6.45 (M.B. 17.01.2013)**

În relațiile profesionale dintre avocații barourilor reprezentate la C.C.B.E., se aplică articolul 5.7 din codul deontologic al avocaților Uniunii Europene.

**Capitolul 7. Litigii între avocați**

**Articolul 6.46 (M.B. 17.01.2013)**

În cazul în care un litigiu referitor prezentarea corespondenței apare între avocați din barouri diferite, corespondența nu poate fi prezentată decât cu autorizarea prealabilă a președinților barourilor din care aceștia fac parte, înțelegându-se cu toate acestea că:

1° în cazul unui dezacord, decizia aparține președintelui baroului de pe raza de competență a instanței căreia trebuie să-i fie prezentată corespondența, cu condiția ca unul dintre avocații în cauză să fie înscris în acesta; în celelalte cazuri, în special, înaintea instanțelor internaționale și străine, opinia cea mai restrictivă prevalează;

2° această regulă de competență există în cazul în care prezentarea corespondenței este solicitată pentru prima dată într-o instanță de apel;

3° orice conflict privind prezentarea corespondențe similare care apare în timpul audierii va fi soluționat de președintele baroului de pe raza de competență a instanței sesizate în cauză ;

4° în cazul în care apare o schimbare a consilierului în cursul procedurii, notificarea dată de președintele baroului în care este înscris avocatul anterior va face legătura cu președintele baroului în care este înscris avocatul succesor.

**Articolul 6.47 (M.B. 17.01.2013)**

Alte litigii între avocați care aparțin unor ordine diferite vor fi soluționate de președinții barourilor de care aparțin.

Orice litigiu care rezultă în timpul audierii va fi soluționat de președintele baroului din districtul pe raza căruia este competentă instanța sesizată.

Atunci când apare un incident în timpul audierii în fața unei instanțe din Bruxelles, între un avocat din Bruxelles și unul sau mai mulți avocați dintr-un ordin din afara localității Bruxelles, acesta va fi judecat de președintele baroului în care este înscris avocatul din Bruxelles.

În alte cazuri de incidente apărute în cursul audierii într-o instanță din Bruxelles, președintele baroului competent va fi decis în funcție de limba utilizată la procedură.

**Articolul 6.48 (M.B. 17.01.2013)**

Litigiile referitoare la certificarea actelor care urmează să fie atașate unui recurs în anulare vor fi soluționate de președintele baroului în care este înscris avocatul care trebuie să certifice conformitatea actelor.

**Titlul 7 – Relațiile cu terții**

**Capitolul 1. Relații cu un terț care declară că reprezintă un client sau o parte**

**Articolul 7.1 (M.B. 17.01.2013)**

Avocatul poate primi mandatul de la un terț care declară că-și reprezintă clientul.

În acest caz, avocatul :

1° controlează identitatea clientului și a reprezentantului acestuia;

2° se asigură de legalitatea activității reprezentantului clientului său ;

3° se asigură de respectarea dreptului de liberă alegere a avocatului de către clientul său, sau, după caz, de autenticitatea mandatului reprezentantului său pentru a desemna un avocat;

4° se asigură de faptul că acordul clientului său este conform cu realitatea, amploarea și persistența misiunii sale;

5° se asigură de absența unor conflicte de interese între clientul său și reprezentant în ceea ce privește cauza pentru care a fost desemnat.

**Articolul 7.2 (M.B. 17.01.2013)**

Avocatul poate, cu toate acestea, să colaboreze cu un terț care declară că acționează pentru altă persoană decât clientul său. Dar acesta nu poate colabora cu un terț care exercită, în mod ilegal, o activitate reglementată.

**Articolul 7.3 (M.B. 17.01.2013)**

Avocatul nu va putea, în niciun caz, să remunereze intervenția terțului prin intermediului căruia a primit mandatul.

**Capitolul 2. Relația cu mass-media**

**Articolul 7.4 (M.B. 17.01.2013)**

Atunci când se exprimă în mass-media, în formă scrisă, radiofonică, televizuală sau altele, avocatul poate menționa calitatea sa de avocat, știind că nu este, în această situație, acoperit de imunitatea pledoariei.

Cu această ocazie, se abține de la orice cercetare de publicitate personală, de solicitare clientelă sau de oferire servicii la domiciliul clientului.

**Articolul 7.5 (M.B. 17.01.2013)**

In cazul în care este vorba despre un caz în curs de care se ocupă, nu va putea nici să scoată dezbaterea în afara cadrului legal și își limitează comunicările și comentariile la ceea ce este justificat de necesitățile dreptului de apărare a clientului său.

Acesta poate reacționa la elementele care sunt aduse la cunoștința publicului și expune opinia clientului său.

Ca regulă, avocatul poate prevedea o intervenție într-o emisiune radio sau TV sau răspunsul la un interviu jurnalistic cu privire la o chestiune de care se ocupă și îl informează, în prealabil, pe președintele baroului care-i face recomandările pe care le consideră utile sau necesare.

**Articolul 7.6 (M.B. 17.01.2013)**

Avocatul care intenționează să se exprime în mass-media cu privire la o cauză în curs de care se ocupă, poate face acest lucru cu acordul clientului. Președintele ordinului sau baroului aferent instanței care audiază cazul, poate să-i solicite să justifice acest acord.

Pentru cauzele penale, avocatului i se interzice orice implicare într-o dezbatere referitoare la un dosar în care intervine.

Pentru celelalte cauze, se aplică aceeași regulă de la deschiderea procedurilor judiciare.

**Articolul 7.7 (M.B. 17.01.2013)**

§ 1. La fiecare dintre intervențiile sale, avocatul trebuie să respecte principiile care stau la baza acestei

profesii. În special, acesta dă dovadă de:

1. demnitate: fiind conștient de obligațiile specifice impuse de calitatea sa de avocat și asigurând moderația observațiilor și comentariilor sale;

2. delicatețe: abținându-se, în special, să vorbească în numele unor terți pentru care nu este mandatat, să formuleze atacuri împotriva oricui, să facă atacuri denigrante, să aducă atingere prezumției de nevinovăție și vieții private, să ignore respectul cuvenit față de instanțele de judecată;

 3. loialitate: furnizează doar informații despre a căror acuratețe s-a putut convinge în mod rezonabil.

§ 2. În plus, acesta respectă secretul profesional, confidențialitatea schimburilor de informații dintre avocați și regulile de cofraternitate față de avocații altor părți.

**Articolul 7.8 (M.B. 17.01.2013)**

Ori de câte ori este posibil, avocatul este informat, în prealabil, de către jurnalist, cu privire la condițiile privind intervenția sa și difuzarea sau reproducerea observațiilor sale.

Calitatea sa de avocat justifică adecvarea intervenției sale.

**Articolul 7.9 (M.B. 17.01.2013)**

De regulă, avocatul nu dezvăluie niciunei terțe părți copii după documente sau actele de procedură.

In măsura în care apărarea drepturilor clientului justifică acest fapt și cu acordul expres al acestuia din urmă, avocatul este autorizat să furnizeze mass-media note sau argumente scrise pentru acestea, în concordanță cu principiile enunțate în articolul precedent. Aceasta informează imediat celelalte părți ale acestei comunicări.

În cauzele penale, acesta poate comunica mass-media, în aceleași condiții, și o copie a documentelor și actelor de procedură, cu condiția ca:

1. acestea să fi fost dezvăluite și depuse anterior;

2. dezbaterile să fie publice;

3. celelalte părți și procurorul să fie notificați cu privire la această comunicare, cel mai târziu atunci când se produce;

4. legea nu interzice acest lucru.

Această comunicare se realizează cu loialitate, sub răspunderea avocatului și fără a aduce atingere drepturilor terților.

**Articolul 7.10 (M.B. 17.01.2013)**

Avocatul nu va efectua comentarii între punerea în deliberare și pronunțarea deciziei judecătorești.

Acesta nu comentează în mod public decât cu moderație, cu respectarea faptului că se angajează sub

sub jurământ față de instanțele de judecată, în special, atunci când căile de atac rămân deschise.

**Articolul 7.11 (M.B. 17.01.2013)**

Avocatul care consideră, într-o anumită situație, în special din cauza reținerii clientului său sau a comportamentului unor terțe părți, că aplicarea acestor dispoziții este de natură să aducă atingere dreptului la apărare al clientului său sau egalității mijloacelor de atac de care beneficiază acesta, va prezenta acest aspect președintelui baroului care decide apoi ce derogări îi va acorda acestuia în funcție de circumstanțe.

**Articolul 7.12 (M.B. 17.01.2013)**

Avocatul care se descarcă de responsabilitatea susținerii intereselor clientului său sau care este descărcat de acesta de răspunderea apărării nu va face niciun comentariu cu privire la motivele care au condus la această situație sau la sentimentele sale personale.

Se abține, de asemenea, de la orice comentariu referitor la intervenția predecesorilor sau a succesorilor săi.

**Articolul 7.13 (M.B. 17.01.2013)**

Avocatul care intervine în mass-media pentru a furniza informații de natură generală sau de natură juridică și științifică, respectă principiile care guvernează profesia, indiferent dacă această intervenție are loc sau nu în calitate de avocat.

**Articolul 7.14 (M.B. 17.01.2013)**

Avocatul care dorește să se exprime în mod public, verbal sau în scris, cu privire la un caz închis pe care l-a tratat:

* Îl va informa, în prealabil, pe președintele baroului care îi va face orice recomandări pe care le consideră utile;
* Va obține autorizarea scrisă din partea fostului său client sau a agenților săi;
* Va respecta principiile care-i guvernează profesia.

**Capitolul 3. Responsabilitatea financiară față de terți**

**Articolul 7.15 (M.B. 17.01.2013)**

Cu condiția să fi revendicat cheltuielile într-un termen rezonabil, avocatul este responsabil din punct de vedere financiar față de terții la care face apel (executor, consultant tehnic, traducător etc.) pentru atribuțiile pe care le solicită din partea acestora, cu excepția cazului în care i-a informat, în prealabil, în scris, cu privire la faptul că aceste costuri trebuie să fie solicitate, în mod direct, clientului.

**Capitolul 4. Relația dintre avocat și un terț care poate depune mărturie**

**Articolul 7.16 (Règl. 27.05.2013 - M.B 19.06.2013 – E.E.V. 01.10.2013)**

Avocatul nu va lua legătura cu un terț citat sau care poate fi citat să depună mărturie într-o cauză de care se ocupă.

**Articolul 7.17 (Règl. 27.05.2013 - M.B 19.06.2013 – E.E.V. 01.10.2013)**

Avocatul evită, ori de câte ori este posibil, să inițieze o relație cu un terț recomandat de clientul său pentru a stabili o declarație scrisă.

In cazul în care estimează că trebuie să solicite el însuși un astfel de certificat, avocatul va evita orice comportament și orice evaluare care ar putea influența mărturia acestui terț sau care pare să-l fi influențat.

Se limitează astfel la contactul scris.

In strictă conformitate cu datoria de loialitate, avocatul nu menționează, în corespondența pe care o adresează unei terțe părți, decât fapte exacte și relevante, cu excluderea oricărei aprecieri.

Va reproduce într-un document scris adresat unei terțe părți recomandate, textul articolelor 961/2 și 961/3 din codul judiciar.

Orice adeverință solicitată de avocat nu este furnizată de acesta decât împreună cu o copie după corespondența pe care avocatul a adresat-o terței părți.

**Articolul 7.18 (Règl. 27.05.2013 - M.B 19.06.2013 – E.E.V. 01.10.2013)**

Ca parte a mijloacelor de soluționare a conflictelor care au o bază contractuală, cum ar fi arbitrajul, medierea, concilierea (altele decât cele legale) sau a treia decizie obligatorie sau în anumite proceduri străine sau internaționale supuse normelor procedurale, avocatul poate avea misiunea de a evalua relevanța și fiabilitatea probelor prezentate în susținerea pretențiilor clientului său, adaptându-se regulilor de procedură convenite între părți sau aplicabile acestor proceduri.

În acest caz, avocatul poate iniția contacte pregătitoare cu un martor recomandat pentru a-l asista, dacă este necesar, în pregătirea unui certificat scris sau a unei audieri.

Pentru astfel de contacte pregătitoare, consilierul respectă principiile esențiale ale profesiei sale și ipoteza că martorul spune adevărul.

De asemenea, va evita orice comportament sau orice hotărâre care poate influența mărturia sau care pare că l-a influențat.

**Titlul 8 – Dispoziții disciplinare**

**Capitolul 1. Executarea pedepselor cu suspendare**

**Articolul 8.1 (M.B. 17.01.2013)**

Avocatul suspendat va respecta regulile Ordinului de care continuă să aparțină. Acesta datorează plata impozitelor.

De asemenea, este obligat să-și respecte obligațiile financiare cu privire la stagiari și colaboratori.

Aceștia pot, cu toate acestea, să rezilieze, fără preaviz și fără să fie obligați la plata unei indemnizații de încetarea a raportului de muncă, contractul de stagiu sau de colaborare pe care l-au încheiat cu acesta.

**Articolul 8.2 (M.B. 17.01.2013)**

Renunțarea la orice activitate profesională prevăzută de articolul 471 din Codul judiciar prevede că avocatul suspendat se abține în orice circumstanțe să intervină în calitate de avocat sau să se prevaleze de aceasta.

In mod similar, pe lângă eventualele interdicții dispuse de sentință, în aplicarea articolului 460, § 3 din codul judiciar, va renunța, printre altele, să poarte roba, să depună concluzii, să pledeze sau se prezinte în fața oricărei instanțe sau autorități, chiar administrativă sau de arbitraj, să negocieze, să dea consultații, să primească clienții sau să corespondeze cu aceștia.

**Articolul 8.3 (M.B. 17.01.2013)**

De îndată ce decizia care i se aplică devine executorie, avocatul suspendat își informează clienții și colegii cu care colaborează în dosarele pe rol cu privire la imposibilitatea de a exercita profesia și la durata acesteia.

Avocatul suspendat include în comunicarea către client notificarea faptului că poate relua dosarul pentru a-l încredința unui avocat, la alegere.

Cu acordul prealabil al președintelui baroului, poate sugera numele unui succesor care nu este nici partener, nici colaborator.

Nu este dispensat de comunicarea acestor informații și de notificare decât în cazurile care nu presupun niciun act profesional în timpul perioadei de suspendare.

**Articolul 8.4 (M.B. 17.01.2013)**

De îndată ce decizia emisă în privința sa este executorie, avocatul suspendat informează instanțele care i-au acordat mandate în instanță.

Acesta nu va accepta niciun nou mandat.

De asemenea, informează părțile care i-au acordat o misiune de mediator, de arbitru, de lichidator sau alta și nu acceptă nicio altă misiune de acest tip.

Nu este scutit de aceste informații decât în cazurile în care nu se solicită niciun act profesional pe durata suspendării.

**Articolul 8.5 (M.B. 17.01.2013)**

Fără acordul președintelui baroului, avocatul suspendat va fi descărcat imediat și definitiv de orice dosar cu privire la faptele care au justificat pedeapsa aplicată și îl va notifica pe clientul său cu privire la interdicția absolută de a putea să se mai ocupe de acest caz.

**Articolul 8.6 (M.B. 17.01.2013)**

Avocații asociați sau colaboratorii menționați la capitolul 4 din titlul 4 din prezentul cod nu pot, pe durata perioadei de suspendare a asociatului sau colaboratorului lor, să-l înlocuiască pe acesta în dosarele al căror titular este sau care sunt procesate în numele său, fără derogare justificată în mod special, acordată de președintele baroului în circumstanțe excepționale și urgente.

**Articolul 8.7 (M.B. 17.01.2013)**

De îndată ce o sentință care pronunță o pedeapsă de suspendare devine executorie, președintele baroului din care face parte avocatul suspendant îi amintește acestuia din urmă dispozițiile din prezentul regulament.

In conformitate cu legea, sentința și prezentul regulament, acesta definește modalitățile practice ale sancțiunii și supraveghează executarea acesteia.

Acesta informează stagiarii, colaboratorii și asociații avocatului suspendat și examinează cu aceștia situația lor.

**Titlul 9 – Calitatea de membru onorific**

**Articolul 9.1 (M.B. 17.01.2013)**

Consiliul Ordinului Avocaților poate acorda permisiunea de a utiliza titlul de avocat onorific oricărui avocat care a fost înscris în tabloul Ordinului care solicită acest lucru.

Consiliul Baroului ia în considerare, în special, trecutul profesional al solicitantului, activitățile pe care le-a exercitat acesta și motivul încetării, cele pe care le exercită sau pe care le va exercita, raportul acestora cu o disciplină juridică și motivele pentru care solicită accesul la calitatea de membru onorific.

**Articolul 9.2 (M.B. 17.01.2013)**

Cu excepția unor circumstanțe excepționale care sunt menționate în procesul-verbal, consiliul nu acordă această aprobare decât avocaților care au fost înregistrați în tabloul ordinului avocaților timp de zece ani, cel puțin.

**Articolul 9.3 (M.B. 17.01.2013)**

Calitatea de avocat onorific este incompatibilă cu înscrierea în tabloul unui barou din Belgia sau din străinătate.

**Articolul 9.4 (M.B. 17.01.2013)**

Cererea trebuie să fie însoțită de un angajament pe propria răspundere:

1 să nu efectueze acte care intră în cadrul exercitării profesiei de avocat, inclusiv consultanța, remunerate prin onorarii, fără a aduce atingere dreptului notarilor și profesorilor universitari de a da, în această calitate, consultațiile care li se vor solicita;

2 să evite confuzia între calitatea de avocat onorific și cea de avocat înscris în tabloul Ordinului; să nu utilizeze, în special, titlul de avocat decât ca avocat onorific și să nu depună pe notificare mențiunea acestui titlu;

3 să nu utilizeze sau să nu permită utilizarea titlului de avocat onorific decât în mod circumspect și discreționar, în special, cu ocazia activităților lucrative.

**Articolul 9.5 (M.B. 17.01.2013)**

Avocatul onorific trebuie să se oblige să plătească contribuția fixată anual de Consiliul Ordinului.

**Articolul 9.6 (M.B. 17.01.2013)**

Consiliul Ordinului poate retrage autorizația de a utiliza titlul de avocat onorific în cazul încălcării grave a regulilor de probitate, demnitate și delicatețe, în special, în cazurile de încălcare a angajamentelor asumate.

In orice caz, este aplicabilă procedura prevăzută la articolul 436 din codul judiciar.

**Articolul 9.7 (M.B. 17.01.2013)**

Avocații onorifici sunt înscriși, în funcție de vechimea stabilită la data jurământului, într-o listă inserată în continuarea tabloului, imediat după lista avocaților stagiari.

**Articolul 9.8 (M.B. 17.01.2013)**

Avocatul onorific are acces liber la toate facilitățile rezervate membrilor Ordinului, în special la biblioteca baroului.

**Titlul 10 –Sfârșitul exercitării profesiei**

**Articolul 10.1 (Reg. 24.03.2014 – M.B. 05.05.2014 - E.E.V. 01.09.2014)**

Avocatul care intenționează să solicite omiterea sa, va notifica imediat președintele baroului în acest sens.

Acesta va proceda la lichidare sau la închiderea cabinetului. Iși va notifica clienții. Se va asigura de faptul că se procedează la închiderea contului său sau a conturilor terților. Va organiza păstrarea arhivelor.

Va raporta acest lucru președintelui baroului.

**Articolul 10.2 (Reg. 24.03.2014 – M.B. 05.05.2014 - E.E.V. 01.09.2014)**

In cazurile în care cauzele de care se ocupă un avocat sunt abandonate din cauza unui deces, absență, boală, interdicție sau din orice alt motiv și, în toate cazurile în care protecția intereselor clienților sau terților impune acest lucru, președintele baroului are dreptul de a dispune de orice măsură conservatorie pe care o consideră necesară sau utilă și, în caz de necesitate, de a sesiza organele judiciare competente pentru dispunere. De asemenea, poate solicita desemnarea unui administrator provizoriu sau a unui lichidator care va putea avea ca misiune pe cea menționată la articolul precedent.

**A n exe**

**I . Recomandarea din 9 mai 2005 în materie de mediere**

Având în vedere că cele trei misiuni tradiționale ale avocatului sunt consultanța, concilierea și apărarea în justiție;

Având în vedere că medierea, înțeleasă ca un proces care permite părților să soluționeze ele însele un litigiu care le opune, la intervenția unui terț, trebuie să fie încurajată de barou; medierea, poate, într-adevăr, să contribuie la favorizarea accesului la justiție, și, mai mult, să asigure, pacea socială, în măsura în care permite reluarea dialogului între părți și să conducă, luând în considerare drepturile acestora, la un acord emanând chiar de la părți, în locul unei decizii impuse;

Având în vedere că avocatul este capabil, prin formarea, deontologia și experiența sa de gestionare a conflictelor, să conducă părțile spre soluționarea echitabilă și echilibrată a litigiilor;

Având în vedere că, de multe ori, în principal, din motivele menționate mai sus, Uniunea Europeană a încurajat recursul la mediere și integrarea acesteia în arsenalele legislative ale diferitelor state membre;

Având în vedere că legea din 21 februarie 2005 de modificare a codului judiciar în ceea ce privește medierea (publicată în Monitorul belgian din data de 22 martie 2015) îi adaugă acestui cod o a șaptea parte, intitulată « Medierea », care definește regulile aplicabile medierilor judiciare și extrajudiciare; că această nouă lege furnizează avocaților posibilitatea complementară de a interveni, fie în calitate de consultant al clienților care participă la mediere, fie de mediator sau de co-mediator;

Adunarea Generală a Ordinului barourilor francophone și germanofone adoptă următoarea recomandare:

Se recomandă avocaților să discute cu clienții lor, înainte de introducerea unei acțiuni în justiție sau în cursul acesteia, posibilitatea de soluționare a litigiilor prin recursul la mediere și să le furnizeze, cu această ocazie, toate informațiile care le vor permite să evalueze în mod adecvat, beneficiile acestui proces.

**II. Convenția-cadru privind stagiul încheiat la data de 12 iunie 2006 între Ordinul barourilor francophone și germanofone și Institutul juriștilor din întreprinderi și contractul-tip de stagiu**

Între:

 Ordinul barourilor francophone și germanofone din Belgia

reprezentat de Pierre Corvilain, președinte

denumit, în continuare, O.B.F.G.

Și : Institutul juriștilor din întreprinderi,

reprezentat de președintele acestuia, Pascal De Roeck

denumit în continuare Institutul,

**SE EXPUNE DUPĂ CUM URMEAZĂ :**

Intrucât este în interesul tuturor părților să permită tinerilor avocați sau juriști de întreprindere să efectueze un stagiu într-o altă profesie, pentru a-și perfecționa formarea și cunoașterea practicilor respective,

Intrucât stagiile trebuie să respecte anumite condiții, specifice deontologiei și practicării celor două profesii,

**SE CONVINE DUPĂ CUM URMEAZĂ:**

**Articolul 1 : definiții**

In sensul prezentei convenții, se înțelege prin :

- avocat tutore de stagiu :

orice avocat autorizat de Ordinul în care este înregistrat, să acționeze ca tutore de stagiu.

- avocat stagiar : orice avocat înscris de un an, cel puțin, pe lista stagiarilor Ordinului avocaților din OBFG, care au obținut certificatul de calificare în profesia de avocat, precum și aprobarea președintelui baroului și a tutorelui de stagiu.

- jurist de întreprindere coordonatoror :

orice jurist de întreprindere înscris în tabloul Institutului de cel puțin cinci ani.

- jurist de întreprindere coordonator : orice jurist de întreprindere înscris, de cel puțin trei ani în tabloul Institutului, care a obținut autorizația din partea președintelui IJE.

**Articolul 2 : stagiul**

Avocatul stagiar poate efectua o parte din stagiu într-o întreprindere, iar juristul de întreprindere coordonatorizat poate efectua un stagiu pe lângă un avocat tutore de stagiu, în condițiile stabilite mai jos.

**Articolul 3 : durata stagiului**

Stagiul nu poate dura mai mult de 1 an, dacă este efectuat cu normă întreagă, sau doi ani dacă este efectuat cu normă parțială.

**Articolul 4 : stagiul într-o întreprindere**

Pe durata stagiului într-o întreprindere, juristul de întreprindere coordonator are față de avocatul stagiar drepturi și obligații similare celor ale avocatului tutore de stagiu.

Acesta asigură formarea profesională a avocatului stagiar prin inițierea acestuia în necesitățile juridice ale întreprinderii, în dialogul cu conducerea, personalul, concurenții, clienții și furnizorii și, în general, în toate aspectele profesiei de jurist de întreprindere. Se respectă independența avocatului stagiar.

Între avocatul stagiar, juristul de întreprindere coordonator și întreprindere, se încheie o convenție de stagiu conform modelului anexat în continuare.

Pe durata stagiului în întreprindere, avocatul stagiar nu poate fi avocatul acesteia. Acesta nu va putea semna corespondența pe hârtie din antetul întreprinderii. Mai mult, nu poate fi încadrat de întreprindere.

La sfârșitul stagiului, juristul de întreprindere coordonator întocmește un raport pe care-l trimite reprezentantului unui avocat stagiar, și avocatului tutore de stagiu.

**Articolul 5 : stagiul într-o firmă de avocatură**

Pe durata stagiului, avocatul tutore de stagiu are față de juristul de întreprindere coordonat drepturi și obligații similare celor pe care le exercită față de un avocat stagiar.

Acesta asigură formarea profesională a juristului de întreprindere coordonat prin inițierea acestuia în

dialogul cu clienții și adversarii, redactarea actelor de procedură și, în general, în toate aspectele profesiei de avocat. Se respectă independența juristului de întreprindere coordonat.

Între avocatul stagiar, juristul de întreprindere coordonat, întreprindere și avocatul tutore de stagiu, se încheie o convenție de stagiu conform modelului anexat.

Stagiul nu-i conferă juristului de întreprindere coordonat dreptul de a semna corespondența, sau de a îndeplini un act rezervat profesiei de avocat.

La sfârșitul stagiului, avocatul tutore de stagiu stabilește un raport pe care-l trimite președintelui IJE, precum și unui jurist de întreprindere coordonator.

Juristul de întreprindere coordonat poate urma integral sau parțial cursurile de formare inițială CAPA organizată pentru avocații stagiari, în aceleași condiții ca pentru aceștia din urmă. In cazul în care promovează examenul și solicită, în termen de trei ani, înscrierea în Ordinul avocaților din OBFG, acestuia i se acordă, în mod automat, certificatul de calificare în profesia de avocat.

**Articolul 6 : comisia comună O.B.F.G. – Institutul juriștilor de întreprindere**

Se instituie o comisie alcătuită din doi reprezentanți ai OBFG și doi reprezentanți ai Institutului. Comisia are ca misiune rezolvarea problemelor practice care pot apărea, coordonarea stagiilor de cercetare, furnizarea de informații stagiarilor interesați și asigurarea bunei desfășurări a stagiilor.

**Articolul 7: confidențialitatea și secretul profesional**

Avocatul stagiar și juristul de întreprindere coordonat trebuie să respecte confidențialitatea celor două profesii și secretul profesional, în măsura în care acesta este aplicabil.

Aceștia respectă, în timpul stagiului, dispozițiile specifice aplicabile profesiei de avocat prin legea din 12 ianuarie 2004 privind utilizarea sistemului financiar în scopul spălării de bani.

**Articolul 8: durata**

Prezenta convenție intră în vigoare la data de 1 septembrie 2006 pentru o perioadă nedeterminată. Aceasta poate fi reziliată de oricare dintre părți printr-un preaviz de trei luni, notificat prin scrisoare recomandată. Cu toate acestea, stagiile în curs de desfășurare vor continua până la termenul prevăzut.

**Articolul 9: dispoziții finale**

O.B.F.G. precizează că își ia angajamentul pentru acesta și pentru Ordinul avocaților care îl constituie.

Intocmit la Bruxelles, în dublu exemplar, la data de 12 iunie 2006

Pentru Institutul juriștilor de întreprindere,

Pentru Ordinul barourilor francofone și germanofoni

2 anexe :

- contract-tip de stagiu al unui avocat într-o întreprindere

- contract-tip de stagiu al unui jurist de întreprindere într-un cabinet de avocatură

**Contract-tip pentru stagiul unui avocat într-o întreprindere**

Între: ………………………………………………………………….. cu sediul social în …………………………..

reprezentat de domnul……………………………………….

denumită în continuare « întreprinderea»

Și : domnul……………………, jurist de întreprindere la societatea identificată mai sus,

intervenind în calitate de « jurist de întreprindere coordonator »

Și : domnul………………………………, avocat înscris pe lista stagiarilor Ordinului …………………………………., având cabinetul în

……………………………………….

denumit în continuare « avocatul stagiar »

**S-A EXPUS DUPĂ CUM URMEAZĂ :**

**La data de 12 iunie 2006, a fost încheiată o convenție între Ordinul barourilor francofone și germanofone și Institutul jurișttilor de întreprindere, denumită în continuare « convenția », care permite avocaților stagiari să efectueze un stagiu într-o întreprindere.**

In temeiul art. 4 din convenția menționată mai sus, trebuie semnat un contract între avocatul stagiar, juristul de întreprindere și întreprindere, pentru a reglementa relațiile dintre aceștia.

Prin prezentul contract de stagiu, părțile intenționează să se conformeze articolului 4, în scopul de a permite avocatului stagiar să efectueze un stagiu în întreprindere, așa cum se descrie în Convenție.

**SE CONVINE DUPĂ CUM URMEAZĂ:**

**Articolul 1**

Avocatul stagiar efectuează un stagiu de ……..…. luni cu normă întreagă (cu normă parțială de ………………….) în întreprindere sub îndrumarea juristului de întreprindere coordonator, începând de la data de…………………..

Această perioadă poate fi prelungită, fără a putea depăși un an cu normă întreagă sau doi ani cu normă parțială.

**Articolul 2**

Avocatul stagiar lucrează în întreprindere după programul normal în vigoare în aceasta.

**Articolul 3**

Sub răspunderea exclusivă a juristului din întreprindere coordonator, avocatul stagiar furnizează servicii juridice cu orice independență intelectuală.

**Articolul 4**

Pentru prestațiile vizate la art. 3, avocatul stagiar încasează o sumă forfetară de ………........... € pe lună cu titlul de onorarii. Această sumă acoperă atât prestațiile propriu-zise, cât și cheltuielile normale aferente executării acestor prestații.

Pentru executarea acestora, avocatul stagiar poate utiliza facilitățile de care dispune întreprinderea (telefon, xerox, e-mail, fax etc.

Eventualele cheltuieli suportate de avocatul stagiar sunt rambursate la tariful aplicabil în întreprindere. In afara sumelor specificate mai sus, nu poate fi solicitată nicio plată din partea societății.

**Articolul 5**

Avocatul stagiar își păstrează statutul de avocat pe întreaga durată a stagiului și nu va putea fi considerat niciodată un angajat în cadrul întreprinderii. Acest lucru implică faptul că avocatul stagiar își efectuează serviciile în conformitate cu statutul fiscal și social al lucrătorilor independenți. În cazul în care avocatul stagiar își pierde calitatea de avocat, stagiul încetează în mod automat și fără plăți compensatorii.

**Articolul 6**

Intreprinderea se asigură de faptul că juristul de întreprindere coordonator îi oferă avocatului stagiar garanțiile de utilizare, la nivel independent, obiectiv și de respectare a confidențialității și a secretului profesional.

**Articolul 7**

Pe durata stagiului în întreprindere, avocatul stagiar nu poate fi avocatul acesteia. Acesta nu va semna corespondența pe hârtie în antetul întreprinderii. De asemenea, se va asigura că riscurile la care se expune avocatul stagiar sunt acoperite de o asigurare corespunzătoare.

**Articolul 8**

Oricare dintre părți poate rezilia contractul înainte de termen prin acordarea unui preaviz de o lună notificat în scris; cu toate acestea, în decursul primelor trei luni din contract, oricare dintre părți poate să-l rezilieze printr-un preaviz de 15 zile notificat în scris.

**Articolul 9**

In caz de încălcare gravă de către una dintre părți a obligațiilor sale, contractul va înceta imediat, după notificare prin scrisoare recomandată.

**Articolul 10**

Avocatul stagiar se obligă să păstreze, pe durata și după încetarea prezentului contract, stricta confidențialitate cu privire la orice informație obținută de la întreprindere, sau cu privire la aceasta, clienții acesteia, furnizorii, personalul, metodele de fabricare, de comercializare, know-how-ul, fără ca această enumerare să fie limitativă.

Avocatul stagiar trebuie să respecte obligațiile proprii profesiei prevăzute de legea din 12 ianuarie 2004 privind prevenirea utilizării sistemului financiar în scopul spălării de bani.

Intocmit la , la data de , în trei exemplare,

Pentru întreprindere

Juristul de întreprindere coordonator

Stagiarul

**Contract-tip de stagiu pentru un jurist de întreprindere într-un cabinet de avocatură**

Între: domnul ………………………………………………………………….

 Avocat înscris pe lista Ordinului avocaților din baroul

…………………………………., având cabinetul în

……………………………………….

denumit în continuare «tutore de stagiu »

Și : domnul……………………, jurist de întreprindere la societatea identificată

mai sus,

intervenind în calitate de « jurist de întreprindere coordonator »

Și : ………………………………………………………………….. cu sediul social în …………………………..

reprezentat de domnul……………………………………….

denumită în continuare « întreprinderea»

**S-A EXPUS DUPĂ CUM URMEAZĂ:**

La data de 12 iunie 2006, a fost încheiată o convenție între Ordinul barourilor francofone și germanofone și Institutul juriștilor de întreprindere, denumită în continuare « convenția ». Această convenție permite juriștilor de întreprindere înscriși, de cel puțin trei luni, în tabloului Institutului să efectueze un stagiu pe lângă un avocat.

In temeiul art. 5 din convenție, trebuie semnat un contract între juristul de întreprindere coordonat, întreprindere și avocatul tutore de stagiu, pentru a reglementa relațiile dintre aceștia.

Prin prezentul contract de stagiu, părțile acceptă să se conformeze articolului 5, în scopul de a permite juristului de întreprindere să efectueze un stagiu pe lângă un avocat tutore de stagiu, așa cum s-a descris în Convenție.

**SE CONVINE DUPĂ CUM URMEAZĂ:**

**Articolul 1**

Juristul de întreprindere coordonat efectuează ……..…. luni cu normă întreagă (cu normă parțială de ………………….) în cabinetul de avocatură al tutorelui de stagiu, începând de la data de…………………..

Această perioadă poate fi prelungită, fără a putea depăși un an cu normă întreagă sau doi ani cu normă parțială.

**Articolul 2**

Juristul de întreprindere coordonat lucrează în cabinetul tutorelui de stagiu după următorul program : :………………………………………………………………………………………….

**Articolul 3**

Stagiul nu afectează relația contractuală dintre juristul de întreprindere coordonat și întreprindere. In niciun mod, juristul de întreprindere coordonat nu poate fi considerat un angajat pus la dispoziția avocatului tutore de stagiu.

**Articolul 4**

Tutorele de stagiu îi acordă juristului de întreprindere coordonat diferite sarcini, cum ar fi cercetare, întocmirea corespondenței, a concluziilor, gestionarea dosarelor etc.

Pentru prestațiile vizate la art. 3, avocatul stagiar încasează o sumă forfetară de ………........... € pe lună cu titlul de onorarii. Această sumă acoperă atât prestațiile propriu-zise, cât și cheltuielile normale aferente executării acestor prestații.

Acesta asigură formarea profesională a juristului de întreprindere coordonat prin inițierea acestuia în

dialogul cu clienții și adversarii, și, în general, în toate aspectele profesiei de avocat, incluzând, în special, munca și rolul avocatului în procedurile înaintate instanțelor. Se respectă independența juristului de întreprindere coordonat.

Acesta discută, în mod periodic, cu juristul de întreprindere coordonat, aspecte privind formarea, aptitudinile, dificultățile sale, acordându-i consultanța necesară în astfel de circumstanțe.

Pentru executarea serviciilor sale, juristul de întreprindere coordonat poate utiliza facilitățile existente în cabinetul tutorelui de stagiu (telefon, fotocopiator, e-mail, fax, etc.).

La sfârșitul stagiului, tutorele de stagiu întocmește un raport pe care-l trimite președintelui IJE, precum și unui jurist de întreprindere coordonator.

**Articolul 5**

În cazul în care juristul de întreprindere sponsorizat își pierde calitatea de jurist de întreprindere, stagiul încetează în mod automat și fără plăți compensatorii.

Același lucru este valabil pentru cazul în care tutorele de stagiu își pierde calitatea de avocat și autorizarea.

**Articolul 6**

Juristul de întreprindere coordonat nu poate utiliza titlul de avocat sau crea aparența că este membru al baroului. Acesta nu va putea semna corespondența pe hârtie în antetul cabinetului tutorelui de stagiu.

**Articolul 7**

Oricare dintre părți poate rezilia contractul înainte de termen prin acordarea unui preaviz de o lună notificat în scris; cu toate acestea, în decursul primelor trei luni din contract, oricare dintre părți poate să-l rezilieze printr-un preaviz de 15 zile notificat în scris.

**Articolul 8**

In caz de încălcare gravă de către una dintre părți a obligațiilor sale, contractul va înceta imediat, după notificare prin scrisoare recomandată.

**Articolul 9**

Juristul de întreprindere coordonat este obligat să respecte secretul profesional al avocatului, pe durata și după încetarea prezentului contract, și se obligă să respecte stricta confidențialitate cu privire la orice informație obținută de la tutorele de stagiu sau de la membrii cabinetului acestuia, de la clienții acestuia și, în general, prin consultarea dosarelor care i-au fost încredințate.

Intocmit la , la data de , în trei exemplare,

Pentru întreprindere

Juristul de întreprindere coordonat

Tutorele de stagiu

**III. Convenția încheiată la data de 12 iunie 2016 între Ordinul barourilor francofone și germanofone și Institutul juriștilor de întreprindere cu privire la confidențialitatea corespondenței și a convorbirilor**

Între:

 Ordinul barourilor francophone și germanofone din Belgia

reprezentat de Pierre Corvilain, președinte

denumit, în continuare, O.B.F.G.

Și : Institutul juriștilor din întreprinderi,

reprezentat de președintele acestuia, Pascal De Roeck

denumit în continuare Institutul,

ARTICOLUL 1

In sensul prezentei convenții, se înțelege prin:

- avocat: orice persoană înscrisă în tablou, pe lista stagiarilor sau pe lista avocaților care-și exercită

profesia sub titlul profesional al unui alt stat membru al Uniunii europene, al unui Ordin provenit din

Ordinul barourilor francofone și germanofone (O.B.F.G.);

- jurist de întreprindere : orice persoană înscrisă în tabloul Institutului Juriștilor de Întreprindere (I.J.E.)

ARTICOLUL 2

De regulă, corespondența dintre avocat și juristul de întreprindere, sub orice formă sau suport, nu este confidențială.

Excepția de la această regulă are loc de îndată ce avocatul sau juristul de întreprindere își manifestă în mod expres dorința ca comunicările sale să fie confidențiale.

De îndată ce cealaltă parte și-a confirmat acordul cu privire la confidențialitatea solicitată, nu se poate evoca schimbul de corespondență care a avut loc.

Juristul de întreprindere anexează cererii sale de confidențialitate sau de acceptare, angajamentul de respectare a confidențialității corespondenței și discuțiilor (cf. modelului atașat) semnat de întreprindere.

In orice moment, avocatul sau juristul de întreprindere poate rezilia acordul de confidențialitate, fără ca această ruptură să poată periclita confidențialitatea celor comunicate anterior.

ARTICOLUL 3

Normele definite mai sus se aplică în cazul convorbirilor.

Prin convorbiri, se înțelege orice schimb, verbal sau scris, sub orice formă sau suport, organizat între doi sau mai mulți avocați și juriști de întreprindere fie pentru a negocia, fie pentru a rezolva un litigiu, sau pentru a ajunge la un acord, chiar și parțial, și, în special, orice propunere, contra-propunere sau discuție.

ARTICOLUL 4

Încheierea unui acord de confidențialitate nu este în contradicție cu raportarea existenței convorbirilor de îndată ce efectele juridice sunt atașate existenței acestuia.

ARTICOLUL 5

In cazul în care apare o dispută între avocat și juristul de întreprindere, conținutul dezbaterilor nu se poate raporta decât cu autorizarea prealabilă în comun a  președintelui baroului ordinului în care este înscris avocatul, și a președintelui Institutului juriștilor de întreprindere.

În caz de dezacord, prevalează opinia cea mai favorabilă confidențialității.

ARTICOLUL 6

Fiecare parte va aduce prezenta convenție la cunoștința membrilor săi și va lua toate măsurile necesare pentru a asigura respectarea dispozițiilor acesteia.

ARTICOLUL 7

Prezenta convenție va intra în vigoare la data de 1 septembrie 2006.

Aceasta se încheie pe o durată nedeterminată, cu excepția rezilierii de către una dintre părți, printr-un preaviz de trei luni, notificat prin scrisoare recomandată. Cu toate acestea, convorbirile în curs vor fi monitorizate până la încheierea lor sub egida prezentei convenții.

O.B.F.G. precizează că își ia angajamentul pentru acesta și pentru Ordinul avocaților care îl compune.

Întocmit la Bruxelles, la data de 12 iunie 2006, în două exemplare

Pentru Institutul juriștilor de întreprindere

Pentru Ordinul barourilor francofone și germanofone

Anexă :

- angajamentul de respectare a confidențialității corespondenței și convorbirilor în întreprindere

ANEXĂ

Angajamentul de respectare a confidențialității corespondenței și convorbirilor în întreprindere

(a se anexa de către juristul de întreprindere la orice cerere sau acceptare a confidențialității convenită în aplicarea convenției privind confidențialitatea corespondenței și convorbirilor încheiată între I.J.E. și O.B.F.G. la data de 12 iunie 2006)

Denumirea întreprinderii :

Adresa :

Denumită în continuare "întreprinderea"

Prin prezenta, întreprinderea se obligă, în mod irevocabil, să accepte confidențialitatea corespondenței și a convorbirilor convenită sau care va fi convenită – prin aplicarea convenției privind confidențialitatea corespondenței și a convorbirilor încheiată între I.J.E. și O.B.F.G. la data de 12 iunie 2006 – între unul sau mai mulți juriști de întreprindere membri ai Institutului juriștilor de întreprindere (I.J.E.) și unul sau mai mulți avocați înscriși într-un barou provenit din O.B.F.G.

În orice moment, întreprinderea nu va raporta și nu va prezenta niciun element din respectivele corespondențe și convorbiri.

Intocmit la Bruxelles, la data de

Semnat în numele întreprinderii de :

 Numele, prenumele și funcția semnatarului

**IV. Nomenclatura specializărilor și activităților preferențiale**

In baza formării și a experienței lor, avocații pot, în principiu, să fie consultați și să intervină în alte materii decât cele comunicate.

Prezenta nomenclatură este aplicabilă specializărilor și activităților preferențiale.

**1. Dreptul persoanelor**

1.1. dreptul familiei

1.2. dreptul patrimonial al familiei

1.3. dreptul tinerilor

1.5.dreptul bolnavilor mintali

1.6. protecția vieții private

**2. Dreptul bunurilor**

2.1. proprietate, servituți și alte drepturi de proprietate

2.2. dreptul garanțiilor

2.3. exproprierea

2.4. contracte de leasing și contracte comerciale

2.5. contracte de închiriere agricole și drept rural

**3. Responsabilitate, asigurări, traficul rutier**

3.1. răspundere civilă

3.2. asigurări

3.3. repararea prejudiciilor

3.4. traficul rutier

**4. Dreptul construcțiilor**

**5. Dreptul judiciar**

5.1. confiscări și căi de executare

5.2. arbitraj

5.3. decontarea colectivă a datoriilor

**6. Societăți și persoane morale**

6.1. dreptul societăților

6.2. dreptul întreprinderilor aflate în dificultate

6.3. dreptul asociațiilor fără scop lucrativ (ASBL)

**7. Dreptul comercial**

7.1. dreptul contractelor și al distribuției

7.2. dreptul concurenței, a practicilor comerciale și al consumului

7.3. dreptul bancar și de credit

7.4. dreptul financiar

**8. Dreptul transporturilor**

8.1. dreptul transportului terestru

8.2. dreptul transportului fluvial

8.3. dreptul transportului aerian

8.4. dreptul maritim

**9. Drepturi intelectuale**

9.1. drepturi de autor

9.2. dreptul brevetelor, mărcilor, desenelor și modelelor

**10. Dreptul social**

10.1. dreptul muncii

10.2. dreptul asigurărilor sociale

**11. Dreptul fiscal**

11.1. impozite directe

11.2. impozite indirecte

12. Dreptul penal

12.1. dreptul penal general

12.2. dreptul penal al afacerilor

13. Dreptul public

13.1. dreptul constituțional

13.2. dreptul administrativ

13.3. dreptul urbanismului și mediului

13.4. dreptul piețelor publice

13.5. dreptul funcției publice

13.6. dreptul cetățenilor străini

**14. Dreptul umanitar**

**15. Dreptul internațional**

15.1. dreptul internațional privat

15.2. dreptul internațional privat

**16. Dreptul Uniunii Europene**

16.1. dreptul concurenței

16.2. dreptul pieței interne

16.3. dreptul funcției publice europene

**17. Dreptul tehnologiei informației și comunicațiilor**

17.1. dreptul informatic

17.2. dreptul telecomunicațiilor

**18. Medierea**

18.1. consultanța în mediere

18.2. mediator autorizat în probleme de familie

18.3. mediator autorizat în materie civilă și comercială

18.4. mediator autorizat în materie socială

**19. Dreptul medical**

19.1. dreptul răspunderii medicale

19.2. dreptul spitalicesc

19.3. dreptul farmaceutic

**20. Dreptul mass-media**

**21. Dreptul sportiv**

**22. Alte materii**

22.1. drepturile omului

22.2. dreptul penal internațional

22.3. dreptul contabil

22.4. dreptul turismului

22.5. dreptul artiștilor

22.6. dreptul persoanelor cu handicap

22.7. proceduri disciplinare

22.8. administrarea interimară

22.9. alte drepturi naționale (țări din U.E.)

22.10. alte drepturi naționale (țări din afara U.E.)

22.11. dreptul scolastic

22.12. dreptul de vânătoare

22.13. dreptul canonic

**V. Recomandarea din 12 februarie 2007 privind confiscarea de către un judecător de instrucție a materialului informatic al unui avocat, în timpul unei percheziții în cabinetul acestuia sau în alte circumstanțe**

Modalitatea de procedură care este în concordanță cu principiile este următoarea:

- În cazul în care necesitățile anchetei impun, anchetatorii preiau, în prezența judecătorului de instrucție și a unui reprezentant al președintelui baroului, o copie după hard-disk. Această copie este sigilată.

- Avocatul va comunica în acest sens codul de acces, și va înmâna cheia care permite deschiderea dulapului care conține dosarele pe suport de hârtie.

- Prin urmare, avocatul va păstra, după percheziție sau confiscare, dreptul de utilizare deplină a computerului său, ceea ce îi va permite continuarea activităților.

- Judecătorul de instrucție și reprezentantul președintelui baroului stabilesc cuvinte-cheie care vor fi utilizate pentru a efectua o căutare în fișierele copiate.

- Documentele găsite cu aceste cuvinte-cheie sunt tipărite, verificate din nou și sortate de reprezentantul președintelui baroului în prezența judecătorului de instrucție.

Președintele baroului sau reprezentantul își vor comunica, înainte de începerea operațiunilor, elementele care determină judecătorul de instrucție să ia în considerare faptul că avocatul este vizat în persoană de acțiunea publică, sau se află, pur și simplu, în posesia documentelor care vor fi confiscate; același lucru este valabil pentru comunicarea elementelor care vor permite sortarea selectivă a documentelor vizate de anchetă și a celor externe.

Procedura este, prin urmare, o transpunere a acțiunilor efectuate cu ocazia unei confiscări sau a unei percheziții în dosarele pe suport de hârtie.

**VI. Recomandarea din 19 mai 2008 privind aplicarea de către avocați a legii din 12 ianuarie 2004 referitoare la prevenirea spălării banilor**

Legea din 12 ianuarie 2004 a transpus în dreptul belgian a doua directivă a Parlamentului European și a Consiliului din 4 decembrie 2001 de modificare a Directivei Consiliului privind prevenirea utilizării sistemului financiar în scopul spălării de bani.

Avocatul nu este supus obligațiilor derivate din această lege decât într-o măsură limitată. Aceste obligații nu sunt impuse avocatului decât în măsura în care acționează în conformitate cu articolul 2b din lege, care prevede:

 *"În măsura în care prevăd în mod expres, dispozițiile prezentei legi se aplică și avocaților:*

 *1 Atunci când își asistă clienții la planificarea sau executarea tranzacțiilor*

 *în ceea ce privește:*

*a. Cumpărarea sau vânzarea de bunuri imobile sau entități comerciale;*

*b. Gestionarea de fonduri, titluri de valoare sau alte bunuri care aparțin clienților;*

*c. Deschiderea sau gestionarea de conturi bancare sau de economii sau de portofolii;*

*d. Organizarea contribuțiilor necesare pentru crearea, gestionarea sau conducerea*

*societăților;*

*e. Crearea, gestionarea sau conducerea trust-urilor, societăților sau structurilor similare;*

*2. În cazul în care acționează în numele clientului și pentru acesta în orice tranzacții financiare sau imobiliare".*

În aceste cazuri, obligațiile impuse avocaților sunt:

1) Identificarea clienților;

2) Vigilența specială;

3) Obligația de păstrare a datelor;

4) Obligația de formare a personalului;

5) Denunțarea, în anumite circumstanțe, a faptelor pe care avocatul le cunoaște sau bănuiește că sunt legate de spălarea de bani sau finanțarea terorismului.

În ceea ce privește această ultimă obligație de denunțare de către avocat autorităților, Curtea Constituțională, prin hotărârea din 23 ianuarie 2008, a limitat domeniul de aplicare a legii, după cum urmează:

* informațiile cunoscute de avocat în legătură cu exercitarea activităților esențiale ale profesiei, inclusiv în materiile enumerate la articolul 2b citat anterior, și anume apărarea sau reprezentarea juridică a clientului și consultanța juridică, chiar și în afara oricărei acțiune în justiție, rămân sub incidența secretului profesional și, prin urmare, nu pot fi aduse la cunoștința autorităților;
* numai în cazul în care avocatul își desfășoară activitatea într-una din materiile enumerate la articolul 2b de mai sus, în afară de misiunea sa specifică de apărare sau de reprezentare juridică și consiliere juridică, acesta poate fi supus obligației de comunicare către autorități a unor informații despre care a luat la cunoștință.

Legea din 12 ianuarie 2004 le impune Ordinelor să precizeze modalitățile de aplicare a obligațiilor impuse avocaților în materie de identificare a clienților acestora (articolele 4, §6 ; 5, §2 și 6 bis din Lege):

1. Cerințele de identificare a clienților (a se vedea tabelul anexat).

Se recomandă să se informeze clientul în scris, în momentul identificării, cu privire la obligațiile pe care le are avocatul și clientul în condițiile legii.

1. Extinderea identificării

Articolul 4, §1 3° prevede că identificarea nu se referă numai la persoana clientului, ci, de asemenea, la scopul și natura relației de afaceri.

1. Natura obligației de identificare

În cazul în care legea prevede necesitatea unor documente specifice, avocatul va face tot ceea ce este necesar pentru a le obține. În caz contrar, acesta nu va putea să-și înceapă misiunea.

În cazul în care legea se referă la *"măsuri rezonabile"* (cf. art. 5, § 1), sau "*dispoziții specifice și adecvate necesare*" (art. 6 bis), acestea trebuie să fie înțelese ca fiind în raport cu resursele limitate pe care avocatul le are la dispoziție, printre care nu se regăsește puterea de cercetare.

Avocatul trebuie să păstreze dovada diligențelor de identificare efectuate în conformitate cu legea.

1. Relația cu un client absent

Atunci când relația cu clientul este stabilită în momentul în care acesta nu este prezent fizic (art. 6 bis din lege), avocatului i se reamintește faptul că acesta trebuie să se asigure, încă de la începutul intervenției, de identitatea reală a clientului, persoană fizică sau juridică.

Această obligație evidențiază obligația tradițională a avocatului, care trebuie să se asigure de identitatea reală a persoanei fizice sau morale care îl consultă.

5. Vigilența specială

Avocații și trebuie să fie deosebit de atenți la următoarele situații:

1. Țara de origine

- Clienții, persoane fizice sau juridice, sunt cetățeni ai țărilor necooperante conform G.A.F.I.1[[1]](#footnote-1);

- Clientul este prezentat de o bancă sau o terță parte stabilită într-o țară cunoscută pentru strictețea secretului bancar, un climat fiscal favorabil, producția sau comercializarea de droguri.

1. Dificultățile de identificare

- Identitatea clientului sau a beneficiarilor acestuia este greu de definit; clientul face apel la serviciile unui reprezentant;

- Avocatul nu poate să găsească personal un client persoană fizică;

- Clientul nu are adresă sau dorește transmiterea corespondenței la o altă adresă decât a sa;

- Clientul este o societate reprezentată de o persoană care este un director sau administrator de fapt.

c. Relațiile dintre avocat și client

Clientul îl împuternicește pe avocat să efectueze una dintre următoarele operațiuni :

- Deschiderea contului/conturilor bancar/e;

- Primirea corespondenței în locul și la adresa clientului;

- Executarea tranzacțiilor financiare în afara celor operate în mod regulat prin contul C.A.R.P.A.;

- Domicilierea societăților la cabinetul avocatului

d. Natura operațiunilor

- Clientul este implicat în tranzacții care nu intră sub incidența activităților uzuale;

- Tranzacțiile în sine, prin natura sau frecvența lor, sunt neobișnuite;

- Clientul răspunde cu dificultate la întrebările legale de originea fondurilor;

- Un bun imobiliar face obiectul mai multor tranzacții pe o perioadă scurtă de timp;

- Numerarul intervine în mod neuzual în tranzacții;

- Clientul îi solicită avocatului ca terții să fie plătiți prin intermediul său.

e. Obligația de denunțare

Legea îi obligă pe avocații care acționează în exercitarea activităților enumerate la articolul 2 b să-l informeze imediat pe președintele baroului de care aparțin în cazul în care constată existența unor fapte despre care știu sau bănuiesc că au legătură cu spălarea banilor sau finanțarea terorismului.

Aceste informații nu sunt transmise în cazul în care au fost primite de la unul din clienții lor sau obținute de la unul din clienții lor *«cu ocazia evaluării situației juridice a acestui client sau în exercitarea misiunii lor de apărare sau de reprezentare a acestui client într-o procedură judiciară sau cu privire la o asemenea procedură judiciară sau cu privire la o asemenea procedură, inclusiv în cadrul consultanței privind modalitatea de a se angaja în sau a de a evita o procedură, indiferent dacă aceste informații sunt primite sau obținute în timpul sau după această procedură.»*(art. 14bis, § 3, al.2).

Printr-o hotărâre din 23 ianuarie 2008, Curtea Constituțională a considerat că, prin "evaluarea legală" a clientului, se înțelege "consultanță juridică", în general.

Dacă există dubii, este necesară consultarea președintelui baroului.

Din momentul în care raportarea suspiciunilor către C.T.I.F. a fost efectuată prin președintele Baroului, avocatul va trebui să-și încheie intervenția.

Dimpotrivă, în cazul în care avocatul constată că și-a convins clientul să renunțe la executarea unei operațiuni ilegale sau să participe la aceasta, nu există niciun motiv să se opună menținerii relației de încredere dintre avocat și clientul său, pentru că, în acest caz, nu este necesar să se furnizeze informații în această privință către C.T.I.F.

f. Obligația de colaborare

Legea permite C.T.I.F. să comunice prin avocații care au furnizat informații referitoare la o suspiciune de spălare a banilor sau de finanțare a terorismului, orice informații suplimentare pe care le consideră necesare pentru îndeplinirea misiunii sale. În acest caz, C.T.I.F. și avocații săi își comunică astfel de informații prin intermediul președintelui baroului, cu condiția ca acesta să verifice dacă sunt îndeplinite condițiile de aplicare a cerinței de informare.

6. Se recomandă ca structurile care cuprind mai mult de un avocat să stabilească o procedură scrisă privind obligațiile impuse prin lege, să informeze toți membrii cabinetului privind procedurile planificate, și să desemneze în cadrul cabinetului o persoană responsabilă pentru controlul și punerea în aplicare a obligațiilor care decurg din legea din 12 ianuarie 2004.

7. Avocaților li se reamintește faptul că, dincolo de măsurile de precauție prevăzute de lege, aceștia se încadrează tot în domeniul de aplicare al articolelor 140, 141 și 505 din Codul penal (finanțarea terorismului și spălarea banilor).

Prezenta recomandare o înlocuiește pe cea care a fost adoptată la data de 12 martie 2007 de către Adunarea Generală a O.B.F.G. Nu au apărut modificări în anexa referitoare la cerințele de identificare a clientului.

**Anexă : Cerințele de identificare a clienților**

|  |  |  |
| --- | --- | --- |
| **Tipul de clienți** | **Cerințele de identificare** | **Baza**  |
| **Instituțiile de credit, instituțiile financiare și societățile de asigurare de viață** |  |  |
| Instituțiile de credit, instituțiile financiare și societățile de asigurare deviață stabilite într-o țară membră a Grupului de Acțiune Financiară (G.A.F.I.) sau a Comunității Europene (C.E.). | Confirmare externă a denumirii sociale și a sediului social de la orice sursă de informații fiabilă și externă clientului;ȘIConfirmare externă a faptului că clientul este o instituție de credit, o instituție financiară sau o societate de asigurare deviață reglementată într-o țară membră a G.A.F.I. sau C.E. | Articolul 6, alineatul 1 din Lege. |
| Sucursale ale unei întreprinderi menționate mai sus | A se vedea cerințele impuse pentru instituțiile financiare de mai jos în cazul în care sucursala este reglementată sau cerințele impuse pentru societățile de drept privat necotate la bursă de mai jos în cazul în care sucursala nu este reglementată. | Articolul 6, alineatul 1 sau articolele 4 și 5 din Lege. |
| Alte instituții de credit, instituții financiare și societăți de asigurări de viață. | A se vedea cerințele impuse pentru societățile de drept privat necotate la bursă de mai jos  | Articolul 4 §1,alineatul 2 și articolul 5 §1, 2°din Lege. |

|  |  |  |
| --- | --- | --- |
| **Tipul de clienți** | **Cerințele de identificare** | **Baza**  |
| **Societățile de drept privat** |  |  |
| Societățile cotate la bursă și sucursalele acestora (în temeiul articolului 6 din Codul Societăților)de drept privat necotate la bursa de mai jos în cazul în care sucursala nu este reglementată. | Confimare externă a faptului că societatea este cotată la bursă :ȘIIn cazul în care este aplicabilă, identificarea faptului că clientul este o sucursală a societății cotate la bursă :ȘIUltimul text coordonat, incluzând puterile de reprezentare a societății cliente (publicat în Monitorul belgian sau provenit de la orice altă sursă oficială);ȘILista administratorilor (publicată în Monitorul belgian, de Banca Națională a Belgiei sau provenită de la orice altă sursă oficială). | Articolul 5 §1,alineatul 2 din Lege.Articolul 5 §1, alineatul 2 din Lege.Articolul 4 §1, alineatul 2 din Lege.Articolul 4 §1, alineatul 2 din Lege. |
| Societățile necotate la bursă | Ultimul text coordonat, incluzând puterile de reprezentare a societății cliente (publicat în Monitorul belgian sau provenit de la orice altă sursă oficială);ȘILista administratorilor (publicată în Monitorul belgian, de Banca Națională a Belgiei sau provenită de la orice altă sursă oficială).ȘIDeclarație care conține identitatea beneficiarilor economici. Aceștia din urmă sunt persoane fizice care controlează societatea în temeiul articolului 5 din Codul Societăților. | Articolul 4 §1, alineatul 2 din Lege.Articolul 4 §1, alineatul 2 din Lege.Articolul 5 §1, alineatul 2 din Lege. |

|  |  |  |  |
| --- | --- | --- | --- |
|  | Sucursale ale clienților existenți | Documente care stabilesc relația de filiație cu clientul existant:ȘIUltimul text coordonat, incluzând puterile de reprezentare a societății cliente (publicat în Monitorul belgian sau provenit de la orice altă sursă oficială);ȘILista administratorilor (publicată în Monitorul belgian, de Banca Națională a Belgiei sau provenită de la orice altă sursă oficială). | Articolul 4 §6, 5 §2 din Lege.Articolul 4 §1, alineatul 2 din Lege.Articolul 4 §1, alineatul 2 din Lege. |
| **Tipul de clienți** | **Cerințele de identificare** | **Baza**  |
| **Alte persoane juridice** |  |  |  |
| Grupări ale membrilor într-una din următoarele profesii :notar, executor judecătoresc, auditor, expert-contabil, consultant fiscal, contabil autorizat, expert fiscal sau avocat |  Confimare externă a denumirii sociale și a sediului social :ȘI Confirmare externă a faptului că gruparea sau asociații acesteia sunt membri ai profesiei în cauză. | Prin analogie, articolul 6, alineatul 1 din Lege. A se vedea paragraful 2.1 de mai jos. |
| Fondul de investiții | 1. **Atunci când reprezentantul fondului este reglementat într-o țară membră a G.A.F.I. sau C.E. :**Document care atestă denumirea socială și sediul social al fondului ;ȘIConfirmare externă a faptului că reprezentantul fondului este reglementat într-o țară membră a G.A.F.I. sau C.E. |  Articolul 4 §1, alineatul 2 din Lege.Articolul 4 §1,alineatul 2 și articolul 6, alineatul 1 din Lege. |
|  | 2. **Atunci când reprezentantul fondului nu este reglementat într-o țară membră a G.A.F.I. sau C.E. :**Document care atestă denumirea socială și sediul social al fondului ;ȘILista reprezentanților fondului ; |  Articolul 4 §1, alineatul 2 din Lege.  Articolul 4 §1, alineatul 2 din Lege.  Articolul 5 §1, alineatul 2 din Lege. |

|  |  |  |
| --- | --- | --- |
|  | ȘIDeclarație care conține identitatea beneficiarilor economici |  |
| Asociații fără scop lucrativ(ASBL/VZW) | Ultimul text coordonat, incluzând puterile de reprezentare a asociației (publicat în Monitorul belgian sau provenit de la orice altă sursă oficială);ȘILista administratorilor (publicată în Monitorul belgian, de Banca Națională a Belgiei sau provenită de la orice altă sursă oficială).ȘI Lista membrilor efectivi, incluzând adresele acestora, precum cea depusă la grefa tribunalului de comerț sau orice altă listă a membrilor efectivi care controlează asociația.  |  Articolul 4 §1, alineatul 2 din Lege.  Articolul 4 §1, alineatul 2 din Lege. Articolul 5 §1, alineatul 2 din Lege. |

|  |  |  |
| --- | --- | --- |
| **Tipul de clienți** | **Cerințele de identificare** | **Baza**  |
| Fundații și alte asociații | Actul constitutiv ;ȘILista administratorilor ; ȘILista fondatorilor. |  Articolul 4 §1, alineatul 2 din Lege. Articolul 4 §1, alineatul 2 din Lege. Articolul 5 §1, 2° din Lege. |
|  Structuri juridice lipsite de personalitate juridică | Verificarea identității persoanei care reprezintă entitatea (a se vedea cerințele necesare pentru persoanele fizice). |  Articolul 4 §1, alineatul 2 din Lege. |
| Persoane juridice de drept public stabilite într-o țară membră a G.A.F.I.  | Orice document care conține următoarele informații : numele și adresa ; confirmare externă a faptului că este vorba despre o persoană juridică de drept public stabilită într-o țară membră a G.A.F.I. sau C.E. | Articolele 4 §6, 5 §2 din Lege; A se vedea paragraful 2.2. de mai jos. |
| Alte persoane juridice de drept public | Orice document care conține următoarele informații : numele și adresa ; dispoziții care reglementează puterea de a angaja entitatea; lista administratorilor; confirmare externă a faptului că este vorba despre o persoană juridică de drept public. |  Articolul 4 §1, alineatul 2 din Lege. Articolul 5 §1, 2° din Lege. |
| **Persoane fizice** |  |  |
| Persoane fizice membri ai uneia dintre următoarele profesii :notar, executor judecătoresc, auditor, expert-contabil, consultant fiscal, contabil autorizat, expert fiscal sau avocat | Confirmare externă a numelui, prenumelui sau adresei persoanei;ȘIConfirmare externă a faptului că persoana este membră a profesiei în cauză. | Prin analogie, articolul 6, alineatul 1 din Lege. A se vedea paragraful 2.1 de mai jos. |

|  |  |  |
| --- | --- | --- |
| **Tipul de clienți** | **Cerințele de identificare** | **Baza**  |
| Alte persoane fizice | Verificarea identității acestora prin : cartea de identitate aflată în termen de valabilitate, SAU pașaport aflat în termen de valabilitate, SAU permis de conducere aflat în termen de valabilitate, SAU certificat de înscriere în registrul cetățenilor străini aflat în termen de valabilitate;ȘIÎn cazul în care adresa clientului nu este menționată în unul din documentele de mai sus, orice alt document care poate face dovada adresei reale a clientului, precum o factură de electricitate, gaze naturale, de telefon fix sau un extras bancar. |  Articolul 4 §1, alineatul 2 din Lege. |
| **Mandatari** |  |  |
| Mandatari care se încadrează într-una din următoarele categorii : instituțiile de credit, instituțiile financiare și societățile de asigurare deviață stabilite într-o țară membră a G.A.F.I. sau C.E.; • notar, executor judecătoresc, auditor, expert-contabil, consultant fiscal, contabil autorizat, expert fiscal sau avocat stabiliți într-o țară membră a G.A.F.I. sau C.E.; | Identificarea mandatarului conform cerințelor aplicabile categoriei căreia îi aparține;ȘINumele și prenumele mandatarului. |  Articolul 4 §1, alineatul 1 din Lege. Articolul 5 §1, alineatul 1 din Lege. Articolele 4 §6, 5 §2 din Lege; A se vedea paragraful 2.3. |
| Alți mandatari | Identificarea mandatarului conform cerințelor aplicabile categoriei căreia îi aparține;ȘIMăsuri rezonabile de identificare a mandantului conform cerințelor aplicabile categoriei căreia îi aparține. |  Articolul 4 §1, alineatul 1 din Lege. Articolul 5 §1, alineatul 1 din Lege. |

**VII. Memorandum privind asistența juridică – septembrie 2014**

Memorandumul cu privire la asistența juridică este actualizat și disponibil pe extranet [http://extranet.obfg.be](http://extranet.obfg.be/) în rubrica "asistență juridică / documentație."

**VIII. Protocol de acord între asigurătorii de protecție juridică afiliați Assuralia și Ordinul barourilor francofone și germanofone din Belgia**

INTRODUCERE

1. Asigurătorii de protecție juridică, afiliați Assuralia, caută, având în vedere condițiile poliței lor, o soluție pentru litigiile asiguraților lor, fie amiabilă, fie judiciară, cu ajutorul avocaților aleși în mod liber de aceștia din urmă.

2. Această căutare se efectuează cu respectarea dispozițiilor legale în materie de asigurare de protecție juridică, reluate în art. 90-93 din legea din 25 iunie 1992 privind contractul de asigurare terestră și Decretul Regal din 12 octombrie 1990 privind asigurarea protecției juridice.

3. Prezentul regulament conferă asigurătorului dreptul de a furniza servicii pentru a permite asiguratului să-și folosească drepturile, în calitate de reclamant sau pârât în ​​faza precontencioasă, adică până atunci când trebuie să recurgă la o procedură judiciară, administrativă sau de arbitraj.

4. Legea prevede ca asigurătorul să garanteze asiguratului libera alegere a avocatului, atunci când este necesar să se recurgă la o astfel de procedură sau atunci când apare un conflict de interese sau o divergență de opinii între asigurător și asigurat cu privire la atitudinea care trebuie adoptată pentru a soluționa cererea de despăgubire.

5. Asiguratorii și barourile confirmă, de altfel, că este necesar sau, cel puțin, util pentru asigurat, să poată beneficia, în anumite circumstanțe, de asistența unui avocat înainte sau în afara oricărei proceduri, oricare ar fi aceasta.

6. Prin urmare, este în interesul asiguratului ca, în temeiul legii, să se stabilească o colaborare

între asigurătorii de protecție juridică și avocați.

7. Inspirate de acest obiectiv comun, părțile adoptă prezentul protocol, în care sunt urmărite următoarele obiective:

* identificarea unor linii directoare comune pentru a preveni și rezolva litigiile ce pot apărea între asigurătorul protecției juridice și avocat într-un caz concret;
* soluționarea amiabilă a litigiilor dintre avocați și asigurătorii protecției juridice prin intermediul persoanelor de contact autorizate în acest scop, în cadrul barourilor și societăților de asigurare de protecție juridică a căror listă este publicată pe intranet Assuralia, O.B.F.G. și O.V.B. ;
* constituirea unei comisii mixte de protecție juridică (CMP) și determinarea regulilor de funcționare.

**PRIN URMARE, S-A CONVENIT DUPĂ CUM URMEAZĂ:**

SECȚIUNEA 1 : LINII DIRECTOARE COMUNE

Părțile vor comunica liniile directoare următoare, după caz, avocaților sau întreprinderilor și vor încerca să-i convingă să le aplice în relația dintre avocați, asigurătorii de protecție juridică și asigurații acestora.

**Articolul 1**

Atunci când apărarea drepturilor justițiabililor este garantată printr-o poliță de asigurare de protecție

juridică, această poliță constituie linia directoare comună pentru asigurat, asigurător și avocat, cu condiția să nu existe derogări de la prevederile legale și sub reserva a ceea ce se va menționa mai jos.

**Articolul 2**

**2.1**

Încă de la inițierea relației, avocatul :

* îl întreabă pe client dacă este acoperit de o asigurare de protecție juridică și în ce condiții și, în caz

afirmativ, va atrage atenția clientului cu privire la interesul său de a da o declarație către asigurător;

- informează clientul cu privire la rolurile respective ale asigurătorului și avocatului în timpul etapei precontencioase ori de câte ori este consultat în timpul acestei faze;

- cu excepția cazului în care altfel instruit de către clientul său, informează asigurătorul de protecție juridică cu privire la intervenția acestuia și îi cere confirmarea faptului că această intervenție va fi gestionată;

Stabilește cu asigurătorul dacă este cazul;

- ia toate măsurile urgente necesare pentru apărarea clientului.

**2.2**

După ce asigurătorul a confirmat preluarea intervenției, avocatul:

- informează asigurătorul, la cererea acestuia, cu privire la modul său de a calcula tarifele și onorariile și, în cazul unei cereri suplimentare a asigurătorului, îi va răspunde cât mai detaliat;

- informează asigurătorul cu privire la evoluția litigiului și la măsurile care consideră că ar trebui întreprinse, cu respectarea secretului profesional;

- are dreptul de a solicita plăți parțiale justificate și a întocmi rapoarte intermediare de cheltuieli și

onorarii;

- îi înmânează asigurătorului, la cererea acestuia, documentele justificative ale cheltuielilor incluse în rapoartele de cheltuieli și onorarii;

- în cazul în care i se vor rambursa de către partea adversă, îi va restituí asigurătorului cheltuielile avansate de acesta din urmă sau le va opera prin deducerea din raportul de cheltuieli și onorarii;

**Articolul 3**

In ceea ce privește asigurătorul de protecție juridică, acesta:

- îi informează, în timp util, pe asigurați cu privire la drepturile și obligațiile care le revin în cadrul poliței acestora de asigurare de protecție juridică, precum și la modul în care își pot folosi drepturile;

- îl informează pe asigurat și pe consilier cu privire la formalitățile efectuate de acesta;

- respectă principiul alegerii libere a avocatului de către asigurat: asigurătorul nu face sugestii în acest sens, decât la cererea expresă a asiguratului; principiul alegerii libere a avocatului are un caracter nereversibil, în sensul că, după acceptarea intervenției avocatului, asigurătorul nu îl va mai putea descărca de această obligație. Principiul alegerii libere a avocatului implică dreptul asiguratului de a schimba avocatul în cursul procedurii, fără cheltuieli pentru acesta, și fără abuz;

- comunică imediat și necondiționat avocatului solicitat de asigurat, toate elementele dosarului pentru informare și comunică, după caz, în același timp, asiguratului și avocatului valoarea limită a plafonului de acoperire prevăzut de poliță;

- îi prezintă avocatului, la prima cerere, condițiile generale și speciale ale poliței de asigurare;

- acceptă, după avizul motivat al avocatului cu privire la necesitatea intervenției sale, să preia această intervenție, cu excepția unui refuz motivat, în conformitate cu articolul 4;

- efectuează fără întârziere, plata provizioanelor justificate și a rapoartelor de taxe și onorarii ale avocatului, cu excepția cazurilor de litigiu;

- în caz de litigiu, va efectua plata pentru toate acestea, cu excepția părții incontestabile.

**Articolul 4**

În caz de dezacord cu privire la sesizarea avocatului sau în materie de cheltuieli și onorarii, părțile

se angajează să urmeze următoarea procedură:

- în termen de 14 zile lucrătoare de la primirea cererii, asigurătorul de protecție juridică trebuie, în scris, să motiveze cu exactitate și să-i comunice avocatului refuzul său de a prelua intervenția sau contestarea provizionului sau a raportului de onorarii al avocatului;

- (chiar și) în cazul refuzului de confirmare a intervenției avocatului, asigurătorul trebuie (de asemenea)

să stabilească o ordine cronologică detaliată a demersurilor deja întreprinse și a inițiativelor pe care intenționează să le adopte și să informeze avocatul și asiguratul cu privire la acestea, după cum se prevede la articolul 3;

- după ce a luat la cunoștință despre acest înscris motivat, avocatul transmite în scris avizul său cu privire la opinia asigurătorului, în termen de 14 zile lucrătoare de la primirea acestui înscris;

- părțile se străduiesc să caute o soluție amiabilă, dacă este necesar, făcând apel la persoanele de contact autorizate în acest scop, din cadrul barourilor și societăților de asigurare de protecție juridică;

- în cazul în care dezacordul persistă, partea cea mai diligentă înaintează litigiul comisiei mixte de protecție juridică;

- în niciun caz, faptul că avocatul continuă sau nu continuă apărarea intereselor asiguratului, în ciuda refuzului asigurătorului, nu poate fi considerat o cauză de decădere sau de ridicare a garanției.

SECȚIUNEA 2: COMISIA MIXTĂ DE PROTECȚIE JURIDICĂ (CMP)

**Articolul 5**

CMP se pronunță, la solicitarea avocatului și a asigurătorului protecției juridice în orice litigiu existent între aceștia în ceea ce privește aplicarea prezentului protocol cu ​​ocazia intervenției unui avocat în cadrul unei polițe de asigurare de protecție juridică.

**Articolul 6**

Există o CMP de proveniență franceză stabilită pe lângă O.B.F.G. și o CMP de proveniență olandeză stabilită pe lângă O.V.B. CMP este constituită din una sau mai multe camere.

Fiecare cameră este compusă din patru membri, inclusiv doi avocați și doi reprezentanți ai asigurătorilor protecției juridice, sub președinția unuia dintre avocați cu vot majoritar în caz de egalitate.

 Părțile semnatare își numesc proprii reprezentanți pentru CMP.

**Articolul 7**

Avocații afectați de litigiu și reprezentanții asigurătorilor a căror întreprindere se află în cauză și care activează în comisia mixtă, trebuie să se descarce de susținerea cauzei, după caz, în favoarea avocaților sau a reprezentanților asigurătorilor străini în conflict.

**Articolul 8**

Procedura înaintată CMP este gratuită.

**Articolul 9**

Membrii comisiei sunt obligați să păstreze discreția totală cu privire la informațiile conținute în dosarele pe care le vor procesa.

SECȚIUNEA 3 : FUNCȚIONAREA JURIDICĂ A COMISIEI MIXTE DE PROTECȚIE JURIDICĂ

**Articolul 10**

Comisia mixtă este convocată de președinte.

Aceasta poate să-și desfășoare activitatea, după caz, în incinta O.B.F.G. sau O.V.B. dar președintele poate decide, de asemenea, ca aceasta să se întrunească într-un mod descentralizat, ținând seama, în special, de sediile sau cabinetele părților interesate.

**Articolul 11**

Comisia mixtă este sesizată, prin cerere scrisă și motivată adresată, după caz, O.B.F.G. sau O.V.B. Un model de formular este disponibil pe extranet O.B.F.G., O.V.B. și Assuralia.

Solicitantul trebuie să transmită simultan o copie a cererii sale și a dosarului complet inventariat pârâtului.

**Articolul 12**

Comisia respinge automat solicitările:

- care nu intră în competența sa sau nu se referă la un dosar concret, fără acordul expres al părților și comisiei în acest sens;

- care fac deja obiectul unei proceduri judiciare sau de arbitraj;

- care se referă la un litigiu despre care comisia a luat deja la cunoștință, cu excepția unui element nou relevant.

**Articolul 13**

Cererea trebuie să fie însoțită de un fișier inventariat.

În termen de 8 zile lucrătoare de la primirea cererii, Comisia comunică părții adverse o copie după cerere și inventar, iar aceasta o invită să-i comunice argumentele sale scrise și documentele justificative inventariate în mod corespunzător, iar acest lucru într-o perioadă de maximum 14 zile lucrătoare. Comisia comunică imediat aceste concluzii și inventarul celeilalte părți.

După comunicarea argumentelor scrise și a documentelor, solicitantul are, la rândul său, un termen de 14 zile lucrătoare, pentru a depune și comunica argumentele sale scrise și eventualele noi documente inventariate în mod corespunzător

 Cealaltă parte are același termen pentru a răspunde la rândul său.

Comisia comunică, încă de la primire, argumentele scrise ale unei părți către cealaltă parte.

Comunicările evocate, cu prezentul titlu, pot fi efectuate prin poștă, prin fax sau pe cale electronică.

Atunci când termenele sunt datate sau expiră în timpul vacanței judecătorești, acestea sunt prelungite cu 30 de zile lucrătoare.

Termenele pentru depunerea și prezentarea argumentelor scrise și a documentelor inventariate reprezintă termene de prescripție.

Cu toate acestea, președintele poate stabili alte termene sau termene suplimentare, în funcție de tipul de litigiu, elementele noi sau circumstanțele speciale, la cererea motivată a uneia dintre părți, comunicată celeilalte, care dispune de 8 zile pentru a-și prezenta eventualele observații.

După ce cauza este pusă pe rol sau după expirarea termenelor de mai sus, președintele stabilește ședința și părțile sunt citate în acest sens.

 Comisia poate audia părțile, fie din proprie inițiativă, fie la cererea uneia dintre acestea.

**Articolul 14**

Comisia se pronunță, în termen de o lună, de la închiderea dezbaterilor.

Opinia sa este notificată cu promptitudine în scris părților și consilierilor acestora.

Aceasta este motivată, datată și semnată de către președinte și menționează identitatea membrilor Comisiei care au luat parte la decizie.

Erorile materiale sunt corectate de către CMP, la solicitarea uneia sau ambelor părți, prin cerere scrisă.

**Articolul 15**

Decizia este echivalentul unei notificări și nu poate fi atacată.

Notificarea este confidențială în ceea ce privește terții.

Acesta nu poate fi prezentat în instanță, decât de către părțile la procedura dintre avocat și asigurătorul protecției juridice, exclusiv în dosarul vizat de notificare.

Notificările pot fi supuse publicării de sinteze de jurisprudență, în scopuri științifice, în cazul în care păstrează anonimatul părților.

**Articolul 16**

Costurile de funcționare a comisiei sunt împărțite, după caz, în mod egal, între O.B.F.G. și O.V.B pe de o parte, și comisia de protecție juridică a Australia, pe de altă parte.

SECȚIUNEA 4: DIVERSE

Prezentul protocol intră în vigoare la data de 1 ianuarie 2012 și se încheie pe o perioadă nedeterminată.

Părțile pot rezilia prezentul protocol prin denunțare, fără preaviz, celeilalte părți, prin scrisoare recomandată.

Toate cazurile pe rol vor fi, cu toate acestea, continuate până la finalizarea lor.

În acest caz, protocolul va rămâne aplicabil.

Întocmit la Bruxelles, în trei exemplare, la data de 3 noiembrie 2011.

**IX. Protocol de acord între Serviciul Public Federal Finanțe și Ordinul barourilor francofone și germanofone, în caz de reprezentare a statului în justiție de către un funcționar**

În temeiul legii din 10 decembrie 2001, care restabilește art. 379 din codul de impozitare privind veniturile din 1992, cu următorul conținut:

"Art. 379 - În cazul litigiilor legate de aplicarea legislației fiscale, prezentarea personală, în numele statului, poate fi asigurată de un funcționar al unei autorități fiscale";

Având în vedere recursul în anulare introdus împotriva acestui nou articol 379 de Ordinul francez al avocaților din baroul din Bruxelles;

Având în vedere dorința părților de a dezvolta relația dintre avocați și funcționari ai Ministerului

de Finanțe în așteptarea deciziei care va fi luată de Curtea de Arbitraj;

Părțile au decis să semneze acest protocol, care și-ar pierde valabilitatea în cazul în care noul articol 379 din codul de impozitare privind veniturile din 1992 ar fi anulat, ar fi menținut în caz contrar;

1. Atunci când un avocat a intervenit în stadiul plângerii, acesta va primi, din oficiu, o copie după decizia care-i va fi trimisă în aceeași zi ca și notificarea acestei decizii debitorului.
2. In cazul recursului în fața instanței de judecată, avocatul îi trimite în mod direct directorului regional implicat o copie a cererii, cel târziu, în momentul introducerii acțiunii.
3. Administrația va informa avocatul, cu cel târziu, opt zile înainte de audierea inițială, cu privire la identitatea funcționarului care va interveni în cazul introdus și va comunica datele acestui funcționar (adresa biroului, telefonul, faxul, adresa de e-mail). În cazul în care acest detaliu a fost respectat, referirea la rol va fi solicitată fără prezentarea personală a funcționarului în audierea inițială, cu excepția cazurilor de urgență sau din motive excepționale. In aceste cazuri, avocatul îl va anunța pe funcționar că intenționează să fie prezent în cadrul ședinței inițiale, și vice-versa.
4. Avocatul și administrația trebuie să-și furnizeze reciproc, o copie după orice scrisoare pe care o adresează instanței sesizate.
5. Avocatul și administrația trebuie să-și comunice reciproc, în timp util, pe lângă concluzii, toate documentele pe care intenționează să le comunice instanței, inclusiv notele de pledoarie și jurisprudența pe care le depun.
6. Administrația va comunica dosarul administrativ integral, prin trimiterea unei copii la cabinetul avocatului, cel târziu în termen de două luni de la data cererii, cu excepția urgențelor sau existenței unui grafic; dosarul administrativ va fi returnat administrației de către avocat, cel mai târziu, în același timp, cu concluziile sale.
7. Orice comunicare a documentelor, concluziilor …. adresată funcționarului desemnat de către administrație (a se vedea punctul 3) sau depusă la biroul acestuia cu confirmare de primire, este echivalentul unei comunicări valabile.
8. Administrația va informa avocatul atunci când un funcționar sau avocat îi succede într-un caz unui avocat din departament sau unui alt funcționar; această obligație de informare există și pentru avocat față de administrație.
9. Avocatul sau funcționarul care dorește aplicarea articolelor 747 § 2, 748 § 2, 750 § 2, 751 și 753 din Codul judiciar trebuie să notifice, în prealabil, în scris, partea în culpă sau care nu se prezintă. De asemenea, aceștia trebuie să furnizeze celeilalte părți, o copie a cererii de fixare a termenului (a se vedea punctul 4) și, după obținerea fixării, trebuie să notifice, în timp util, cealalaltă parte cu privire la fixarea acestui termen și asupra faptului că vor avea avantaj în caz de nedepunere a concluziilor sau de neprezentare în ședință. In mod similar, parea care solicită judecarea prin aplicarea articolelor 730 § 2b, 803 și 804 din Codul judiciar trebuie să comunice acest fapt în timp util și în scris părții în cauză și cu privire la faptul că va avea avea avantaj în cazul neprezentării la audiere.
10. Părțile se angajează să răspundă în termen de cincisprezece zile la cererile de fixare comună și, să aducă la cunoștință astfel, atitudinea pe care intenționează să o adopte în ceea ce privește această solicitare. Termenul-limită se prelungește până la data de 15 septembrie, în cazul în care cererea este introdusă, iar termenul expiră în timpul vacanței judecătorești.
11. Părțile se angajează să se contacteze prin telefon în zilele care precedă audierea pledoariei pentru a asigura confortul personal, cu excepția fixării la o oră fixă.
12. În cazul fixării pledoariei, niciuna dintre părți nu va putea să aibă avantaj în cazul absenței celeilalte în cazul în care nu a avertizat-o, în prealabil, cu privire la această intenție.
13. Corespondența dintre avocat și funcționarul desemnat să reprezinte statul în instanță, nu au, în principiu, niciun caracter confidențial.

Același lucru este valabil, în cazul în care avocatul și funcționarul au convenit, în mod expres, în prealabil și în scris, să rezerve corepondenței un caracter confidențial, în special, în vederea facilitării obținerii unui aranjament între părți. Avocatul și funcționarul renunță, în acest caz, să prezinte sau raporteze întregul schimb de corespondență, iar în cazul în care oricare dintre părți dorește să înceteze schimbul confidențial, va trebui să informeze cealaltă parte în scris.

În orice caz, cererea adresată de una dintre părți celeilalte în scopul corespondenței confidențiale, și răspunsul pe care îl va primi, sunt confidențiale, niciuna dintre părți nu va putea să le prezinte sau raporteze.

1. Părțile se angajează să se notifice reciproc, înainte de a proceda la notificarea hotărârilor și a deciziilor, precum și în cazul în care una dintre acestea interpune apel sau în termen de opt zile după introducerea unui recurs în anulare.

Cheltuielile de notificare prezentate de una din părți, în mod inutil și fără o notificare prealabilă, vor fi suportate de aceasta.

1. Funcționarului desemnat de administrație, care este responsabil de susținerea cazului înaintea instanțelor, i se interzice să discute litigiul cu contribuabilul în afara prezenței avocatului său.
2. Președintele baroului în care este înscris avocatul în cauză și serviciul desemnat de administrație se pun de acord pentru a soluționa orice dificultate legată de interpretarea prezentului protocol.

In cazul unui incident survenit în cadrul unei audieri cu privire la dificultatea interpretării sau a aplicării prezentului protocol, acesta trebuie înaintat președintele ordinului avocaților din sectorul în care se judecă cazul.

Plângerile referitoare la executarea prezentului protocol sunt adresate, după caz, serviciului desemnat de administrație sau președintelui baroului din care face parte avocatul în cauză.

Bruxelles, 20 ianuarie 2003

Pentru l’O.B.F.G.

Jean-Marie Defourny Pierre Corvilain

Președinte administrator

**X. Carta de participare la procesul de drept colaborativ**

**Articolul 1 : Obiectul prezentei carte**

Avocații care aderă la prezenta carte se angajează să respecte regulile enunțate în continuare, din momentul în care intervin în calitate de avocat colaborator.

**Articolul 2 : Definiția**

Procesul de drept colaborativ este un proces voluntar și confidențial de soluționare a conflictelor

prin negociere. Întrunește cel puțin patru persoane, părțile implicate într-un litigiu în calitate de negociatori-cheie și avocații acestora, care oferă consultanță și asistență.

Avocatul colaborator primește de la client un mandat exclusiv și restricționat pentru a-l asista și consilia în negocieri pentru a ajunge la un acord pe cale amiabilă.

Avocatul colaborator va promova atât schimburile de informații, cât și soluționarea litigiilor, privilegiind onestitatea, negocierea și încrederea, în scopul de a reduce pe cât posibil, pentru părți și persoanele implicate în conflict, consecințele negative care rezultă din acest litigiu (consecințe economice, sociale, emoționale, ...).

Procesul are scopul de a soluționa disputele cu respectarea legii și de a ajunge la acorduri satisfăcătoare și echilibrate, care să răspundă necesităților și intereselor fiecărei părți.

**Articolul 3 : Preliminarii**

La prima consultație, avocatul colaborator informează clientul cu posibilitatea de a alege acest proces, asigurându-se în același timp, să-l informeze cu privire la rolul acestuia și, în special, la obligația de a transfera dosarul în caz de eșec al negocierii.

Avocatul colaborator se asigură de buna înțelegere a procesului de către client și-i comunică o copie a acestei carte. În caz de acord al clientului asupra procesului, avocatul colaborator consemnează acest acord în scris.

Avocatul colaborator, autorizat în mod corespunzător de către clientul său, contactează consilierul

celeilalte părți pentru a-i propune să întreprindă procesul de drept colaborativ, ceea ce implică

faptul că avocatul a aderat sau este de acord să adere la această cartă.

In timpul acestui contact, avocații colaboratori vor stabili de comun acord următoarele puncte:

- locul primei reuniuni, înțelegându-se faptul că, dacă avocații sunt de acord să organizeze reuniuni la cabinetul lor, aceștia se vor asigura de respectarea unei alternanțe,

- data și ora primei reuniuni,

- ordinea de zi a acesteia, acordând prioritate problemelor urgente,

- metoda de redactare și conținutul procesului-verbal al reuniunilor care vor rămâne confidențiale.

În principiu, aceste procese verbale conțin punctele de convergență între părți, informațiile sau documentele care urmează să fie colectate de către fiecare dintre acestea, precum data, locul și ordinea de zi a următoarei reuniuni.

La prima reuniune, părțile și consiliile vor discuta problemele nerezolvate, orice priorități precum și modul de lucru în contextul procesului.

Părțile și consilierii semnează un acord de participare la procesul de drept colaborativ, care conține angajamentul de a respecta normele aplicabile în materie, inclusiv obligația de a suspenda toate procedurile în timpul procesului și care precizează consecințele posibilului eșec al procesului.

**Articolul 4: Rolul și angajamentele avocaților**

Acordul de a participa la procesul de drept colaborativ implică suspendarea oricărei proceduri în timpul procesului.

Fiecare avocat nu poate asista decât una dintre părțile implicate în proces. Acesta nu poate interveni pentru mai multe părți, decât în cazul în care acestea au un interes comun.

Avocatul sfătuiește clientul cu privire la drepturile și obligațiile sale. Ii explică, de asemenea, desfășurarea unei reuniuni, în contextul procesului de drept colaborativ și rolul fiecărui participant.

Deși avocații au un angajament comun pentru procesul de drept colaborativ, fiecare consiliu trebuie să acționeze cu profesionalism în apărarea intereselor clientului său ori ale clienților săi.

Ca orice avocat, avocatul colaborator intervine în condiții de independență deplină.

Avocații colaboratori trebuie să se asigure că fiecare parte poate să-și exprime interesele, nevoile, obiectivele și sugestiile și să încerce să le înțeleagă pe cele ale celorlalte părți.

După semnarea acordului de participare la procesul de drept colaborativ, rolul consilierilor se va încadra doar în contextul acestui proces, astfel încât, în niciun caz, aceștia nu vor putea reprezenta niciuna dintre părți în cursul unei proceduri judiciare în care acestea sunt adversare.

**Articolul 5: Drepturile și obligațiile în timpul procesului**

Avocații se asigură de faptul că, în timpul procesului, comunicările vor fi constructive și respectuoase. Avocații colaboratori acționează cu un scop comun, pentru ca clienții lor să ajungă la un acord amiabil, fără niciun recurs sau amenințare de recurs la introducerea unei proceduri judiciare, pentru a soluționa chestiunile supuse procesului de drept colaborativ.

Avocații colaboratori se vor asigura, de asemenea, cu privire la faptul că clientul/clienții acestora constituie un dosar detaliat, inclusiv informații relevante pentru soluționarea conflictului al cărui dosar va fi examinat de toate părțile.

În timpul procesului, nu se va întreprinde nicio măsură agresivă sau act unilateral de dispunere de patrimoniu, cum ar fi, dar fără a se limita la: recurs sau amenințare de recurs la o procedură, semnarea unui angajament cu caracter obligatoriu pentru cealalaltă parte, alienarea activelor, circulația sau însușirea de bunuri, retragerile abuzive din conturile bancare, depunerea sigilillor, sechestrarea, …

**Articolul 6: Confidențialitatea – Secretul profesional**

Cu excepția unui acord scris diferit între părți:

- Toate documentele comunicate în contextul procesului dreptului colaborativ îi vor fi comunicate în mod exclusiv prin intermediul consilierilor. Documentele vor fi comunicate în copie și vor purta menționa "Confidențial - legea de colaborare". Aceste documente vor fi strict confidențiale și nu vor putea fi prezentate, în niciun caz, în afara procesului de drept colaborativ;

* Consilierii vor păstra aceste acte în dosarul lor și vor furniza o copie după acestea clientului lor, care le va putea, cu toate acestea, consulta, fie la cabinetul lor, fie la reuniuni, în contextul procesului de drept colaborativ.

Conținutul negocierilor este confidențial, iar părțile convin să nu dezvăluie și să prezinte documentele comunicate în cadrul procesului, cu excepția acordurilor semnate, care, din momentul semnării, dobândesc un caracter oficial.

Documentele, informațiile, orice rapoarte referitoare la intervenția unor terțe părți specializate în cadrul procesului sunt, de asemenea, confidențiale, cu excepția unui acord scris diferit între părți.

Pe de altă parte, părțile nu pot solicita de la avocați sau de la terții care au intervenit în cadrul procesului, mărturii cu privire la elementele legate în mod direct sau indirect de acest proces.

În cazul succesiunii consilierilor pentru aceeași parte, și numai în contextul continuării procesului de drept colaborativ de către noul consilier, avocatul care este succedat în funcție va comunica, în mod confidențial, eventualul dosar cu înscrisuri și se va asigura că piesele comunicate vor adopta în mod expres mențiunea "drept colaborativ".

In caz contrar, în cazul succesiunii între consilieri, atunci când procesul de drept colaborativ încetează, consilierul care a acționat în calitate de avocat colaborativ nu va comunica niciun dosar, acesta fiind supus confidențialității care caracterizează procesul.

**Articolul 7: Intervenția terților**

Experții, consultanții, mediatorii și alți terți specialiști pot fi stabiliți de comun acord de către părți și autorizați de consilierii acestora pentru a rezolva problemele controversate într-un spirit de imparțialitate și de consens. Cu excepția cazului în care se convine altfel în scris de către părți, principiul confidențialității va invocat de consilieri în momentul trimiterii scrisorii comune terțului/terților ales/aleși de părți.

Atunci când se încheie procesul, terții care intervin nu pot fi citați să depună mărturie, iar toate documentele și informațiile referitoare la intervenția lor sunt confidențiale, cu excepția unui alt acord scris al părților.

**Articolul 8: Succesiunea**

În cazul în care una dintre părți dorește retragerea consilierului din proces, dar intenționează să continue cu ajutorul unui alt consilier, acesta va notifica imediat în scris cealaltă parte. Un act adițional la acordul de participare la procesul de colaborare va fi semnat cu noul consilier, în cel mai scurt timp posibil și cel târziu în termen de 30 de zile de la retragerea consilierului anterior, în caz contrar cealaltă parte poate considera că procesul s-a încheiat.

În cazul în care unul dintre consilieri se retrage din proces, acesta va notifica imediat clientul și consilierul celeilalte părți. În cazul în care partea al cărei avocat se retrage, va decide să continue procesul, aceasta va comunica intenția sa celeilalte părți prin intermediul noului său avocat. Noul avocat, la rândul său va semna acordul de a participa la procesul de colaborare în cel mai scurt timp posibil și cel târziu în termen de 30 de zile de la retragerea consilierului anterior, în caz contrar, cealaltă parte poate considera că procesul s-a încheiat.

**Articolul 9: Sfârșitul procesului și retragerea din proces**

9.1. Avocatul colaborator are obligația de a se retrage din proces în cazul în care clientul său îi solicită acest lucru. De asemenea, acesta poate să se retragă din proces în orice moment.

9.2. Procesul se închieie:

• În cazul în care procedeul este utilizat în scopuri improprii, în special, dilatorii

• În cazul în care comportamentul părților sau uneia dintre ele este incompatibil cu procesul

• În cazul în care o parte a reținut sau denaturat în mod intenționat informațiile (nu este vizată o eroare de calcul sau inconsistență neintenționată)

• În cazul în care o parte refuză să-și onoreze înțelegerile

• În cazul în care un acord nu poate fi încheiat într-un interval de timp rezonabil

Avocatul colaborator care se retrage sau care pune capăt procesului, va informa imediat în scris, consilierul sau ceilalți consilieri.

Acesta nu este obligat să justifice motivele retragerii sale.

În cazul retragerii uneia dintre părțile procesului, toți avocații colaboratori trebuie să-și înceteze intervenția.

Același lucru este aplicabil colaboratorilor, asociaților sau avocaților care lucrează cu avocatul colaborator.

În caz de nereușită a procesului, avocatul colaborator va comunica clientului, dacă i se solicită, o listă de avocați care profesează în domeniul litigiilor.

**Articolul 10: Acorduri**

10.1 În orice moment în timpul procesului, părțile pot conveni asupra unui acord provizoriu

și / sau parțial. Acest acord va fi redactat în scris de consilii și semnat de părți.

10.2 La sfârșitul procesului, în cazul unui acord clar între părți, avocații colaboratori vor redacta o convenție care reia diferitele puncte ale acordului care a avut loc.

Această convenție va fi semnată de părți.

10.3 Consilierii vor informa părțile cu privire la faptul că semnarea unui acord reprezintă un angajament cu același titlu ca o convenție. Acordul va putea fi prezentat în instanță.

Consilierii vor informa, de asemenea părțile, că în cazul retragerii din proces, acordurile vor continua să se aplice până la intervenția fie a unui nou acord sau a unei decizii judecătorești, cu excepția cazului în astfel de acord a fost negociat pe baza unor informații inexacte comunicate în mod deliberat de către una sau oricare dintre părți.

10.4 Avocații colaboratori vor lua toate măsurile necesare pentru ratificarea acordurilor de către o instanță, la cererea părților.

**Articolul 11 : Obligația de formare a avocatului colaborator**

Avocatul colaborator va trebui să justifice, înainte de orice practică de drept colaborativ, formarea prealabilă în materie (principii și procese de drept colaborativ –negociere principială) de două zile (14h00).

In cazul în care formarea nu poate fi justificată, avocatul nu va putea să se prezinte sau să acționeze ca avocat colaborator.

Avocatul semnatar al prezentei carte se angajează, de asemenea, să urmeze o formare continuă utilă în dreptul colaborativ (instrumente, exerciții practice,…).

**Cuprins**

**Codul deontologic .................................................................................................................... 2**

**Titlul 1 – Principiile fundamentale și îndatoririle generale................................................................... 2**

**Titlul 2 – Compatibilități, incompatibilități și activități specifice....................................................... 3**

**Capitolul 1. Compatibilitatea profesiei cu funcțiile și activitățile remunerate**...................................... 3

**Capitolul 2. Activități specifice**......................................................................................................... 3

**Secțiunea 1 – Mandate în instanță**........................................................................................................ 3

**Secțiunea 2 – Mediere**....................................................................................................................... 4

**Secțiunea 3 – Apărarea unui minor**..................................................................................................... 6

**Secțiunea 4 – Judecătorul sindic al unei asociații de coproprietari**................................................................ 7

**Secțiunea 5. Avocatul mandatar al societăților publice și private** …………………………………………...8

**Titlul 3 – Stagiu și formare**

**…………………………………………………………………… 9**

**Capitolul 1. Organizarea generală a stagiului**......................................................................................... 9

**Capitolul 2. Tutorele de stagiu**................................................................................................................ 12

**Capitolul 3. Contractul de stagiu**.............................................................................................................. 11

**Capitolul 4. Îndatoririle stagiarului**..................................................................................................... 13

**Capitolul 5. Directorul de stagiu și comisia de stagiu**..................................................................... 15

**Capitolul 6. Centrele de formare profesională și juriile** ................................................................ 16

**Capitolul 7. Formare continuă**......................................................................................................... 17

**Titlul 4 – Exercitarea profesiei............................................................................................... 18**

**Capitolul 1. Cabinetul și cotizația în beneficiul Ordinului avocaților**

........................................................................ 19

**Capitolul 2. Firmă luminoasă și hârtie cu antet**...................................................................... 20

**Capitolul 3. Utilizarea tehnologiilor informației și comunicării**........................... 20

**Capitolul 4. Exercitarea în comun sau în structură**.............................................................................. 23

**Secțiunea 1 – Principii**..................................................................................................................... 23

**Secțiunea 2 – Asociațiile**................................................................................................................ 23

**Secțiunea 3 – Colaborare**.............................................................................................................. 24

**Secțiunea 4 – Corespondență operațională**......................................................................................... 25

**Capitolul 5. Colaborarea cu persoane din afara profesiei**........................................ 26

**Capitolul 6. Activități preferențiale**.................................................................................................. 27

**Capitolul 7. Specializare**.................................................................................................................. 28

**Capitolul 8. Fonduri de la terți**.................................................................................................................. 29

**Secțiunea 1 – Gestionarea fondurilor clienților sau terților**................................................................. 29

**Secțiunea 2 – Supravegherea conturilor de calitate**......................................

**Secțiunea 3 – Popriri practicate de avocați**...................................................... 32

**Capitolul 9. Spălare de bani** .................................................................................................................... 32

**Capitolul 10. Accesul la informațiile din registrul național al persoanelor fizice**........................ 36

**Titlul 5 – Informarea publicului și relațiile cu clienții.................................................... 37**

**Capitolul 1 – Publicitate**.......................................................................................................................... 37

**Capitolul 2. Asistență juridică**................................................................................................................. 38

**Secțiunea 1 – Obligația de informare și secretul profesional**........................................................ 38

**Secțiunea 2 – Memorandumul privind asistența juridică**............................................................................... 39

**Capitolul 3. Onorarii**...................................................................................................................... 39

**Secțiunea 1 – Informații de furnizat clientului cu privire la onorarii, tarife și cheltuieli**...... 39

**Secțiunea 2 – Modalitățile de plată ale rapoartelor de onorarii și tarife**................................................ 41

**Secțiunea 3 – Disputarea onorariilor**........................................................................................ 41

**Capitolul 4. Piața publică și cererea de ofertă privată de servicii juridice**………………………… 41

**Titlul 6 – Relațiile cu colegii**………………………………………………………………42

**Capitolul 1. Corespondența între avocați**................................................................... 42

**Capitolul 2. Comportamentul în cadrul procedurilor**................................................................................ 43

**Secțiunea 1 – Alte proceduri decât cele penale**.................................................................................... 43

**Secțiunea 2 – Proceduri penale**..................................................................................................... 45

**Capitolul 3. Succesiunea avocaților**................................................................................................. 46

**Capitolul 4. Certificarea conformității copiilor documentelor care se anexează la recursul în anulare în cazurile în care este invocat un motiv de încălcare a bunei-credințe din cauza actelor**............................ 47

**Capitolul 5. Acțiune împotriva unui avocat**

.................................................................................................. 47

**Capitolul 6. Răspunderea financiară a avocatului față de confrații săi**..................................... 48

**Capitolul 7. Litigii între avocați**

................................................................................49

**Titlul 7 – Relațiile cu terții**

**.................................................................................................. 49**

**Capitolul 1. Relații cu un terț care declară că reprezintă un client sau o parte**............................. 49

**Capitolul 2. Relația cu mass-media**

............................................................................................... 50

**Capitolul 3. Responsabilitatea financiară față de terți**.................................................................. 52

**Capitolul 4. Relația dintre avocat și un terț care poate depune mărturie**

……………………………51

**Titlul 8 – Dispoziții disciplinare** **............................................................................................ 52**

**Capitolul 1. Executarea pedepselor cu suspendare**

............................................................................... 52

**Titlul 9 – Calitatea de membru onorific**

**.................................................................................................................... 54**

**Titlul 10 –Sfârșitul exercitării profesiei**

**………………………………………………………………………….. 54**

**Anexe ...................................................................................................**

**I . Recomandarea din 9 mai 2005 în materie de mediere**.......................................................... 57

**II. Convenția-cadru privind stagiul încheiat la data de 12 iunie 2006 între Ordinul barourilor francofone și germanofone și Institutul juriștilor din întreprinderi și contractul-tip de stagiu**.................................... 58

**III. Convenția încheiată la data de 12 iunie 2016 între Ordinul barourilor francofone și germanofone și Institutul juriștilor de întreprindere cu privire la confidențialitatea corespondenței și a convorbirilor**

...................................................... 69

**IV. Nomenclatura specializărilor și activităților preferențiale**

**V. Recomandarea din 12 februarie 2007 privind confiscarea de către un judecător de instrucție a materialului informatic al unui avocat, în timpul unei percheziții în cabinetul acestuia sau în alte circumstanțe**..................................................................................................................................... 72

**VI. Recomandarea din 19 mai 2008 privind aplicarea de către avocați a legii din 12 ianuarie 2004 referitoare la prevenirea spălării banilor**............................................................................................. 73

**VII. Memorandum privind asistența juridică – septembrie 2014**............................................................... 81

**VIII. Protocol de acord între asigurătorii de protecție juridică afiliați Assuralia și Ordinul barourilor francofone și germanofone din Belgia**...................................................................... 82

**IX. Protocol de acord între Serviciul Public Federal Finanțe și Ordinul barourilor francofone și germanofone, în caz de reprezentare a statului în justiție de către un funcționar**……..86

**X. Carta de participare la procesul de drept colaborativ**............................................................ 89

1. A se vedea site-ul [www.fatf-gafi.org](http://www.fatf-gafi.org) G.A.F.I. [↑](#footnote-ref-1)